ഓടുന്ന ട്രെയിനിന്റെ അടിയിലേക്ക് ബോധംകെട്ടു വീണ് യുവതി; രക്ഷപ്പെട്ടത് അത്ഭുതകരമായി - Media Malayalam (മീഡിയ മലയാളം)\nHome India ഓടുന്ന ട്രെയിനിന്റെ അടിയിലേക്ക് ബോധംകെട്ടു വീണ് യുവതി; രക്ഷപ്പെട്ടത് അത്ഭുതകരമായി\nഓടുന്ന ട്രെയിനിന്റെ അടിയിലേക്ക് ബോധംകെട്ടു വീണ് യുവതി; രക്ഷപ്പെട്ടത് അത്ഭുതകരമായി\nഓടുന്ന ട്രെയിനിന്റെ അടിയിലേക്ക് ബോധംകെട്ടു വീണ യുവതി രക്ഷപ്പെട്ടു. അർജന്റീനൻ നഗരമായ ബ്യൂണസ് ഐറിസിലാണ് പേടിപ്പെടുത്തുന്ന സംഭവം നടന്നത്. സ്റ്റേഷനിൽ എത്തിക്കൊണ്ടിരിക്കുന്ന ട്രെയിനിന് അടിയിലേക്ക് ട്രെയിൻ കാത്തുനിന്ന യുവതി ബോധരഹിതയായി വീഴുകയായിരുന്നു. ഉടൻ ട്രെയിൻ നിർത്തി. യാത്രക്കാരും റെയിൽവേ സ്റ്റേഷനിലുള്ളവരും യുവതിയെ പുറത്തെടുത്തു. നിസാര പരിക്കേറ്റ യുവതിയെ ആശുപത്രിയിൽ പ്രവേശിപ്പിച്ചു. റെയിൽവേ സ്റ്റേഷനിൽ സ്ഥാപിച്ച സിസിടിവിയിലാണ് സംഭവത്തിന്റെ ദൃശ്യത്തിന്റെ പതിഞ്ഞത്. കാൻഡല എന്ന സ്ത്രീയാണ് അപകടത്തിൽപ്പെട്ടതെന്ന് പ്രാദേശിക മാധ്യമങ്ങൾ റിപ്പോർട്ട് ചെയ്തു. മാർച്ച് 29നായിരുന്നു സംഭവം.\n“ഞാൻ ഇപ്പോഴും എങ്ങനെ ജീവിച്ചിരിക്കുന്നുവെന്ന് എനിക്കറിയില്ല. എല്ലാം ഓർത്തെടുക്കാൻ ശ്രമിക്കുകയാണ്. ഇത് പുനർജന്മമാണ്. -കാൻഡല പ്രാദേശിക മാധ്യമത്തിന് നൽകിയ അഭിമുഖത്തിൽ പറഞ്ഞു. പെട്ടെന്ന് രക്തസമ്മർദ്ദം കുറയുകയും ബോധരഹിതനാകുകയും ചെയ്തു. എന്റെ മുന്നിലിരിക്കുന്ന വ്യക്തിയെ അറിയിക്കാൻ ശ്രമിച്ചു. പിന്നീട് ഒന്നും ഓർമ്മയില്ല. ഞാൻ ട്രെയിനിൽ ഇടിച്ചത് പോലും ഓർമയില്ല- കാൻഡല പറഞ്ഞു.\nfalls unconscious under running train; The escape\nPrevious articleഉപദ്രവിച്ചു എന്ന പെൺകുട്ടി പറയുന്ന സമയത്ത് ബസ് ഓടിക്കുകയായിരുന്നു : കെഎസ്ആർടിസി ഡ്രൈവർ\nNext articleഭാര്യയെ വെട്ടിക്കൊന്നു, സഹോദരിയുടെ കൈ വെട്ടിമാറ്റി; ഭർത്താവ് ജീവനൊടുക്കി


16th Sunday Of Ordinary Time_Year A_കളകൾക്കും ധാന്യമാകാനുള്ള സമയമിതാണ് – Catholic VOX Online NEWS | Christian News | Malayalam News | Vatican News\nHome/Meditation/Sunday Homilies/16th Sunday Of Ordinary Time_Year A_കളകൾക്കും ധാന്യമാകാനുള്ള സമയമിതാണ്\nദൈവം കളകളെ ഉടനെ പറിച്ചു കളയാതിരിക്കുന്നത് നല്ല ധാന്യത്തിന്റെ സംരക്ഷണത്തിന് വേണ്ടിയാണ്...\nഒന്നാം വായന: ജ്ഞാനം 12:13, 16-19\nരണ്ടാം വായന: റോമാ 8:26-27\nസുവിശേഷം: വി.മത്തായി 13:24-43. അല്ലെങ്കിൽ 13:24-30\nഇന്നത്തെ വചന വിചിന്തനവും, ആമുഖവും 13:24-30 വരെയുള്ള വാക്യങ്ങളെ മാത്രം അടിസ്ഥാനമാക്കിയാണ്.\n“നമ്മുടെ ബലഹീനതയിൽ ആത്മാവ് നമ്മെ സഹായിക്കുന്നു” എന്ന വിശുദ്ധ പൗലോസ് അപ്പോസ്തലന്റെ ധൈര്യം പകരുന്ന തിരുവചനത്തോടുകൂടിയാണ് തിരുസഭ ഇന്ന് നമ്മെ സ്വാഗതം ചെയ്യുന്നത്. നാം വിശ്വസിക്കുന്ന ദൈവത്തിന്റെ ഗുണഗണങ്ങൾ എന്തെല്ലാമാണെന്ന് ജ്ഞാനത്തിന്റെ പുസ്തകത്തിൽ നിന്നുള്ള ഒന്നാം വായനയിൽ നാം ശ്രവിക്കുന്നു. ഉപമകളിലൂടെ ദൈവരാജ്യത്തെക്കുറിച്ച് പഠിപ്പിക്കുന്ന യേശു, ഇന്ന് കളകളുടെ ഉപമയിലൂടെ ദൈവരാജ്യമെന്തെന്ന് വ്യക്തമാക്കുകയാണ്. തിരുവചനം ശ്രവിക്കാനും ദിവ്യബലിയർപ്പിക്കാനുമായി നമുക്കൊരുങ്ങാം.\nകഴിഞ്ഞ ഞായറാഴ്ച നാം വിശുദ്ധ മത്തായിയുടെ സുവിശേഷത്തിലെ പതിമൂന്നാം അധ്യായത്തിലെ വിതക്കാരന്റെ ഉപമ ശ്രവിച്ചു. ഈ ഞായറാഴ്ച തുടർന്നുള്ള മൂന്ന് ഉപമകൾ (കളകളുടെ ഉപമയും, കടുകുമണിയുടെയും പുളിമാവിന്റെയും ഉപമകൾ) നൽകിയിരിക്കുന്നു. ഇതിൽ കളകളുടെ ഉപമ നമ്മുടെ സവിശേഷ ശ്രദ്ധയാകർഷിക്കുന്നു. യേശുതന്നെ കളകളുടെ ഉപമയുടെ അർത്ഥം വിശദീകരിക്കുന്നുണ്ടെങ്കിലും, അതിനെ ഒന്നു കൂടി ആഴത്തിൽ മനസ്സിലാക്കുവാൻ ഈ ഉപമയുടെ പശ്ചാത്തലം നാം മനസിലാക്കണം.\nഗോതമ്പിന്റെ നല്ല മണികൾ (നല്ല വിത്ത്) വിതച്ച വയലിൽ ശത്രു വന്ന് കളകളും വിതച്ചു. ഗോതമ്പ് മണികളിൽ നിന്ന് വ്യത്യസ്തമായ കളകളല്ല. ബൈബിൾ പണ്ഡിതന്മാരുടെ അഭിപ്രായത്തിൽ “കോക്കിൾ” (Cokle) എന്ന കളകൾ അക്കാലത്ത് പാലസ്തീനയിൽ സർവ്വസാധാരണമായിരുന്നു. ഇതിന് ഗോതമ്പ് ചെടിയുടെ അതേ രൂപവും നിറവുമായിരുന്നു. അതുകൊണ്ട് തന്നെ വളർച്ചയുടെ ആദ്യഘട്ടത്തിൽ ഗോതമ്പു ചെടിയെയും, “കോക്കിൾ” എന്ന കളയേയും വേർതിരിച്ചറിയാൻ പ്രയാസമായിരിക്കും. പിന്നീട് നല്ല രീതിയിൽ വളർന്നതിനുശേഷം അതിന്റെ കറുത്ത ധാന്യത്തിൽ നിന്നാണ് അത് ഗോതമ്പ് അല്ല എന്ന് തിരിച്ചറിയുന്നത്. പക്ഷേ അപ്പോഴേക്കും ഗോതമ്പ് ചെടിയുടെയും, കളചെടിയുടെയും വേരുകൾ ഭൂമിക്കടിയിൽ കെട്ടുപിണഞ്ഞുറച്ചിരിക്കും, ഈ അവസരത്തിൽ കളച്ചെടികൾ മാത്രം പറിച്ചുകളയുന്നത് ഗോതമ്പ് ചെടികളുടെ നാശത്തിലേ അവസാനിക്കുകയുള്ളൂ. ഈ കളകളിൽ നിന്നുള്ള ധാന്യമാകട്ടെ മനുഷ്യർക്ക് ഭക്ഷ്യയോഗ്യവുമല്ല. അതുകൊണ്ടുതന്നെ ബുദ്ധിയുള്ള കർഷകൻ അവസാനം വിളവെടുപ്പുകാലം വരെ കാത്തിരുന്ന് വിളവിന്റെ കാലമാവുമ്പോൾ കളകൾ ശേഖരിച്ച് നശിപ്പിക്കുകയും, ഗോതമ്പ് പുരയിൽ ശേഖരിക്കുകയും ചെയ്യുന്നു.\nയേശുവിന്റെ കാലഘട്ടവും ആദിമസഭയും\nയേശുവിൻറെ കാലഘട്ടത്തിൽ സെലോട്ടുകൾ (Zealots) എന്ന വിപ്ലവാത്മക ഗ്രൂപ്പ് ഉണ്ടായിരുന്നു. രക്തരൂക്ഷിത വിപ്ലവത്തിലൂടെ റോമാക്കാരിൽ നിന്ന് യഹൂദ മതത്തെയും, വിശ്വാസത്തെയും സംരക്ഷിക്കാമെന്ന് കരുതിയവർ. അവരുടെ ചിന്തകളും പ്രവർത്തികളും അക്രമാസക്തവുമായിരുന്നു. സമൂഹത്തിലെ മറ്റുള്ളവരെ നശിപ്പിച്ചുകൊണ്ട് (പിഴുതു കളഞ്ഞു കൊണ്ട്) സ്വന്തം വിശ്വാസം സൂക്ഷിക്കാം എന്ന് കരുതിയവർ. ഇവരെപ്പോലെ ഉള്ളവർക്ക് യേശു ഉപമയിലൂടെ കർശനമായ മുന്നറിയിപ്പ് നൽകുകയാണ്. ദൈവരാജ്യം എന്നത് നമ്മുടെ രക്ഷയ്ക്ക് വേണ്ടിയുള്ള, അപരന്റെ നാശമല്ലത്. ആദിമ ക്രൈസ്തവ സഭയിൽ, പ്രത്യേകിച്ച് വിശുദ്ധ മത്തായിയുടെ സുവിശേഷം സ്വീകരിക്കുന്ന വിശ്വാസികളുടെ ഇടയിൽ മറ്റൊരു പ്രശ്നം ഉണ്ടായിരുന്നു. പലരും വിശ്വാസികളായി, മറ്റുപലരും ആയില്ല. ശൈശവദിശയിലുള്ള സഭയാകട്ടെ പഴയ മാറ്റമില്ലാത്ത ലോക വ്യവസ്ഥിതിയുമായി പടപൊരുതേണ്ടിവന്നു. കുറേ കാര്യങ്ങൾ മാറ്റമില്ലാതെ തന്നെ ലോകത്ത് തുടരുന്നു.\nഎന്തുകൊണ്ട് എല്ലാവരും യേശുവിന്റെ വചനത്തിൽ ആകൃഷ്ടരാകുന്നില്ല? യേശുവിനെ കുരിശു മരണത്തിലേക്ക് നയിച്ച ശക്തികൾ ഇന്നും ഈ ലോകത്തിൽ തുടരുന്നതെങ്ങനെ? എന്തുകൊണ്ട് ദൈവം ഈ ലോകത്തെ മുഴുവൻ ഒറ്റയടിക്ക് ദൈവരാജ്യമാക്കി മാറ്റുന്നില്ല? യേശുവിലുള്ള വിശ്വാസം മറ്റുള്ളവർക്ക് പകർന്നു കൊടുക്കാൻ ചിലപ്പോഴൊക്കെ ബുദ്ധിമുട്ട് അനുഭവപ്പെടുന്നത് എന്തുകൊണ്ട്?\nഇത്തരം ചോദ്യങ്ങൾ ആദിമ ക്രൈസ്തവ സഭയെ അലട്ടിയിരുന്നു (ഈ ചോദ്യങ്ങൾ ഇന്ന് നമ്മെയും അലട്ടുന്നുണ്ട്). ഈ ചോദ്യങ്ങൾക്കുള്ള ഉത്തരമാണ് ഇന്നത്തെ സുവിശേഷത്തിലെ ഉപമ. ഈ ഉപമയിൽ നിന്ന് സഭയ്ക്ക് ഒരു കാര്യം മനസ്സിലായി “കളകൾ” വിതയ്ക്കുന്ന തിന്മയുടെ ശക്തി അന്നും ഇന്നും ലോകത്തിലുണ്ട്. അവയോടൊപ്പം നാം ജീവിച്ചേ മതിയാകൂ. അവയെ വിധിക്കുകയും നശിപ്പിക്കുകയും ചെയ്യേണ്ടതെപ്പോഴെന്ന് ദൈവത്തിനറിയാം.\nകളകളുടെ ഉപമ ഇന്നത്തെ കാലഘട്ടത്തിൽ\nകളകളുടെ ഉപമയിൽ നിന്ന് നമുക്ക് ധാരാളം കാര്യങ്ങൾ പഠിക്കാനുണ്ട്.\nമൂന്നു സമയങ്ങൾ ഇന്നത്തെ സുവിശേഷത്തിൽ നാം കാണുന്നു:\nആദ്യമായി; ദൈവരാജ്യത്തിന്റെ വിത്തുകൾ വിതയ്ക്കുന്ന സമയം, നമ്മെ സംബന്ധിച്ച് അത് ഇപ്പോഴാണ്.\nരണ്ട്; ചെടി വളർന്ന് ധാന്യം പുറപ്പെടുവിക്കുന്ന സമയം, വളരുന്ന കാലഘട്ടം. അത് നമ്മുടെ ജീവിത കാലഘട്ടമാണ്.\nമൂന്ന്; വിളവെടുപ്പിന്റെ കാലം, അത് യുഗാന്ത്യത്തിലെ ന്യായവിധി.\nഇവിടെ ശ്രദ്ധിക്കേണ്ട കാര്യം: ദൈവരാജ്യത്തിന്റെ നല്ല വിത്തുകൾ വിതയ്ക്കപ്പെട്ടതിനുശേഷം, അതുവളർന്ന് ഫലം പുറപ്പെടുവിക്കുന്നത് വരെയുള്ള സമയമാണ്. കാരണം, ‘ഇതാണ് ദൈവത്തിന്റെ കാത്തിരിപ്പ് സമയം’.\nഇന്നത്തെ ഉപമയിൽ അക്ഷമരായ വേലക്കാർ യജമാനനോട് ചോദിക്കുന്നത്: “ഞങ്ങൾ പോയി കളകൾ പറിച്ചു കൂട്ടട്ടെ?” എന്നാണ്. അതിന് യജമാനൻ കൊടുക്കുന്ന മറുപടി: “കൊയ്ത്തുവരെ അവ രണ്ടും (കളകളും ധ്യാന്യച്ചെടികളും) ഒരുമിച്ച് വളരട്ടെ” എന്നാണ്. കാരണം, യേശുവായ വിതക്കാനറിയാം കാർഷികമേഖലയിലെ കള അവസാനംവരെ കളയായി തന്നെ ഇരിക്കും, ധാന്യം അവസാനംവരെ ധാന്യമായി തന്നെ ഇരിക്കും. എന്നാൽ മനുഷ്യരുടെ ഇടയിലെ കളകൾക്ക് അനുതാപത്തിലൂടെയും, പ്രായശ്ചിത്തത്തിലൂടെയും, മനം മാറ്റത്തിലൂടെയും നല്ല ധാന്യമായിമാറാൻ സാധിക്കും. മനുഷ്യന് ദൈവം തന്റെ ജീവിത സമയം നൽകിയിരിക്കുന്നത് അവൻ കളയാണെങ്കിൽ ധാന്യമായി മാറുവാൻ കൂടി വേണ്ടിയാണ്. ഇന്നത്തെ ഒന്നാം വായന ഈ ആത്മീയ യാഥാർഥ്യത്തെ സാധൂകരിക്കുന്നു. “അവിടുന്ന് പാപത്തെക്കുറിച്ച് അനുതാപം നൽകി അവിടുത്തെ മക്കളെ പ്രത്യാശ കൊണ്ടു നിറച്ചു” (ജ്ഞാനം 12:19).\nസമൂഹത്തിനും സഭയിലും കളകൾ ഉണ്ടെന്ന് നമുക്കറിയാം. ആ കളകൾക്കെതിരെ നാം സ്വീകരിക്കേണ്ട നിലപാടാണ് ഇന്നത്തെ സുവിശേഷം. അക്രമോത്സുകമായ രീതിയിൽ സമൂഹത്തിലെയും, സഭയിലെയും “കളകളെ പറിച്ചു മാറ്റുന്ന രീതി” ക്രിസ്ത്യാനി സ്വീകരിച്ചാൽ അവന്റെ അസ്ഥിത്വം തന്നെ ചോദ്യം ചെയ്യപ്പെട്ടേക്കാം. മറിച്ച്, ക്ഷമാപൂർവമായ കാത്തിരിപ്പും, ദൈവത്തിലുള്ള വിശ്വാസവും, സഹിഷ്ണുതയും പുലർത്താനാണ് ഈ ഉപമ നമ്മെ പഠിപ്പിക്കുന്നത്.\n‘ദൈവം കളകളെ ഉടനെ പറിച്ചു കളയാതിരിക്കുന്നത് നല്ല ധാന്യത്തിന്റെ സംരക്ഷണത്തിന് വേണ്ടിയാണ്’ എന്നത് നമുക്ക് ഓർമ്മിക്കാം. അതോടൊപ്പം നാം ‘കള’കൾ ആണെങ്കിൽ, ‘നല്ല ധാന്യം’ ആയിത്തീരാനുള്ള സമയം ദൈവം നമുക്ക് ഇപ്പോൾ നൽകുന്നുണ്ട്, മരണശേഷവും യുഗാന്ത്യത്തിലും അത് സാധ്യമല്ല.


നീലേശ്വരം എന്ന നാടിനെ മലയാളികള്‍ക്ക് സുപരിചിതമാക്കിയത് ആരെന്ന ചോദ്യത്തിന് ഒരേയൊരുത്തരം | kavya madhavan| kasargode in malayalam cinema|ar rahman movies\nFeb 20, 2020, 02:53 PM IST\nഇന്ന് മലയാള സിനിമയിലെ എണ്ണംപറഞ്ഞ ഛായാഗ്രാഹകനായ സമീര് താഹിറും ഷൈജു ഖാലിദുമൊക്കെയാണ് വര്‍ഷങ്ങള്‍ക്കുമുമ്പ് അവരുടെ യൗവനത്തില് എം.എ.റഹ്മാന് ഡോക്യുമെന്ററികള്‍ക്ക് ക്യാമറ ചലിപ്പിക്കാനായി ഈ മണ്ണില് എത്തിയതെന്നുപറഞ്ഞാല് വിശ്വസിക്കാന് പ്രയാസം.\nസിനിമയിലേക്കുള്ള വഴി കാസര്‍കോടിന് പതുക്കെയാണ് തുറന്നുകിട്ടിയതെങ്കിലും പിന്നീട് സജീവ സിനിമാപ്രവര്‍ത്തകര് ഇവിടെനിന്നുണ്ടായി. തങ്ങളുടെ നാടിനെയും സംസ്‌കാരത്തെയും സിനിമയില് അടയാളപ്പെടുത്താനുള്ള ശ്രമങ്ങള് അപ്പോഴും വിരളമായിരുന്നെങ്കിലും അവരുടെയെല്ലാം സര്‍ഗാത്മകതയില് സ്വന്തംനാട് സ്വാധീനംചെലുത്തിയിരുന്നു.\n1987-ല് തീയേറ്ററുകളും നല്ല സിനിമകളുടെ ആസ്വാദനവും വളരെ കുറവായിരുന്ന കാസര്‍കോടുപോലൊരു നാട്ടില്‍നിന്ന് മികച്ച ബയോഗ്രഫിക്കല് ഡോക്യുമെന്ററിക്കുള്ള ദേശീയ പുരസ്‌കാരം നേടിയ എം.എ.റഹ്മാന്‍തന്നെയാണ് ചലച്ചിത്രത്തിന്റെ സാധ്യതകള് ആദ്യമായി ജില്ലയില് ഉപയോഗിച്ചുതുടങ്ങിയത്.\nസിനിമയെന്തെന്നോ എങ്ങനെയാണ് ചിത്രീകരണമെന്നോ ബോധ്യമില്ലാത്ത ഒരു തലമുറയ്ക്കുമുന്നില് പുതിയവഴി തുറന്നിടുകയായിരുന്നു റഹ്മാന്. പൂര്‍ണമായും സിനിമ എന്ന മാധ്യമത്തിലേക്ക് കടന്നുചെന്നില്ലെങ്കിലും ഡോക്യുമെന്ററിയിലൂടെ മറ്റുപലര്‍ക്കും അദ്ദേഹം പ്രചോദനമായി. പത്തിലധികം ഡോക്യുമെന്ററികള് സംവിധാനംചെയ്യുകയും അതുവഴി ഒട്ടേറെ ദേശീയ, അന്തര്‍ദേശീയ പുരസ്‌കാരങ്ങള് കാസര്‍കോട്ടേക്ക് എത്തിക്കുകയുംചെയ്തു, അദ്ദേഹം.\nഅതിനുംമുന്‍പ് ഒരു കാസര്‍കോട്ടുകാരന് മലയാളസിനിമയുടെ പിന്നാമ്പുറങ്ങളില് സജീവമായിരുന്നു. 1973-ല് പി.എന്.മേനോന്റെ 'ദര്‍ശനം' എന്ന സിനിമയില് സഹസംവിധായകനായി തുടങ്ങിയ കൃഷ്ണന് മുന്നാട്. സിനിമാജീവിതം ആരംഭിച്ചപ്പോഴേക്കും അദ്ദേഹം ചെന്നൈയിലേക്ക് താമസംമാറിയിരുന്നു. പി.എന്.മേനോന്, രാമു കാര്യാട്ട്, ഐ.വി.ശശി, കെ.ജി.ജോര്‍ജ്, സിബി മലയില് തുടങ്ങിയ പ്രഗത്ഭരായ സംവിധായകരുടെ അസോസിയേറ്റായിരുന്നു അദ്ദേഹം. 1990-ല് 'നിശാനര്‍ത്തകി' എന്ന സിനിമയാണ് ആദ്യമായി സംവിധാനംചെയ്തത്.\nപല കാരണങ്ങളാലും ചിത്രം വെളിച്ചംകണ്ടില്ല. 94-ല് തറവാടും 98-ല് സ്‌നേഹസിന്ദൂരവും സംവിധാനംചെയ്തു. ഇതില് സ്‌നേഹസിന്ദൂരംമാത്രമാണ് കാസര്‍കോട്ടുനിന്ന് ചിത്രീകരിച്ചത്. സ്വന്തം സംവിധാനസംരംഭങ്ങള് ഒരുക്കുന്നതിനേക്കാള് ഭാരിച്ച ചുമതലകള് കൃഷ്ണന് സിനിമയിലുണ്ടായിരുന്നു. സൗത്ത് ഇന്ത്യന് ഫിലിം ഡയറക്ടേഴ്സ് അസോസിയേഷന്റെ എക്‌സിക്യുട്ടീവംഗംമുതല് പ്രസിഡന്റുവരെയുള്ള സ്ഥാനങ്ങളില് ഇദ്ദേഹം പ്രവര്‍ത്തിച്ചിരുന്നു.\nഇപ്പോള് ഫെഫ്കയില് എക്‌സിക്യുട്ടീവ് അംഗമാണ്. തമിഴ്നാട് സംവിധായക കൂട്ടായ്മയിലും മാക്ടയിലും ആജീവനാന്ത അംഗത്വമുള്ള വ്യക്തിയാണ് ഇദ്ദേഹം. കുടുംബത്തിനായി സമയംകണ്ടെത്താന് സിനിമയില്‍നിന്ന് സ്വയം മാറിനിന്ന ഇദ്ദേഹം പല സിനിമകളും മറ്റുപല സംവിധായകര്‍ക്കുവേണ്ടി ചെയ്തുകൊടുത്തിട്ടുണ്ട്. 1975-ല്‍ത്തന്നെ സംസ്ഥാന സര്‍ക്കാരിന്റെ മികച്ച നടനുള്ള പുരസ്‌കാരം കാസര്‍കോട്ട് എത്തിയിരുന്നു. സിനിമയില് സുധീര് എന്നറിയപ്പെടുന്ന അംഗടിമുഗര് സ്വദേശി അബ്ദുറഹ്മാനാണ് സത്യത്തിന്റെ നിഴലില് എന്ന സിനിമയിലെ അഭിനയത്തിന് അവാര്‍ഡിനര്‍ഹനായത്.\n1970-കളോടെ മലയാളസിനിമയില് സജീവമായ ഇദ്ദേഹമാണ് ജില്ലയിലെ ആദ്യ സിനിമാനടന്മാരില് ഒരാള്. നായകനായും വില്ലനായും സ്വഭാവനടനായും നൂറ്റഞ്ചോളം ചിത്രങ്ങളില് സുധീര് അഭിനയിച്ചു. ഇദ്ദേഹത്തിന്റെ മാതാവിന്റെ വീടാണ് കാസര്‍കോട്ട്.\nഎഴുത്തിന്റെ രംഗത്തുനിന്ന് സിനിമയിലേക്കെത്തിയ വ്യക്തിയാണ് സി.വി.ബാലകൃഷ്ണന്. ഒട്ടേറെ നോവലുകളും ചെറുകഥകളും രചിച്ച ഇദ്ദേഹം 1986 മുതല് 10 സിനിമകള്‍ക്ക് കഥയും തിരക്കഥയും രചിച്ചിട്ടുണ്ട്. അതില് മലയാളത്തില് എന്നെന്നും ഓര്‍ത്തുവെക്കുന്ന കൊച്ചു കൊച്ചു സന്തോഷങ്ങള്, കൊട്ടാരംവീട്ടില് അപ്പൂട്ടന്, സമ്മാനം, ഇരട്ടക്കുട്ടികളുടെ അച്ഛന് തുടങ്ങിയ സിനിമകളും ഉള്‍പ്പെടും. കാസര്‍കോടന് ജീവിതങ്ങള് എന്നും ഇദ്ദേഹത്തിന്റെ കഥകളില് പ്രതിഫലിച്ചിരുന്നു. എന്നാല്, സിനിമയില് അത് ദൃശ്യമായിരുന്നില്ല. ഇപ്പോള് കാസര്‍കോടന് പശ്ചാത്തലത്തിലുള്ള സിനിമയ്ക്കായുള്ള എഴുത്തിലാണ് ഇദ്ദേഹം.\nനീലേശ്വരം എന്ന നാടിനെ മലയാളികള്‍ക്ക് സുപരിചിതമാക്കിയത് ആരാണ് എന്ന ചോദ്യത്തിന് ഒരുത്തരംമാത്രമേയുണ്ടാവൂ-കാവ്യാ മാധവന്. തന്റെ ജീവിതത്തില് നാടിന്റെസ്വാധീനം എന്നും കാവ്യ തുറന്നുപറഞ്ഞിരുന്നു. ബാലനടിയായി സിനിമയിലെത്തിയ കാവ്യ ചെറുപ്രായത്തില്‍ത്തന്നെ നായിക എന്ന പദവിയിലേക്ക് ഉയര്‍ന്നുവന്നു. മലയാളത്തിലെ ഒട്ടുമിക്ക സംവിധായകരുടെയും നടീനടന്മാരുടെയുംകൂടെ പ്രവര്‍ത്തിച്ചു, നിരവധി അവാര്‍ഡുകളും വാരിക്കൂട്ടി.\nസി.വി.ബാലകൃഷ്ണന് പിന്നാലെ എഴുത്തിന്റെവഴിയേ സിനിമയില് രംഗപ്രവേശനംചെയ്തയാളാണ് സന്തോഷ് ഏച്ചിക്കാനം. മലയാളത്തിലെ ആധുനിക ചെറുകഥാകൃത്തുക്കളില് ഒരാളായ ഇദ്ദേഹം തന്റെ വ്യത്യസ്തങ്ങളായ പ്രമേയങ്ങള് ഉള്‍ക്കൊള്ളുന്ന തിരക്കഥകളുമായി മലയാളത്തിലെ മുന്‍നിര തിരക്കഥാകൃത്തുക്കളില് ഒരാളായിമാറി. മലയാളത്തിലും മറ്റ് അന്യഭാഷാ ചിത്രങ്ങളിലുമായി ഒട്ടേറെ സിനിമകള്‍ക്ക് ക്യാമറ ചലിപ്പിച്ചിട്ടുള്ള ഉല്‍പ്പല് വി. നായനാര് കാഞ്ഞങ്ങാട് സ്വദേശിയാണ്. നടനും നിര്‍മാതാവുമായ പ്രകാശ് ബാരെയാണ് ജില്ലയിലെ മറ്റൊരു പ്രധാന സിനിമാപ്രവര്‍ത്തകന്.\nമലയാളസിനിമാവ്യവസായത്തില് 100 കോടി കിലുക്കം ആദ്യമായി കൊണ്ടുവന്ന ചലച്ചിത്രമാണ് പുലിമുരുകന്. ഈ ചിത്രത്തിന്റെ സംവിധായകനായ വൈശാഖ് കാസര്‍കോട് ജില്ലയില്‍നിന്നുള്ള ആളാണ് എന്ന് ഇപ്പോഴും പലര്‍ക്കും അറിയില്ല. പെരിയ-കല്യോട് സ്വദേശിയായ ഇദ്ദേഹം മലയാളത്തിലെ സൂപ്പര്‍താര കളര്‍ഫുള് സിനിമകളുടെ സംവിധായകനാണ്. സഹായസംവിധായകനായിരുന്ന ഇദ്ദേഹം 2010-ല് പോക്കിരിരാജ എന്ന ചിത്രത്തിലൂടെയാണ് സ്വതന്ത്ര സംവിധായകനാകുന്നത്.\nഎട്ട് സിനിമകള് അദ്ദേഹത്തിന്റെതായി പുറത്തിറങ്ങി. എല്ലാം ബോക്‌സോഫീസില് മിന്നും പ്രകടനം കാഴ്ചവെച്ചവ. മലയാളത്തിലെ യുവ എഴുത്തുകാരില് ഒരാളായ പി.വി.ഷാജികുമാര് മടിക്കൈ സ്വദേശിയാണ്. കന്യക ടാകീസ്, ടേക്ക്ഓഫ്, പുത്തന് പണം തുടങ്ങിയ സിനിമകളുടെ തിരക്കഥാ രചയിതാവാണ് ഇദ്ദേഹം.\nകാഞ്ഞങ്ങാട് സ്വദേശിയായ സെന്ന ഹെഗ്ഡെ തന്റെ മൂന്നാമത്തെ ചിത്രം അണിയിച്ചൊരുക്കുന്ന തിരക്കിലാണ്. തന്റെ ആദ്യ ചിത്രത്തിനുശേഷം അദ്ദേഹം ഒരുക്കിയത് ഒരു കന്നഡ സിനിമയായിരുന്നു.\nവമ്പന് വിജയമായ ആ ചിത്രത്തിനുശേഷം കാഞ്ഞങ്ങാടിനെയും അവിടുത്തെ ആള്‍ക്കാരെയും കേന്ദ്ര കഥാപാത്രങ്ങളാക്കി സിനിമയൊരുക്കുകയാണ്. ജില്ലയിലെ ഒരുപാട് കലാകാരന്മാര് ഈ സിനിമയുടെ ഭാഗമാകുന്നുണ്ട്. സംവിധാനംചെയ്ത ആദ്യ ചിത്രത്തിലൂടെതന്നെ കേരള അന്താരാഷ്ട്ര ചലച്ചിത്രമേളയില് മികച്ച നവാഗത ഇന്ത്യന് സംവിധായകനുള്ള സ്‌പെഷ്യല് ജൂറി പുരസ്‌കാരം കരസ്ഥമാക്കിയ വ്യക്തിയാണ് വിനു കോളിച്ചാല്.\nകാര്യമായ സിനിമാപശ്ചാത്തലങ്ങളോ സിനിമാപഠനങ്ങളോ അവകാശപ്പെടാനില്ലാത്ത വിനു തന്റെ രണ്ടാമത്തെ ചിത്രമായ സര്‍ക്കസിന്റെ അവസാനഘട്ട പണിപ്പുരയിലാണ്. കാസര്‍ക്കോട്ടെ ആള്‍ക്കാരുടെ ജീവിതങ്ങള് ഓരംപറ്റി പറഞ്ഞുപോകുന്ന സിനിമ ജില്ലയില്‍ത്തന്നെയാണ് ചിത്രീകരിച്ചത്.\nപ്രിയപ്പെട്ട നാട്ടുകാരെ, എം.എല്.എ. മണിയും പത്താം ക്ലാസും ഗുസ്തിയും തുടങ്ങിയ ചിത്രങ്ങളുടെ സംവിധായകനായ ശ്രീജിത്ത് പാലേരി ചെറുവത്തൂരിലെ കൊടക്കാട് സ്വദേശിയാണ്. പ്രിയപ്പെട്ട നാട്ടുകാരെ എന്ന ഇദ്ദേഹത്തിന്റെ ആദ്യ ചലച്ചിത്രം പൂര്‍ണമായും കാസര്‍കോട്ടുനിന്നാണ് ചിത്രീകരിച്ചത്.\nമഹാകവി പി.കുഞ്ഞിരാമന് നായരുടെ ജീവിതകഥയെ ആസ്പദമാക്കി നിര്‍മിച്ച കളിയച്ഛനുശേഷം ഫാറൂഖ് അബ്ദുറഹ്മാന് സംവിധാനംചെയ്യുന്ന രണ്ടാമത്തെ ചിത്രമാണ് പൊരിവെയില്. ഇന്ദ്രന്‍സ്, സുരഭി ലക്ഷ്മി തുടങ്ങിയവര് അഭിനയിക്കുന്ന ചിത്രത്തിന്റെ ഭൂരിഭാഗം ചിത്രീകരണവും ജില്ലയില്‍ത്തന്നെയാണ് നടന്നത്.\nContent Highlights : kasargode and malayalam cinemaar rahman kavya madhavan director vyshagh\nമലയാള സിനിമ കൊറോണയ്ക്ക് മുമ്പും ശേഷവും\nമലയാളസിനിമയ്ക്ക് ഇത് നിർബന്ധിത ഒഴിവുകാലമാണ്. അടഞ്ഞ തിയേറ്ററുകൾക്കുമുന്നിൽ ..\nനടിയെ ആക്രമിച്ച കേസ്:കാവ്യ മാധവന്റെ അമ്മ ശ്യാമളയെ വ്യാഴാഴ്ച വിസ്തരിക്കും\nമകള്‍ക്കൊപ്പം ദിലീപ്; വൈറലായി ചിത്രം\nതെളിഞ്ഞ ചിരി, സൗമ്യമായ പെരുമാറ്റം: സച്ചിന്റെ വിവാഹ വിരുന്നില് തിളങ്ങി കാവ്യ\nഎന്യോ മൊറീക്കോൺ: മുഴങ്ങുന്ന ചെന്നായയുടെ ഓരിയിടൽ, ഒരു തലമുറയുടെ ഉറക്കം കെടുത്തിയ ശബ്ദശകലങ്ങൾ\nഅമരാവതിയിൽ ഇപ്പോഴും അദ്ദേഹം കഥ എഴുതുന്നുണ്ടാകുമോ?\n'പലമുൻനിര നായികമാരും പണ്ടെന്റെ നായിക ആകാൻ തയ്യാറായിരുന്നില്ല, ഞാൻ ആരോടും ഒരു തെറ്റും ചെയ്തിട്ടില്ല'\n‘നമ്മുടെ ലോഹിപോയി’; എന്ത്? എവിടെ? എന്തുപറ്റി? ഒന്നുമറിയാതെ ഞാൻ തേങ്ങി


ഇന്‍ക്രെഡിബിള് ഇന്ത്യ: ആഗ്ര- മുഗള് സാമ്രാജ്യത്തിന്‍റെ ഓര്‍മ്മക്കുറിപ്പുകള്\nആഗ്ര- മുഗള് സാമ്രാജ്യത്തിന്‍റെ ഓര്‍മ്മക്കുറിപ്പുകള്\nഅവിസ്മരണീയങ്ങളായ ചെറിയ യാത്രകള് ജീവിതമാകുന്ന മഹായാത്രയില് നമുക്ക് ലഭിക്കുന്ന സമ്പാദ്യങ്ങള് തന്നെയാണ്... "ലോകം ഒരു പാഠപുസ്തകം ആണ്. യാത്ര ചെയ്യാത്തവന് അതിലെ ഒരു പേജു മാത്രമേ വായിച്ചിട്ടുള്ളൂ.." എന്ന് ലോകപ്രശസ്ത ആംഗലേയ തത്ത്വചിന്തകനായ അഗസ്റ്റിന് ഹിപ്പോ പറഞ്ഞത് എത്ര അര്‍ത്ഥവത്തായ കാര്യമാണ്.. ജോലിയുടെ ഭാഗമായി ഒട്ടനേകം വര്‍ഷങ്ങള് ഉത്തര്‍പ്രദേശിലെ വിവിധ സ്ഥലങ്ങളില് ചിലവഴിക്കാനുള്ള ഭാഗ്യം എനിക്ക് ഉണ്ടായിട്ടുണ്ട്.. ഇന്ത്യന് രാഷ്ട്രീയത്തിന്റെ കടിഞ്ഞാണ് എപ്പോഴും നിയന്ത്രിക്കുന്ന ഈ വലിയ സംസ്ഥാനത്തിന്‍റെ സംസ്കാരം ഒരുപക്ഷെ ഇന്ത്യയുടെ യാധാസ്ഥിതിക ജീവിതത്തിന്‍റെ പച്ചയായ പ്രതിഫലനമാണ് എന്ന് നമുക്ക് തോന്നിപ്പോകും... നിയമപരിപാലനം ഏറ്റവും ദുര്‍ഭലമായ സ്ഥലം ഇന്ത്യയില് ഇത് തന്നെ.. പടിഞ്ഞാറെ ഉത്തര്‍പ്രദേശിലെ പ്രധാന നഗരമാണ് ബറേലി.. ഹിമാലയന് വനാന്തരത്തിലെ തടി (മരം) വ്യാവസായിക ആവശ്യങ്ങള്‍ക്ക് രാജ്യത്തിന്‍റെ വിവിധ ഭാഗങ്ങളിലേക്ക് കയറ്റി അയക്കുന്ന സ്ഥലം എന്ന പ്രത്യേകത ഉള്ള സ്ഥലം. ഇവിടുത്തെ താമസക്കാലത്ത് ഫോട്ടോഗ്രാഫിയില് എനിക്കുള്ള താല്‍പര്യം പലപ്പോഴും എന്നെ പടിഞ്ഞാറെ ഗംഗാതീരത്ത് കൂടെ ഏകാന്ത യാത്രകള്‍ക്ക് പോലും പ്രേരിപ്പിക്കാറുണ്ട്.. എന്നാല് ഇത്തവണ എനിക്കൊരു ചങ്ങാതിയെ ലഭിച്ചു.. മോട്ടോര്‍ബൈക്ക് റൈഡിങ്ങില് കമ്പം ഉള്ള നിതിന്.. ഞങ്ങള് രണ്ടു പേരും കൂടെ യാത്ര പുറപ്പെട്ടു.. ഉത്തരേന്ത്യന് സമതലത്തിലൂടെ..\n230 കിലോമീറ്റര് യാത്ര.. ഗൂഗിള് മാപ്പിന്‍റെ നിര്‍ദേശത്തില് വഴി തീരുമാനിച്ചു.. ബദായു - കിസ്ഗന്ജ് അമനപുര് - ഏട്ട വഴി ആഗ്രയിലേക്ക് .. ഇടയില് രണ്ടു മൂന്നു സ്ഥലത്ത് ചെറിയ വിശ്രമങ്ങള്.. ധാബയിലെ നാടന് ഭക്ഷണം... ആവേശകരമായ യാത്ര..\nവഴിയിലെ അല്‍പവിശ്രമം.. നടു നിവര്‍ത്തല് ഹ ഹ\nഒടുവില് ഞങ്ങള് ആഗ്രയില് എത്തി... യാത്ര തളര്‍ത്തിയിരുന്നു.. എന്നാല് ലോകത്തെ തന്നെ അദ്ഭുതങ്ങളായി ചരിത്ര പാഠപുസ്തകത്തില് പഠിച്ച താജ്‌മഹലും ചുവപ്പ് കോട്ടയും മഹാനായ അക്ബറിന്‍റെ ഓര്‍മ്മകള് തങ്ങി നില്‍ക്കുന്ന ഫത്തെപ്പുര് സിക്രിയും ഒക്കെ മനസ്സില് പ്രതീക്ഷയുടെ രൂപത്തില് കുളിര്‍മ്മ സമ്മാനിക്കുന്നുണ്ടായിരുന്നു. താജ്‌മഹലിന്റെ കവാടത്തില് നിന്നും 1കിലോമീറ്റര് ദൂരത്തു ഒരു നല്ല ഹോട്ടല് റൂം തരപ്പെടുത്തി.. രാവിലെ നടത്തേണ്ട യാത്രയുടെ ഏകദേശ രൂപം ഗൂഗിള് വഴി കണ്ടെത്തി മനസ്സില് ഉറപ്പിച്ചു. രാവിലെ6മണിക്ക് തന്നെ താജ് മഹലില് എത്തണം എന്ന് തീരുമാനിച്ചു... രാവിലെ എഴുന്നേറ്റു.. സമയത്ത് തന്നെ താജിന്റെ കവാടത്തില് എത്തി.. ഉള്ളില് കയറുമ്പോള് തന്നെ മനസ്സില് ഒരു കുളിര്‍മ... പ്രഭാതകിരണങ്ങള് ഏറ്റു തിളങ്ങി നില്‍ക്കുന്നു ലോകത്തെ മഹാല്‍ഭുതം മുന്നില്... വെണ്ണക്കല്ലില് തീര്‍ത്ത ഭീമാകാരസൗന്ദര്യം.. അവിസ്മരണീയം.. പ്രതീക്ഷിചതിന്‍റെ പതിന്‍മടങ്ങ് സൗന്ദര്യം ആവഹിച്ചിരുന്നു ഷാജഹാന്‍റെ പ്രേമോപഹാരം..\nപ്രഭാതകിരണങ്ങള് ഏറ്റു ഗോതമ്പ് നിറമാര്‍ന്ന താജ്\nപേർഷ്യൻ,ഒട്ടോമൻ,ഇന്ത്യൻ,ഇസ്ലാമിക് എന്നീ വാസ്തുവിദ്യാ മാതൃകകൾ കൂടിച്ചേർന്നുണ്ടായ മുഗൾ വാസ്തുവിദ്യയുടെ ഉത്തമോദാഹരണമാണ് താജ് മഹൽ. പൂർണമായും വെണ്ണക്കല്ലിൽ നിർമ്മിച്ച ഈ സ്മാരകം പൂർത്തിയാകാൻ ഇരുപത്തി രണ്ട് വർഷം എടുത്തു എന്നാണ് കണക്ക്. ഉസ്താദ് അഹമ്മദ് ലാഹോറിയാണ് ഇതിന്റെ പ്രധാന ശില്പി.\nതാജ് മഹലിന്റെ സര്‍വ്വനോവ്യാപിദൃശ്യം യമുനാ തീരത്ത് നിന്നും\nഷാജഹാൻ ചക്രവർത്തി സ്വന്തം വാക്കുകളിൽ താജ്‌മഹലിനെ വിശേഷിപ്പിക്കുന്നത് ഇങ്ങനെയാണ്: ഇംഗ്ലീഷിൽ വിവരിച്ചിരിക്കുന്നു"Should guilty seek asylum here,Like one pardoned, he becomes free from sin.Shouldasinner make his way to this mansion,All his past sins are to be washed away.The sight of this mansion creates sorrowing sighs;And the sun and the moon shed tears from their eyes.In this world this edifice has been made;To display thereby the creator's glory." താജ് മഹലിന്റെ പുറമേയുള്ള അലങ്കാരങ്ങൾ മുഗൾ വംശത്തിലെ ഏറ്റവും മികച്ച വാസ്തുവിദ്യകളിൽ ഒന്നായി കണക്കാക്കപ്പെടുന്നു. അലങ്കാരങ്ങൾ എല്ലാം കൃത്യമായി ആനുപാതികമായിട്ടാണ് പിസ്താക്കുളിലും ചുമരുകളിലും ചെയ്തിരിക്കുന്നത്. അലങ്കാരങ്ങൾ പ്രധാനമായും മൂന്നു രീതിയിലാണ് ചെയ്തിരിക്കുന്നത്. പെയിന്റ് ഉപയോഗിച്ചും, കുമ്മായചാന്ത് ഉപയോഗിച്ചും, കൂടാതെ പ്രധാന രീതിയായ മാർബിളിൽ കൊത്തിയുമാണ് ചെയ്തിരിക്കുന്നത്. ഇസ്ലാം മതത്തിന്റെ പ്രാധാന്യങ്ങളും വിലക്കുകളും കണക്കിലെടുത്ത് അലങ്കാരങ്ങൾ പ്രധാനമായും ചെയ്തിരിക്കുന്നത് കൈയക്ഷരങ്ങൾ ഉപയോഗിച്ചും, സസ്യലതാദികളുടെ രൂപാകൃതിയിലുമാണ്. താജ് മഹലിൽ കാണപ്പെടുന്ന കൈയെഴുത്തുകൾ അത്യലംകൃതമായ തുളുത് എഴുത്തു രീതിയാണ്. ഇത് പ്രധാനമായും ചെയ്തിരിക്കുന്നത് പേർഷ്യൻ കൈയെഴുത്തുകാരനായഅമാനത്ത് ഖാൻ ആണ്. ഈ കൈയെഴുത്തുകൾക്കായി ഉപയോഗിച്ചിരിക്കുന്നത് ജാസ്പർ എന്ന കല്ല് വെള്ള മാർബിളുകൾ കൊത്തി അതിൽ ഛുരിതം ചെയ്തിരിക്കുന്ന രീതിയിലാണ്. മുകളിലുള്ള ചുവരുകളിൽ അല്പം വലിയ രീതിയിലാണ് ഈ കൈയെഴുത്തുകൾ കൊത്തിയിരിക്കുന്നത്. താഴെ നിന്ന് നോക്കുമ്പോൾ ശരിയായി കാണുവാൻ വേണ്ടിയിട്ടാണ് ഇത്. താജ് മഹലിന്റെ അകത്തും പുറത്തുമായി കൊത്തിയിരിക്കുന്ന ഈ കൈയെഴുത്ത് ഖുറാനിൽ നിന്നുള്ള വചനങ്ങളാണ്.\nതാജിന്‍റെ പുറം ചുമര്\nജ്യാമിതീയ മനോഹരിതയാര്‍ന്ന താജ്\nവളരെ സംഗ്രഹീതമായ രൂപങ്ങളാണ് താജ് മഹലിന്റെ ഓരോ ഭാഗങ്ങളായ പ്രധാന സ്തംഭപാദം, പ്രധാന കവാടം, മോസ്ക്, ജവാബ് എന്നിവിടങ്ങളിൽ ഉപയോഗിച്ചിരിക്കുന്നത്. ഒരു പരിധി വരെ ഇതിന്റെ തറകളിലും ഉപയോഗിച്ചിരിക്കുന്നത്. കുംഭഗോപുരത്തിന്റേയും പ്രധാന കമാനത്തിന്റെ വളവിലും മറ്റും ചെയ്തിരിക്കുന്ന പെയിന്റിങ്ങുകൾ കൃത്യമായ ജ്യാമീതീയ രൂപങ്ങൾ തീർത്തിരിക്കുന്നത് എല്ലാ പ്രധാന അരികുകളിലും, ചുവരുകൾ ചേരുന്നിടത്തും ഹോരിങ്ങ്ബോന് രീതിയിൽ കൊത്തുപണികൾ ചെയ്തിരിക്കുന്നു.വെള്ള ഉൾവശങ്ങളിൽ മണൽക്കല്ലുകൾ ഉപയോഗിച്ചിരിക്കുന്നു. അതുപോലെ വെള്ള മാർബിളിൽ കറുപ്പും ഇരുണ്ടതുമായ കൊത്തുപണികൾ കൊണ്ട് മനോഹരമാക്കിയിരിക്കുന്നത്. എല്ലാ വശങ്ങളും കൃത്യമായ ജ്യാമീതീയ രൂപങ്ങൾ തീർത്തിരിക്കുന്നു. തറകളിലും നടപ്പാതകളിലും മാർബിൾ കൊണ്ടുള്ള ബ്ലോക്കുകൾ ടെലസേശന് ആകൃതിയിൽ വിരിച്ചിരിക്കുന്നത്. താഴത്തെ ചുമരുകളിൽ സസ്യജാതികളുടെ കൊത്തുപണികൾ ചെയ്തിരിക്കുന്നത്. എല്ലാ കൊത്തുപണികളും വെള്ള മാർബിളുകളിൽ യതാതഥ തോന്നും വിധം പുഷ്പങ്ങളുടേയും വള്ളി ലതാദികളുടെയും ആകൃതിയിൽ ചെയ്തിരിക്കുന്നു. ഈ കൊത്തുപണികൾ ചെയ്തിരിക്കുന്ന മാർബിളുകൾ നന്നായി മിനുക്കിയിരിക്കുന്നു. വെള്ള മാർബിളുകളിൽ തുരന്ന് ചെയ്തിരിക്കുന്ന സസ്യലതാദികളുടെ പണികൾ തുരന്ന് അതിനകത്ത് പല നിറത്തിലുള്ള മാർബിളുകൾ ഉറപ്പിച്ചിരിക്കുന്ന രീതിയിലാണ്. അകത്ത് കൊത്തി വച്ചിരിക്കുന്ന കല്ലുകൾ, മാർബിൾ, ജാസ്പർ, ജേഡ് എന്നിവ ഉപയോഗിച്ചാണ്. ഇത് തുരന്ന് കൊത്തി വച്ചിരിക്കുന്നത് ചുമരിന്റെ അതേ നിരപ്പിൽ തന്നെയാണ്. ഒറ്റനോട്ടത്തിൽ തുരന്ന് കൊത്തി വച്ചിരിക്കുന്ന രീതിയിലാണെന്ന് തോന്നാത്ത രീതിയിലാണ്. ഇതിന്റെ പൂർണ്ണത ഇതിൽ കാണാവുന്നതാണ്. താജ് മഹലിന്റെ അകത്തളത്തിലെ കൊത്തുപണികൾ ഐതിഹാസിക കൊത്തുപണികളിൽ നിന്നും വളരെ ഉന്നതമാണ്. ഇവിടുത്തെ കൊത്തുപണികൾ പുറമേ ചെയ്തിരിക്കുന്ന തുരന്നുള്ള പണികളേക്കാൾ ഉന്നതമായ കൽകൊത്തുപണികളാണ്. ഇത് വളരെ വിലപ്പെട്ട കല്ലുകൾ കൊണ്ടാണ് നിർമ്മിച്ചിരിക്കുന്നത്. അകത്തെ അറ എട്ട് വശങ്ങളുള്ള ഒരു അറയാണ്. ഇതിന്റെ എല്ലാ വശങ്ങളിൽ നിന്നും ഇതിലേക്കുള്ള പ്രവേശനമുണ്ട്. പക്ഷേ, തെക്കെ വശത്തെ ഉദ്യാനത്തിലേക്ക് തുറക്കുന്ന വാതിൽ മാത്രമേ ഇവിടെ ഉപയോഗിക്കാറുള്ളു. അകത്തെ അറയുടെ ചുവരുകൾക്ക് 25 മീറ്റർ ഉയരമുണ്ട്. ഇതിന്റെ മുകളിലായി സുര്യാകൃതിയിലുള്ള ഒരു സ്തൂപം സ്ഥാപിച്ചിരിക്കുന്നു. അകത്തേ അറയുടെ നാലു വശത്തായി നാലു ആർച്ചുകൾ സ്ഥിതി ചെയ്യുന്നു. ഇവിടെ നിന്നും മുകളിലത്തെ നിലയിൽ നിന്നും താഴത്തെ അറ കാണാവുന്നതാണ്. ഇതിനെ മറച്ചു കൊണ്ട് മാർബിൾ കൊണ്ടുള്ള ജാലി സ്ഥിതി ചെയ്യുന്നു. ജാലി മാർബിളിൽ തുരന്നു ചെയ്തിരിക്കുന്ന വല പോലുള്ള മൂടാപ്പ് ആണ്. അകത്തെ ഓരോ അറകളും വളരെ ഉന്നത രീതിയിൽ അലങ്കരിച്ചിരിക്കുന്നു. ഇതിൽ തുരന്നുള്ള കൊത്തുപണികളും പുറത്തേ അകത്തളത്തിലുള്ള പോലെ കൈയെഴുത്ത് കൊത്തുപണികളും, വിലപിടിപ്പുള്ള കല്ലിലുള്ള കൊത്തു പണികളും ചെയ്തിരിക്കുന്നു. ഇതിന്റെ ഒത്ത നടുക്കായി ഷാജഹാന്റേയും മുംതാസ് മഹലിന്റേയും ശവകുടീരങ്ങൾ സ്ഥിതി ചെയ്യുന്നു. ഈ ശവകുടീരങ്ങളെ മറച്ചു കൊണ്ട് മാർബിൾ ജാലികൾ സ്ഥിതി ചെയ്യുന്നു. ഈ മാർബിൾ ജാലികൾ എട്ട് വശങ്ങളുള്ള ഒരു മാർബിൾ അറയാണ്. ഓരോ വശങ്ങളും സമാനമായ കൊത്തു പണികൾ കൊണ്ട് അലങ്കരിച്ചിരിക്കുന്നു. അതിനു താഴെയുള്ള തറ ഭാഗം വിലപ്പെട്ട കല്ലുകൾ കൊണ്ട് അലങ്കരിച്ചിരിക്കുന്നു. ഈ കല്ലുകൾ കൊണ്ട് സസ്യലതാദികളുടേയും വള്ളികളുടേയും ഫലങ്ങളുടേയും പുഷ്പങ്ങളുടേയും രൂപങ്ങൾ കൊത്തിയിരിക്കുന്നു. ഷാജഹാ‍ൻ താജ് മഹൽ പണിതതിനു ശേഷം ഒരു കറുത്ത താജ് മഹൽ യമുനയുടെ അക്കരയിൽ ഇപ്പോഴത്തെ താജ് മഹലിന് എതിരായി പണിയാൻ ഉദ്ദേശിച്ചിരുന്നു എന്നത് ഇന്നും നിലനിൽക്കുന്ന ഒരു കഥയാണ്. ഈ ആശയം ഉരുത്തിരിഞ്ഞത്, 1665 ൽ ആഗ്ര സന്ദർശിച്ച യുറോപ്യൻ സന്ദർശകനും ജീൻ-ബാപ്‌റ്റിസ്റ്റ് ടാവനിയർ എന്ന എഴുത്തുകാരന്റെ ഭാവനാത്മകമായ എഴുത്തിൽ നിന്നാണ്. അതിൽ പറയുന്ന പ്രകാരം അത് പണിയുന്നതിനു മുൻപ് ഷാജഹാനെ തന്റെ മകനായ ഔറംഗസേബ് തടവിലാക്കി എന്നാണ്. യമുന നദിയുടെ എതിർഭാഗത്ത് മൂൺലൈറ്റ് ഉദ്യാനത്തിൽ സ്ഥിതി ചെയ്യുന്ന കറുത്ത മാർബിൾ കല്ലുകൾ ഇതിനെ താങ്ങുന്ന തെളിവുകളായിരുന്നു. പക്ഷേ 1990-കളിൽ നടത്തിയ ഗവേഷണങ്ങളിൽ ഇത് തെറ്റാണെന്ന് കണ്ടെത്തുകയും, അവശേഷിച്ച വെള്ള മാർബിളുകൾ കറുത്തതായി തീർന്നതാണെന്നും കണ്ടെത്തുകയുണ്ടായി. താജിന്‍റെ മനോഹാരിത മണിക്കൂറുകള് തള്ളി നീക്കിയത് ഞങ്ങള് അറിഞ്ഞു പോലും ഇല്ല.. പ്രധാന കവാടത്തില് ഫോട്ടോഗ്രാഫിക്ക് തിരക്ക് കൂട്ടുന്ന സ്വദേശീയരും വിദേശിയരും ആയ സന്ദര്‍ശകര്‍ക്കിടയില് ഞാനും ശ്രമിച്ചു ചില വേറിട്ട ചിത്രങ്ങളെടുക്കാന്..\nതാജ് മഹല് എന്‍റെ കണ്ണുകളില് ആവാഹിക്കപ്പെട്ടപ്പോള് !!!\nനിതിന് താജ് മഹലിന്‍റെ ഉച്ചിയില് തൊട്ടപ്പോള് !!!\nഒടുവില് പ്രധാന കവാടത്തിനു മുന്നില് ക്യാമറയെ സെറ്റ് ചെയ്തു ഞങ്ങള് രണ്ടു പേരും ഒന്നിച്ചു നിന്ന് ഒരു ഫോട്ടോ കൂടി എടുത്ത് ആ മഹാസൃഷ്ടിയുടെ പിറകില് പ്രവര്‍ത്തിച്ച ലക്ഷക്കണക്കിന് കലാകാരന്മാരെ മനസ്സില് പ്രണമിച്ചു പുറത്തേക്ക് ഇറങ്ങി.\nഓര്‍മയില് സൂക്ഷിക്കാന് ക്യാമറ ടൈമര് ഷോട്ട്\nഇനി അടുത്ത ലക്ഷ്യം ആഗ്രയുടെ ഹൃദയ ഭാഗത്തുള്ള ചുവപ്പുകോട്ട. താജ്മഹലിന് രണ്ടര കിലോമീറ്റർ വടക്കുപടിഞ്ഞാറായാണ് ഈ കോട്ട സ്ഥിതി ചെയ്യുന്നത്. വളരെ പെട്ടെന്ന് തന്നെ ഞങ്ങള് അവിടെ എത്തി.. ഡല്‍ഹിയിലെ ചുവപ്പ് കോട്ടയോട് സാദൃശ്യം തോന്നിക്കുന്ന നിര്‍മ്മിതി.\nആഗ്ര ചുവപ്പ്കോട്ടയുടെ പ്രധാന പ്രവേശന കവാടം\nആദ്യകാലത്ത്, ചുടുകട്ട കൊണ്ട് നിർമ്മിക്കപ്പെട്ടിരുന്ന ഈ കോട്ട, സികർവാർ ഗോത്രത്തിന്റെ അധീനതയിലായിരുന്നു. 1080-ആമാണ്ടിൽ ഗസ്നവികൾഇത് പിടിച്ചെടുത്തു എന്നതാണ് കോട്ടയെക്കുറിച്ചുള്ള ആദ്യചരിത്രപരാമർശം. ദില്ലി സുൽത്താനായിരുന്ന സിക്കന്ദർ ലോധി (1487–1517), ആഗ്രയിലേക്ക് തലസ്ഥാനം മാറ്റുകയും ഈ കോട്ടയിൽ നിന്നും ഭരണം നടത്തുകയും ചെയ്തിട്ടുണ്ട്. ഇക്കാലത്ത് ആഗ്രക്ക് ഒരു രണ്ടാംതലസ്ഥാനം എന്ന പദവി കൈവന്നു. 1517-ൽ സിക്കന്ദർ ലോധി മരണമടഞ്ഞതും ഈ കോട്ടയിൽ വച്ചായിരുന്നു. 1526-ലെ ഒന്നാം പാനിപ്പത്ത് യുദ്ധത്തിൽതോൽപ്പിക്കപ്പെടുന്നവരെ സിക്കന്ദറിന്റെ പുത്രനായ ഇബ്രാഹിം ലോധി, കോട്ടയുടെ നിയന്ത്രണം നിലനിർത്തിയിരുന്നു. ഇക്കാലത്ത് നിരവധി കൊട്ടാരങ്ങളും, കുളങ്ങളും, പള്ളികളും അദ്ദേഹം ഈ കോട്ടക്കകത്ത് പണികഴിപ്പിച്ചിരുന്നു. പാനിപ്പത്ത് യുദ്ധത്തിലെ വിജയത്തിനു ശേഷം, മുഗളർ ഈ കോട്ടയും ഇവിടത്തെ വൻസമ്പത്തും പിടിച്ചടക്കി. കോഹിനൂർ രത്നവും ഇക്കൂട്ടത്തിലുണ്ടായിരുന്നു. തുടർന്ന് മുഗൾ ചക്രവർത്തി ബാബർ ഈ കോട്ടയിലായിരുന്നു വസിച്ചത്. ബാബറുടെ മരണശേഷം 1530-ൽ ഹുമയൂൺചക്രവർത്തിയായതും ഇതേ കോട്ടയിൽവച്ചാണ്. 1540-ൽ ഹുമയൂണിനെ പരാജയപ്പെടുത്തിയ പഷ്തൂൺ നേതാവായ ഷേർഷാ സൂരി തുടർന്നുള്ള അഞ്ചു വർഷക്കാലം കോട്ട നിയന്ത്രണത്തിലാക്കി. 1556-ൽ ഹുമയൂൺ പഷ്തൂണുകളെ തോൽപ്പിച്ചതോടെ ആഗ്ര കോട്ട വീണ്ടും മുഗളരുടെ പക്കൽ തിരിച്ചെത്തി. 1558-ൽ അക്ബർ, ആഗ്രയെ സാമ്രാജ്യത്തിന്റെ തലസ്ഥാനമാക്കുകയും ഈ കോട്ടയിൽ വസിക്കാനാരംഭിക്കുകയും ചെയ്തു. ഇഷ്ടികയാൽ നിർമ്മിക്കപ്പെട്ടിരുന്ന ഈ കോട്ട, അന്ന് ബാദൽഗഢ് എന്നായിരുന്നു അറിയപ്പെട്ടിരുന്നത് എന്ന് അക്ബറൂടെ കാലത്തെ ചരിത്രകാരനായിരുന്ന അബുൾ ഫസൽരേഖപ്പെടുത്തിയിട്ടുണ്ട്. 1565-ലാണ് അക്ബർ ഇവിടത്തെ പുതിയ കോട്ടയുടെ നിർമ്മാണപ്രവർത്തനങ്ങൾ ആരംഭിച്ചത്. നാശോന്മുഖമായിരുന്ന ഈ കോട്ട, രാജസ്ഥാനിലെ ബറൗലിയിൽ നിന്നും എത്തിച്ച ചുവന്ന മണൽക്കല്ലുപയോഗിച്ച്, അക്ബർ പുതുക്കിപ്പണിഞ്ഞു. കോട്ടമതിലുകളുടെ ഉൾവശം, ഇഷ്ടികകൊണ്ടും, പുറംഭാഗം മണൽക്കലുകൊണ്ടുമാണ് നിർമ്മിച്ചിരിക്കുന്നത്. ഏകദേശം 2000 കൽ‌വെട്ടുകാരും, 2000 ചുണ്ണാമ്പുകൂട്ടുകാരും 8000-ത്തോളം മറ്റു തൊഴിലാളികളും ഈ കോട്ടയുടെ നിർമ്മാണത്തിൽ പങ്കാളികളായി. എട്ടുവർഷത്തോളമെടുത്ത് 1573-ൽ ഈ കോട്ടയുടെ പണി പൂർത്തിയായി. അക്ബറുടെ പൗത്രനായ ഷാജഹാന്റെ ഭരണകാലത്താണ് കോട്ടക്ക് ഇന്നത്തെ രൂപം കൈവരുന്നത്. തന്റെ മുത്തച്ഛനിൽ നിന്നും വ്യത്യസ്തമായി ഷാജഹാൻ, ഇവിടെ നിർമ്മിച്ച കെട്ടിടങ്ങളെല്ലാംവെണ്ണക്കല്ലുകൊണ്ടുള്ളതായിരുന്നു. കെട്ടിടങ്ങളിൽ സ്വർണ്ണത്തിന്റേയും ഇടത്തരം വിലപിടിപ്പുള്ള കല്ലുകളുടെയും ഉപയോഗം ഈ കാലഘട്ടത്തിലെ പ്രത്യേകതയാണ്. നിലവിലുണ്ടായിരുന്ന പല കെട്ടിടങ്ങളും ഇടിച്ചുനിരത്തിയാണ് ഷാജഹാൻ തന്റെ കെട്ടിടങ്ങൾ പണിഞ്ഞത്. ഷാജഹാന്റെ ജീവിതാന്ത്യത്തിൽ, അദ്ദേഹത്തിന്റെ പുത്രനായ ഔറംഗസേബ് അദ്ദേഹത്തെ ഈ കോട്ടയിൽ തടവിലാക്കി. മുഗളർക്കു ശേഷം, കോട്ട ബ്രിട്ടീഷുകാരുടെ നിയന്ത്രണത്തിലായി. ബ്രിട്ടീഷ് ഈസ്റ്റ് ഇന്ത്യാക്കമ്പനിയുടെ ഇന്ത്യയിലെ ഭരണത്തിന് അറുതി വരുത്തിയ ശിപായിലഹളസമയത്ത് ഈ കോട്ട ഒരു യുദ്ധവേദിയായിരുന്നു. ഇന്ന് കോട്ടയുടെ കുറേ ഭാഗം ഇന്ത്യൻ സൈന്യത്തിന്റെ നിയന്ത്രണത്തിലാണ്. മുഗൾകാല കെട്ടിടങ്ങൾ അടങ്ങുന്ന തെക്കുകിഴക്കേ മൂല, ആർക്കിയോളജിക്കൽ സർവേ ഓഫ് ഇന്ത്യയുടെ കൈവശമാണ്. ഈ ഭാഗം സന്ദർശകർക്കായി തുറന്നുകൊടുത്തിട്ടുമുണ്ട്.\nആഗ്ര ഫോര്‍ട്ടിന്‍റെ മുകളില് നിന്നും താജ് മഹലിന്‍റെ കാഴ്ച\nആഗ്ര കോട്ടയിലെ പൊതുസഭയാണ് ദിവാൻ ഇ ആം (സാധാരണക്കാർക്കുള്ള സഭ) എന്ന മന്ദിരം\nദിവാൻ ഇ ആം (സാധാരണക്കാർക്കുള്ള സഭ) എന്ന മന്ദിരം. 1631-40 കാലയളവിൽ ഷാജഹാൻ ആണ് ഈ മന്ദിരം പണിതീർത്തത്. പരന്ന മേൽക്കൂരയുള്ള ഈ വൻ സഭാമണ്ഡപത്തിന് 201 അടി നീളവും 67 അടി വീതിയുമുണ്ട്. മന്ദിരത്തിനു മുന്നിൽ വലിയ ഒരു മുറ്റവുമുണ്ട്. ഈ മുറ്റത്തേക്ക് പ്രവേശിക്കുന്നതിന് വടക്കും തെക്കും വശങ്ങളിൽ നിന്നും ചുവന്ന മണൽക്കല്ലുകൊണ്ടുണ്ടാക്കിയ രണ്ടു കമാനാകൃതിയിലുള്ള കവാടങ്ങളുണ്ട്.മുഗൾ വാസ്ത്രുകലാരീതിയിൽ രാജസഭകൾ നിർമ്മിക്കുന്നതിനുപയോഗിക്കുന്ന പ്രധാനപ്പെട്ട ശൈലിയായ ചിഹിൽ സുതുൻ ശൈലിയിലാണ് ഈ സഭ നിർമ്മിച്ചിരിക്കുന്നത്. നാൽപതു തൂണുകളാണ് ഈ വാസ്തുശൈലിയുടെ പ്രത്യേകത. സഭക്കു നടുവിലെ ചക്രവർത്തിയുടെ ഇരിപ്പിടത്തിൽ നിന്നും വടക്കും തെക്കുമുള്ള കവാടങ്ങളിലേക്ക് വ്യക്തമായ വീക്ഷണം ലഭിക്കുന്ന രീതിയിലാണ് ഈ തൂണുകളുടെ ക്രമീകരണം.\nതഖ്ത് ഇ ജഹാംഗീർ അഥവാ ജഹാംഗീറിന്റെ സിംഹാസനം\nദിവാൻ ഇ ഖാസിനു മുന്നിലെ മുറ്റത്ത്, കിഴക്കേ അറ്റത്ത് മദ്ധ്യത്തിലായി നിലകൊള്ളുന്ന കറുത്ത നിറത്തിലുള്ള പീഠമാണ് തഖ്ത് ഇ ജഹാംഗീർ അഥവാജഹാംഗീറിന്റെ സിംഹാസനം. 1602-ൽ തന്റെ പിതാവും ചക്രവർത്തിയുമായിരുന്ന അക്ബറുമായി എതിർപ്പിൽ കഴിഞ്ഞിരുന്ന ജഹാംഗീർ, അലഹബാദിൽ വച്ചാണ് തനിക്കായി ഈ സിംഹാസനം നിർമ്മിച്ചത്. അലഹബാദ് കോട്ടയിലായിരുന്നു ആദ്യം ഈ സിംഹാസനം സ്ഥാപിച്ചിരുന്നത്. 1605-ൽ അക്ബറിന്റെ മരണാനന്തരം, ജഹാംഗീർ ചക്രവർത്തിയായതിനു ശേഷവും കുറച്ചുവർഷങ്ങൾ ഇത് അലഹബാദിൽത്തന്നെ തുടർന്നു. 1610-ലാണ് ജഹാംഗീർ ഈ സിംഹാസനം, അലഹബാദിൽ നിന്നും ആഗ്രയിലേക്ക് കൊണ്ടുവന്നത്. ബെൽജിയത്തിൽ നിന്നും ഇറക്കുമതി ചെയ്ത ഒനിക്സ് എന്ന കല്ലുകൊണ്ടാണ് ജഹാംഗീർ ഈ സിംഹാസനം പണിയിച്ചിരിക്കുന്നത്. 10 അടി7ഇഞ്ച് നീളവും,9അടി 10 ഇഞ്ച് വീതിയും,6ഇഞ്ച് കനവും ഈ ഇരിപ്പിടത്തിനുണ്ട്. 1 അടി4ഇഞ്ച് ഉയരമുള്ള ഇതിന്റെ കാലുകൾ അഷ്ടഭുജാകൃതിയിലുള്ളതാണ്. ഒറ്റക്കല്ലുകൊണ്ടുള്ള ഇതിന്റെ മുകളിലെ പ്രതലം ഒരു ആമയുടെ പുറംതോടെന്ന പോലെ മദ്ധ്യഭാഗത്തുനിന്ന് വശങ്ങളിലേക്ക് അൽപം ചെരിവുനൽകി നിർമ്മിച്ചിട്ടുള്ളതാണ്. 1803-ൽ ജനറൽ ജെറാഡ് ലേക്കിന്റെ നേതൃത്വത്തിലുള്ള ബ്രിട്ടീഷ് ഈസ്റ്റ് ഇന്ത്യ കമ്പനി സൈന്യം, ആഗ്ര കോട്ട ആദ്യമായി ആക്രമിച്ചപ്പോൾ പീരങ്കിയുണ്ട പതിച്ച് ഈ സിംഹാസനത്തിൽ ഒരു വലിയ വിള്ളൽ വീണു. മുഗള് സാമ്രാജ്യത്തിന്‍റെ സംസ്ക്കാരത്തിന്റെയും കലാ ശില്‍പ്പ വൈവിദ്യത്തിന്റെയും പ്രതീകമായ ആ മഹത്തായ കോട്ടയോടു വിട പറയുമ്പോള് അടുത്ത ലക്‌ഷ്യം ഫത്തേപ്പൂര് സിക്രി ആയിരുന്നു. ജോദ്ദ അക്ബറും അനാര്‍ക്കലിയും പോലുള്ള ഒട്ടനേകം ബോളിവുഡ് ചിത്രങ്ങള് ഷൂട്ട് ചെയ്ത സ്ഥലം. ആഗ്ര-ബിക്കനിര് ഹൈവേയിലൂടെ 45 കിലോമീറ്റര് ദൂരം സഞ്ചരിക്കണം ഫത്തേപ്പുരിലെക്ക്... അതിനു മുന്നേ ഉച്ച ഭക്ഷണവും ഒരു മണിക്കൂര് വിശ്രമവും അത്യാവശ്യമായിരുന്നു... ശേഷം യാത്ര ആരംഭിച്ചു.. നാഷണല് ഹൈവേയില് നിന്നും ഇടത്തേക്ക് ഫത്തേപ്പൂര് എന്ന് എഴുതിവച്ച ബോര്‍ഡ് കണ്ടപ്പോള് ഞങ്ങള് ബൈക്ക് നിര്‍ത്തി. കുറെ പേര് ഓടി വരുന്നു ഞങ്ങളുടെ അടുത്തേക്ക്.. അല്‍പ്പം ഒന്ന് പരിഭ്രമിച്ചു ആദ്യം.. എല്ലാവരും ടൂറിസ്റ്റ് ഗൈഡുകള് ആണ്... മലയാളികളല്ലേ എന്ന് ചോദിച്ചു ഒരാള്.. 200 രൂപ പറഞ്ഞുറപ്പിച്ച് ഒരാള് വന്നു.. ടിക്കറ്റ് ഫ്രീ, പാര്‍ക്കിംഗ് കോട്ടക്ക് മുകളില് ഫ്രീ എന്നൊക്കെ ഓഫറും തന്നു ആ മാന്യന്... ഒടുവില് യാത്രയായി. സിക്രിവാള് രാജ്പുത് രാജാസ് ആണ് സിക്രിഗധ് എന്ന പേരില് ഫത്തേപ്പൂര് നഗരം സൃഷ്ടിച്ചത്. 1569ല് മഹാനായ അക്ബര് ചക്രവര്‍ത്തി ഇവിടെ എത്തി. മുഗള് സാമ്രാജ്യത്തിന്റെ തലസ്ഥാന നഗരമാക്കി ഇവിടം മാറ്റി.\nഅക്ബര് ഗുജറാത്ത് കീഴടിക്കയതിന്റെ സന്തോഷത്തില് നിര്‍മ്മിച്ചതാണ് 55 മീറ്റര് ഉയരമുള്ള ഈ പ്രധാന പ്രവേശന കവാടം. അദ്ദേഹത്തിറെ ഭരണകാലത്ത് പൊതു ജനങ്ങള്‍ക്ക് ഫത്തേപ്പൂര് കൊട്ടാര സമുച്ചയത്തിലേക്ക് കടന്നു വരാനുള്ള വഴിയായിരുന്നു ഇത്. ഇതിന്റെ മരം കൊണ്ട് നിര്‍മ്മിച്ച വാതിലില് കുതിരലാടം അടിച്ചു വയ്ച്ചാല് അത് കുടുംബത്തിന്റെ ഐശ്വര്യതിനു സഹായകമാകും എന്ന ഒരു വിശ്വാസം നിലവിലുണ്ട്.. അത്തരത്തില് നൂറുകണക്കിന് ലാടങ്ങള് ഇവിടെ കാണാന് കഴിയും. ഫത്തേപ്പൂര് കോംപ്ലെക്സിലെ ഒരു പ്രധാന ആകര്‍ഷണം ഷെയ്ക്ക് സലിം ചിസ്തിയുടെ ശവകുടീരം ആണ്. അക്ബര് അദ്ദേഹത്തെ തന്റെ ഗുരുവായി മാനിച്ചിരുന്നു. വിവാഹ ശേഷം മക്കള് ജനിക്കാതിരുന്നപ്പോള് അക്ബര് ഇവിടെ പ്രാര്‍ഥിച്ചു എന്നും തല്‍ഫലമായി ജനിച്ച കുഞ്ഞിനു അദ്ദേഹം സലിം എന്ന പേര് തന്നെ നല്‍കുകയും ചെയ്തു. ആ സലിം പില്‍ക്കാലത്ത് ജഹാംഗിര് ചക്രവര്‍ത്തി എന്ന പേരില് അറിയപ്പെട്ട് മഹാനായ മുഗള് സാമ്രാജ്യം നിയന്ത്രിച്ചു.\nസുഫി സന്യാസി ഷെയ്ഖ് സലിമിന്‍റെ ശവകുടീരം\nഈ കുടീരത്തില് പ്രാര്‍ഥിച്ചാല് ആഗ്രഹിച്ച കാര്യം തീര്‍ച്ചയായും സാധിക്കും എന്ന വിശ്വാസം ഇന്നും നിലവിലുണ്ട്. അവിടുത്തെ പ്രാര്‍ഥനാരീതി വ്യത്യസ്തമാണ്. ആദ്യം കല്ലറയില് പട്ടുപുതപ്പിക്കണം.. റോസാപ്പൂക്കള് അര്‍പ്പിക്കണം. ഞങ്ങള് രണ്ടു പേരും കൂടി അര്‍പ്പിച്ചു പട്ടും പൂക്കളും... മഹാനായ അക്ബറിന്‍റെ ഗുരുവിന്റെ ഓര്‍മയ്ക്ക് മുന്നില്..\nഗുരുവിന്‍റെ കല്ലറയില് പട്ടു പുതപ്പിച്ച് പൂക്കള് അര്‍പ്പിക്കുന്ന നിതിന്\nഗുരുവിന്‍റെ ആശീര് വാദത്തിനും ഉദ്ദിഷ്ടകാര്യ ലബ്ധിക്കായി മാര്‍ബിള് ജാലികയില് നൂല് കെട്ടുന്നു.\nഫത്തേപ്പൂര് കോംപ്ലെക്സിലെ മറ്റൊരു ആകര്‍ഷണം അവിടുത്തെ മോസ്ക്ക് ആണ്.. അക്ബര് ചക്രവര്‍ത്തി ദിന് ഇലാഹി മതം സ്ഥാപിച്ചത് ഇവിടെ വച്ചാണ്. തന്‍റെ സാമ്രാജ്യത്തില് വിശ്വസിച്ചിരുന്ന ഹിന്ദു, മുസ്ലിം, ക്രിസ്ത്യന്, സോരാഷ്ട്രിയന്, ജൈന മതങ്ങളുടെ അംശങ്ങള് ചേര്‍ത്താണ് അദ്ദേഹം ഈ മതത്തിനു രൂപം നല്‍കിയത്. അവിടുത്തെ കെട്ടിടത്തിന്‍റെ ശില്‍പ്പകലകളിലും മേല്‍പ്പറഞ്ഞ എല്ലാ മതങ്ങളുടെയും സങ്കലനം കാണാം..\nദിന് ഇലാഹിയുടെ പ്രചരണം അക്ബര് ചക്രവര്‍ത്തി നടത്തിയത് ഇവിടെ വച്ചാണ്.\nഫതെപ്പൂരിലെ വേറൊരു ആകര്‍ഷണം ഒരു ഇടനാഴിയാണ്. ആഗ്ര കോട്ട വരെ എത്തുന്ന 20 കിലോമീറ്റരില് അധികം നീളമുള്ള തുരങ്കം അവിടെ തുടങ്ങുന്നു. ആഗ്രയില് രണ്ടിടത്തും ഡല്‍ഹി വഴി ലാഹോറിലേക്കും ആയി മൂന്ന് വഴികളുണ്ട് ഈ തുരങ്കത്തിനു എന്ന് വിശ്വാസം. അനാര്‍ക്കലി തുരങ്കം എന്നും ഇതിനു പേരുണ്ട്. അതിനു പിറകിലും ഒരു കഥയുണ്ട്. ജഹാംഗീര് രാജകുമാരന് പേര്‍ഷ്യന് നര്‍ത്തകിയായ അനാര്‍ക്കലിയുമായി പ്രണയത്തിലായി. ഇതറിഞ്ഞു കുപിതനായ അക്ബര് ചക്രവര്‍ത്തി ജഹാംഗീരില് നിന്നും അകന്നു പോകണമെന്ന മുന്നറിയിപ്പ് അനാര്‍ക്കലിക്ക് നല്‍കി. അവള് അത് കേള്‍ക്കില്ല എന്ന് ഉറപ്പായപ്പോള് അക്ബര് ഈ തുരങ്കത്തില് അടച്ചിട്ടു. ജഹാംഗീര് രക്ഷിക്കാന് എത്തുമ്പോഴേക്കും അവള് മരണപ്പെട്ടിരുന്നു. ഈ ദുരന്ത പ്രണയ കഥയെ ആസ്പദമാകി നൂറുകണക്കിന് കാവ്യങ്ങള് ലോകത്തിലെ പല ഭാഷകളിലും എഴുത്തപ്പെട്ടിട്ടുണ്ട്.\nഅനാര്‍ക്കലി തുരങ്കം ( 1948ല് അടച്ചു പൂട്ടിയത്)\nഫതെപ്പുരിനോട് വിട പറയാന് നേരമായെന്നു കുറഞ്ഞു വന്ന പകല്‍വെളിച്ചം ഓര്‍മിപ്പിച്ചു. കോട്ടയില് നിന്നും പുറത്തേക്ക ഇറങ്ങി. അങ്ങ് വിദൂരതയില് ഒരു കെട്ടിടം ഉയര്‍ന്നു കാണുന്നു. ഗൈഡിനോട് ആരാഞ്ഞു. അത് അക്ബറിന്റെ വിശ്വസ്തനായിരുന്ന ബീര്‍ബലിന്റെ ഗൃഹമാണ്. കുട്ടിക്കാലത്ത് നൂറുകണക്കിന് കഥകള് കേട്ടിരിക്കുന്നു ഫലിതപ്രിയനായ ആ മഹാവിദൂഷകനെ പറ്റി. ബുദ്ദിമാനായ അക്ബര് ചക്രവര്‍ത്തിയുടെ അതിബുദ്ദിമാനും വിശ്വസ്തനുമായ ബീര്‍ബല് !!! കഥകള് ഓര്‍ത്തെടുക്കുമ്പോഴേക്കും നിതിന് ബൈക്ക് സ്റ്റാര്‍ട്ട് ചെയ്തു കഴിഞ്ഞിരുന്നു. തിരിച്ചു നേരെ ഹോട്ടല് റൂമിലേക്ക്. കടുത്ത വെയിലിന്റെ ആധിക്യം തളര്‍ത്തിയിരുന്നു ഞങ്ങള് ഇരുവരെയും. കുളിച്ചു കഴിഞ്ഞപ്പോള് വല്ലാത്ത ആശ്വാസം തോന്നി. അടുത്ത ദിവസത്തെ യാത്ര പ്ലാന് ചെയ്തു ഉറങ്ങി. പിറ്റേന്ന് രാവിലെ നേരെ പോയത് മുഗള് ഗാര്‍ഡെനിലേക്ക്. ഒരിക്കല് കൂടി താജ് മഹലിന്റെ മനോഹാരിത നുകര്‍ന്നു. ഒരല്‍പ്പം ദൂരെ യമുനാ നദിയുടെ മറുതീരത്ത് നിന്നും.\nമുഗള്‍ഗാര്‍ഡനില് നിന്നുള്ള താജ് മഹലിന്‍റെ കാഴ്ച\nഅവിടെ നിന്നും ഞങ്ങള് പോയത് ഇത്മദ് ഉദ് ഡോളയിലേക്കാണ്. മുഗള് കലാവിരുത്തിന്‍റെ മാസ്മരികത വിളിച്ചോതുന്ന മറ്റൊരു കലാസൃഷ്ടി. 'കുട്ടിതാജ്' ' എന്ന് വിളിപ്പേരുള്ള ഈ സ്മാരകം ജഹാംഗീര് ചക്രവര്‍ത്തിയുടെ ഭാര്യയായ നൂര്‍ജഹാന് തന്‍റെ പിതാവായ മിര്‍സ ഘിയാസ് ബേഗിന്‍റെ ഓര്‍മക്കായി 1628 ല് നിര്‍മിച്ചതാണ്. മുഗള് കലാവിരുത് ഇന്ത്യന് കലാവിരുതുമായി ചേര്‍ന്ന് വരുന്ന കാലഘട്ടത്തില് നിര്‍മിക്കപ്പെട്ട ആദ്യ മാര്‍ബിള് സൃഷ്ടി എന്ന പേരിലാണ് ഇതിനു ചരിത്രത്തില് ഇത്ര പ്രാധാന്യം. സൗന്ദര്യം കൊണ്ടും ഇത് ആരെയും ആകര്‍ഷിക്കും. അത് താജ് മഹലിന്റെ അത്രത്തോളം വരില്ലെന്കില് പോലും.\nകുട്ടിതാജ് (ടോംബ് ഓഫ് ഇട്മാദ് ഉദ് ദൌള)\nയമുനാ തീരത്ത് അല്‍പ്പം വിശ്രമിച്ചു ഞങ്ങള് യാത്ര തുടങ്ങി. അടുത്ത ലക്‌ഷ്യം സികന്ദ്ര ആയിരുന്നു. അവിടുത്തെ പ്രത്യേക ആകര്‍ഷണം അക്ബര് ചക്രവര്തിയുടെ ശവകുടീരം ആണ്. ആഗ്രയില് നിന്നും പത്തു കിലോമീറ്റര് ഡല്‍ഹി ഹൈവേയിലൂടെ... റോഡിന്റെ വലതു വശത്ത് നൂറ്റിപത്തൊന്‍പതു ഏക്കറില് വ്യാപിച്ചു കിടക്കുന്ന ഒരു പൂന്തോട്ടം.. താജ് മഹല് കഴിഞ്ഞാല് ആഗ്രയിലെ പ്രധാന ആകര്‍ഷണം. പ്രവേശന കവാടം അതിമനോഹരം. പതിനെട്ടാം നൂറ്റാണ്ടില് തീര്‍ത്തും തകര്‍ന്നു പോയ ഈ കവാടം ബ്രിട്ടീഷ് വാസ്തു കലാകാരന്‍മാരാണ് പുതുക്കിപണിതത്.\nസികന്ദ്രയിലെ അക്ബര് കുടീരത്തിന്റെ പ്രവേശന കവാടം\nപ്രവേശനകവാടം കടന്നു ഉള്ളില് കയറുമ്പോള് വരവേല്‍ക്കുന്നത് ഒരു മഹാസൗധം. അക്ബര് തന്നെയാണ് 1605ല് ഇതിന്റെ നിര്‍മാണം ആരംഭിച്ചത്. എട്ടു വര്‍ഷങ്ങള്‍ക്കു ശേഷം അക്ബറിന്റെ മരണ ശേഷം മകനായ ജഹാംഗീര് അവസാന ശിലയും വച്ചു. ചുവന്ന ചരല്‍കല്ലുകളും മാര്‍ബിളും ഉപയോഗിച്ചാണ് ഇത് മെനഞ്ഞിട്ടുള്ളത്. ഹിന്ദു-മുസ്ലിം നിര് മ്മാണ കുശലതയുടെ മികച്ച ഉദാഹരണമാണിത്. മാര്‍ബിള്‍ശകലങ്ങളില് കൊത്ത്പണികളും സൂക്ഷ്മമായ അലങ്കാരങ്ങളും മുദ്രണം ചെയ്തിട്ടുണ്ട്.കല്ലറ നിലകൊള്ളുന്ന നിലത്തിന് നൂറ്റിയഞ്ച് ചതുരശ്രമീറ്റര് വിസ്തൃതിയുണ്ട്. കൃത്യതയ്ക്ക് വേണ്ടി കോമ്പസ് ഉപയോഗിച്ചാണ് സ്ഥലം അളന്ന് തിട്ടപ്പെടുത്തിയത്.\nശവകുടീരത്തില് അക്ബറിന്‍റെ അമ്മയുടെയും കല്ലറ പണിതിട്ടുണ്ട്. ഉള്ളിലേക്ക് കയറുമ്പോള് ഒരു നീണ്ട ഇടനാഴി ആണ്. അതിന്റെ അവസാനം വൃത്താകൃതിയില് ഒരു മുറിക്കകത്ത് അക്ബറിന്‍റെ കുടീരം. ലോകമാനവികതയുടെ ഇന്ന് വരെയുള്ള ചരിത്രത്തിലെ ഏറ്റവും മഹാനായ ചക്രവര്‍ത്തിക്ക് മനസ്സാല് പ്രണാമം അര്‍പ്പിച്ചു പുറത്തേക്കു കടന്നു. അഫ്ഗാനിസ്ഥാന് മുതല് ആസ്സാം വരെയും ടിബറ്റ് മുതല് ഗുജറാത്ത് വരെയും കീഴടക്കിയ ആ ലോക ചക്രവര്‍ത്തിക്കും അന്ത്യവിശ്രമം ആറടിമണ്ണില് !!! മനസ്സില് ആ പഴയ മലയാള സിനിമാഗാനം അറിയാതെ മൂളിപ്പോയി ...\nഇല്ലാ ജാതികള്, ഭേദവിചാരം...\nഇവിടെ പുക്കവര് ഒരു കൈ ചാരം...\nവന്നിടുമൊടുവില്... വന്‍ചിത നടുവില്..."\nപുറത്തു തന്നെ വേറൊരു പഴയ സൗധം കണ്ടു. കാഞ്ചു മഹല്.... ജഹാംഗീര് ചക്രവര്‍ത്തിയുടെ വേട്ടയാടല് വിശ്രമകേന്ദ്രം.മുഗള് കലാവിരുത്തിന്റെ മാസ്മരികത വിളിച്ചോതുന്ന മറ്റൊരു സൗധം.\nഅവിടെ നിന്നും പുറത്തിറങ്ങി. ഇനി മടക്ക യാത്ര. റോഡ് സൈഡില് കണ്ട ഒരു കടയില് നിന്നും ആഗ്രയുടെ ഓര്‍മക്കായി ചെറിയ രണ്ടു താജ് മഹല് വാങ്ങിക്കാനും ഞങ്ങള് മറന്നില്ല. ലോകത്തിലെ ഏറ്റവും വലിയ പ്രണയഉപഹാരത്തിന്റെ ഓര്‍മയ്ക്ക് !!! ആഗ്രയില് നിന്നും അകന്നു പോയിക്കൊണ്ടിരിക്കുമ്പോഴും മനസ്സ് അവിടെ തന്നെ അവശേഷിക്കുന്നതായി തോന്നി. അക്ബര് ചക്രവര്‍ത്തിയുടെ കൊട്ടാരത്തില് ബീര്‍ബലിന്റെ തമാശ കേട്ട് , അനാര്‍ക്കലിയുടെ ദുഃഖാര്‍ദ്രമായ ഓര്‍മകളില്, വര്‍ഷങ്ങള്‍ക്ക് ശേഷം ജഹാംഗീറിന്‍റെ രാജധാനിയില്, ഷാജഹാന്റെയും മുംതാസിന്റെയും ഓര്‍മകളില്, അച്ഛനെ തടങ്കലില് ആക്കിയ ഔറംഗസേബിന്‍റെ ഓര്‍മകളില്, വര്‍ഷങ്ങള്‍ക്കിപ്പുറം എല്ലാം പിടിച്ചെടുത്ത ആംഗലേയആധിപത്യം ... എല്ലാം ഒരിക്കല് കൂടി മനസ്സിലൂടെ കടന്നു പോയി. ചരിത്രം പാഠപുസ്തകങ്ങളില് പറയുന്നതിലും അപ്പുറത്താണ്. അനിവച്ചനീയമായ സംതൃപ്തിയോടെ ആ യാത്ര അവസാനിച്ചു.. ഒട്ടനേകം ചോദ്യങ്ങള്‍ക്ക് ഉത്തരം ലഭിച്ചു.. കുറെ അധികം ചോദ്യങ്ങള് സൃഷ്ടിക്കപ്പെട്ടു.. അങ്ങനെയാണ് ചരിത്രം.. മൊത്തം ചികഞ്ഞെടുക്കുക അസാധ്യം !!!\nസ്ഥലം Agra, Uttar Pradesh, India\nആഗ്ര- മുഗള് സാമ്രാജ്യത്തിന്‍റെ ഓര്‍മ്മക്കുറിപ്പുക...


Bigg Boss Malayalam Season3Fame Rithu Manthra Opens Up About Her Love | ഭയങ്കര ഇഷ്ടമാണെങ്കിലും ഇങ്ങനെ ചെയ്യുമോ? റിതുവിന്റെ പ്രണയത്തെ കുറിച്ചുള്ള ചോദ്യത്തിന് മറുപടി പറഞ്ഞ് താരം - Malayalam Filmibeat\nഭയങ്കര ഇഷ്ടമാണെങ്കിലും ഇങ്ങനെ ചെയ്യുമോ? പ്രണയത്തെ കുറിച്ചുള്ള ചോദ്യത്തിന് മറുപടി പറഞ്ഞ് റിതു മന്ത്ര\n| Updated: Sunday, August 22, 2021, 12:15 [IST]\nബിഗ് ബോസ് താരമായിരുന്ന റിതു മന്ത്രയെ കുറിച്ചുള്ള രസകരമായ വാര്‍ത്തകളാണ് ആദ്യം മുതല് പുറത്ത് വന്നത്. നടിയും മോഡലും ഗായികയുമൊക്കെയായ റിതു ബിഗ് ബോസിന്റെ ഫൈനലിസ്റ്റുകളില് ഒരാളായിരുന്നു. വീടിനുള്ളില് കഴിഞ്ഞപ്പോള് തന്നെ റിതുവുമായി പ്രണയത്തിലാണെന്ന് പറഞ്ഞ് നടനും മോഡലുമായ ജിയ ഇറാനി ചിത്രങ്ങള് പുറത്ത് വിട്ടിരുന്നു. ഒരു അഭിമുഖത്തില് ഇതേ കുറിച്ച് പറയുകയും ചെയ്തു.\nഎന്തൊരു ക്യൂട്ട് സുന്ദരിയാണ്, അമൃത അയ്യരുടെ മനോഹരമായ ചിത്രങ്ങൾ കാണാം\nമത്സരത്തിന് ശേഷം പ്രണയത്തെ കുറിച്ച് റിതു തുറന്ന് പറഞ്ഞിരുന്നില്ല. എന്നാല് ആളുകള് തന്നെ കുറിച്ച് പറഞ്ഞ് പരത്തുന്ന വാര്‍ത്തകള്‍ക്ക് മറുപടിയുമായി എത്തിയിരിക്കുകയാണ് താരമിപ്പോള്. ഇന്ത്യ ഗ്ലിറ്റ്‌സിന് നല്‍കിയ പ്രതികരണത്തിലൂടെയാണ് പ്രണയത്തെ കുറിച്ചും മറ്റ് വിവാദങ്ങളിലും റിതു ആദ്യമായി തുറന്ന് സംസാരിച്ചത്. വിശദമായി വായിക്കാം...\n''എനിക്ക് എപ്പോഴും തോന്നിയിട്ടുള്ളത് ആളുകള്‍ക്ക് ഒരു കാര്യത്തെ എങ്ങനെയും മാറ്റി പറയാം എന്നുള്ളതാണ്. ലാലേട്ടന്റെ അടുത്ത് ഞാന് പറഞ്ഞത് സത്യമാണ്. കാരണം എനിക്ക് ഒരാളുടെ അടുത്ത് ഇഷ്ടമുണ്ട്. അത് അയാള്‍ക്ക് അറിയില്ല. അങ്ങനെ നമ്മള് പലരുടെയും അടുത്ത് പറഞ്ഞിട്ടുണ്ടാവും. ഉദാഹരണത്തിന് ലാലേട്ടനോട് നമുക്ക് ഇഷ്ടമുണ്ടാവും. പക്ഷേ തിരിച്ച് ലാലേട്ടന് എല്ലാവരോടും അതേ ഇഷ്ടമുണ്ടാവണമെന്നില്ല. അങ്ങനെ പറഞ്ഞ കാര്യമാണ്. അല്ലാതെ ഭയങ്കര സീരിയസായി പറഞ്ഞതല്ല. പിന്നെ ഇവിടെ നടക്കുന്ന കാര്യങ്ങളില് ഞാന് പ്രതികരിക്കാം.\nഅതൊക്കെ എവിടം വരെ എത്തുമെന്ന് നോക്കട്ടേ. അതിന് വേണ്ടി കാത്തിരിക്കുന്ന സമയാണ്. പിന്നെ കുറേയൊക്കെ കൃത്യമമായി നടക്കുന്നുണ്ട്. അതെല്ലാം കൊണ്ട് കുറേ ആളുകള് ജീവിക്കുന്നുണ്ടെന്ന് റിതു പറയുന്നു. ഈ കൊവിഡ് കാലത്തും എന്നെ കുറിച്ച് ഗോസിപ്പുകള് എഴുതി ജീവിച്ചവരുണ്ടാവും. ആ അനുഗ്രഹം എനിക്ക് മതി. ഇനിയും ഗോസിപ്പുകളും അഭ്യൂഹങ്ങളുമൊക്കെ എഴുതി പിആര് വര്‍ക്ക് തുടരുക. അതിലെനിക്ക് ഒത്തിരി നന്ദി ഉണ്ടെന്നും നിങ്ങള് എനിക്ക് ഒത്തിരി മാര്‍ക്കറ്റ് ചെയ്യുന്നുണ്ടെന്ന് കൂടി റിതു സൂചിപ്പിച്ചു.\nഎല്ലാവരും എന്നോട് ചോദിക്കുന്നുണ്ട്. കുറേ കാര്യങ്ങള് നമുക്ക് അവഗണിക്കാം എന്നുള്ളതാണ്. കാരണം നമ്മള് പറഞ്ഞവര്‍ക്ക് എല്ലാവര്‍ക്കും ഉത്തരം കൊടുത്താല് നാളെ മറ്റിടങ്ങളില് നിന്നും ചോദ്യങ്ങള് വരും. ആള്‍ക്കാരെ ജഡ്ജ് ചെയ്യുന്നത് ഇന്നത്തെ കാലത്ത് വളരെ കൂടുതലാണ്. ഒരു ദിവസം ഇതേ കുറിച്ച് എനിക്ക് പറയാനുണ്ട്. ആ ദിവസം അധികം താമസിക്കില്ല. പക്ഷേ എനിക്ക് അതിനുള്ള സമയവും സന്ദര്‍ഭവും കിട്ടാത്തത് കൊണ്ടാണ്. എന്നെ ജഡ്ജ് ചെയ്യുന്നവരുടെ അടുത്ത് ഒരു കാര്യം ചോദിക്കാനുണ്ടെന്ന് റിതു പറയുന്നു. നിങ്ങളൊക്കെ പ്രണയിക്കുന്നവരും നിങ്ങള്‍ക്ക് റിലേഷന്‍ഷിപ്പ് ഉള്ളതുമായിരിക്കാം.\nനിങ്ങള്‍ക്ക് ഒരാളുമായി ഭയങ്കര ഇഷ്ടമുണ്ടെങ്കില് അവരുടെ ഫോട്ടോസൊക്കെ ഇങ്ങനെ പുറത്തേക്ക് വിടുമോ? എന്തെങ്കിലും ഉണ്ടോ ഇല്ലയോ എന്നൊന്നും ഞാന് ചോദിക്കുന്നില്ല. പക്ഷേ നിങ്ങള്‍ക്കൊരാളെ ഇഷ്ടമാണെങ്കില് ഇത്രയും ഫോട്ടോസ് എന്തെങ്കിലുമൊക്കെ പറഞ്ഞിട്ടോ എഡിറ്റ് ചെയ്തിട്ടോ ഇടുമോന്ന് റിതു പ്രേക്ഷകരോടായി ചോദിക്കുന്നു. എല്ലാവരും അതൊന്നും ചെയ്യില്ല. അതിനര്‍ഥം അവര് പ്രണയത്തില് അല്ലെന്നാണ്. ഇതെന്താണെന്ന് ഞാന് പറയാം. ഒരു ഉദാഹരണം പറഞ്ഞെന്നേയുള്ളു. ഇനിയതിന്റെ താഴെ എഴുതി പിടിച്ച് ഒന്നും കൊണ്ട് വരണ്ട. അതൊരു ഉദാഹരണം മാത്രമാണ്. നമുക്ക് ഒരാളെ ഇഷ്ടമുണ്ടെങ്കില് അങ്ങനെ ഒന്നും ചെയ്യില്ല. അപ്പോള് അതെന്തായിരുന്നു എന്നതായിരിക്കും ചോദ്യമെന്നും റിതു സൂചിപ്പിക്കുന്നുണ്ട്''.\nബോള്‍ഡായി സംസാരിക്കുന്ന പെണ്‍കുട്ടിയാണ് റിതു. കുഴപ്പിക്കുന്ന ചോദ്യങ്ങള്‍ക്കെല്ലാം മനോഹരമായി തന്നെ മറുപടി പറയുന്നുണ്ട്. ആരെയും ഡീഗ്രേഡ് ചെയ്യാതെ, ആരെയും മോശമാക്കാതെ റിതു സംസാരിക്കുന്നുണ്ട്. പ്രണയത്തിന്റെ പേരില് റിതുവിനെ കുറിച്ച് പ്രചരിച്ചതൊന്നും സത്യമല്ലെന്ന് ആ വാക്കുകളില് നിന്ന് വ്യക്തമായിട്ടുണ്ട്. എന്ന് തുടങ്ങി റിതുവിന്റെ വീഡിയോയ്ക്ക് താഴെ നിരവധി കമന്റുകളാണ് വരുന്നത്.\nBigg Boss Malayalam Season3Fame Rithu Manthra Opens Up About Her Love


കോവളം കൊട്ടാരം രവി പിള്ളയ്ക്ക് കൈമാറും kovalam palace\nകോവളം കൊട്ടാരം രവി പിള്ള ഗ്രൂപ്പിന് കൈമാറാൻ തീരുമാനം\nതിരുവനന്തപുരം: കോവളം കൊട്ടാരം സ്വകാര്യ ഹോട്ടൽ ഗ്രൂപ്പായ രവി പിള്ള ഗ്രൂപ്പിന് കൈമാറാൻ മന്ത്രിസഭായോഗ തീരുമാനിച്ചു. കൊട്ടാരത്തിന് പുറമെ 64.5 ഏക്കര് സ്ഥലവും കൈമാറാൻ തീരുമാനമായി. എന്നാൽ ഉടമസ്ഥാവകാശം സര്‍ക്കാറില് നിര്‍ത്തിക്കൊണ്ടായിരിക്കും കൈമാറ്റമെന്നും റിപ്പോർട്ടുണ്ട്.\nഇന്നത്തെ മന്ത്രിസഭായോഗത്തില് ടൂറിസം വകുപ്പിന്റെ നിര്‍ദ്ദേശം മന്ത്രിസഭ പരിഗണിക്കുകയായിരുന്നു. നിരുപാധികമായി കോവളം കൊട്ടാരം കൈമാറുന്നതിനെ സി.പിഐ എതിർത്തു. ഇതിനെ തുടർന്നാണ് ഉടമസ്ഥാവകാശം സർക്കാറിൽ തന്നെ നിലനിര്‍ത്തി കൊട്ടാരം കൈമാറാന് തീരുമാനമാനിച്ചത്.\nകോവളം കൊട്ടാരം രവി പിള്ള ഗ്രൂപ്പിന് കൈമാറണമെന്ന നിര്‍ദ്ദേശം ടൂറിസം വകുപ്പ് ദീര്‍ഘകാലമായി മന്ത്രിസഭാ യോഗത്തിന്റെ പരിഗണനക്ക് വച്ചിരുന്നു. എന്നാൽ റവന്യൂ വകുപ്പിന്റെയും സിപിഐയുടെയും എതിര്‍പ്പിനെ തുടര്‍ന്നാണ് തീരുമാനം വൈകിയത്.\nഇന്ത്യാ ടൂറിസം വികസന കോര്‍പ്പറേഷന്റെ ഉടമസ്ഥതയിലായിരുന്നു കോവളം കൊട്ടാരവും ഭൂമിയും 2002-ല് കേന്ദ്രസര്‍ക്കാര് 43.68 കോടി രൂപക്ക് ഗള്‍ഫാര് ഗ്രൂപ്പിന് വിറ്റു. പിന്നീട് ഇത് സ്വന്തമാക്കിയ ലീലാ ഗ്രൂപ്പ് രവി പിള്ളയുടെ ഉടമസ്ഥതയിലുള്ള ആര്.പി. ഗ്രൂപ്പിന് വിറ്റു.\nഎന്നാൽ കോവളം കൊട്ടാരവും ഭൂമിയും പൈതൃക സ്മാരകമാണെന്ന് ചൂണ്ടിക്കാട്ടി ഇവ തിരിച്ചെടുക്കാൻ 2004-ല് കേരള സര്‍ക്കാര് തീരുമാനിച്ചു. കൂടാതെ നിയമ പരിരക്ഷയ്ക്കായി 2005-ല് കോവളം കൊട്ടാരം ഏറ്റെടുക്കല് നിയമവും കൊണ്ടു വന്നിരുന്നു.\nസുപ്രീംകോടതി ഉത്തരവിന്റെ അടിസ്ഥാനത്തില് കൊട്ടാരം ഹോട്ടലുടമകള്‍ക്ക് നല്‍കണമെന്ന ടൂറിസം വകുപ്പിന്റെ ശുപാര്‍ശയെ തുടർന്ന് റവന്യൂ വകുപ്പ് നിയമവകുപ്പിന്റെയും അഡ്വക്കേറ്റ് ജനറലിന്റെയും ഉപദേശം തേടിയിരുന്നു.\nകൊട്ടാരത്തിന്റെ ഉടമസ്ഥതയ്ക്ക് വേണ്ടി സര്‍ക്കാര് സിവില്‍കേസ് ഫയല് ചെയ്യണമെന്ന് അഡ്വക്കേറ്റ് ജനറൽ നിയമോപദേശം നൽകിയിരുന്നു. എന്നാല് മുഖ്യമന്ത്രിയുടെ ഓഫീസ് അറ്റോര്‍ണി ജനറലിന്റെ ഉപദേശം തേടി. കൊട്ടാരം ഹോട്ടലുടമകള്‍ക്ക് വിട്ടുകൊടുക്കണമെന്ന് അറ്റോര്‍ണി ജനറൽ നിര്‍ദ്ദേശിച്ചിരുന്നു.\nTags: cabinet decisionhand overkovalam palaceravi pillai


IPL 2020: KKR Captain Dinesh Karthik Opens Up Team Has To Improve In Lot Of Area | IPL 2020: രാജസ്ഥാനെതിരായ വിജയം, കെകെആര് ഇനിയും മെച്ചപ്പെടാനുണ്ട്: ദിനേഷ് കാര്‍ത്തിക് - Malayalam MyKhel\n» IPL 2020: രാജസ്ഥാനെതിരായ വിജയം, കെകെആര് ഇനിയും മെച്ചപ്പെടാനുണ്ട്: ദിനേഷ് കാര്‍ത്തിക്\nIPL 2020: രാജസ്ഥാനെതിരായ വിജയം, കെകെആര് ഇനിയും മെച്ചപ്പെടാനുണ്ട്: ദിനേഷ് കാര്‍ത്തിക്\nUpdated: Thursday, October 1, 2020, 14:31 [IST]\nദുബായ്: ഇന്ത്യന് പ്രീമിയര് ലീഗിന്റെ 13ാം സീസണില് മൂന്ന് മത്സരങ്ങള് വീതം എല്ലാം ടീമും കളിച്ചപ്പോള് ഒരു ടീമിന് പോലും മൂന്ന് മത്സരവും വിജയിക്കാനായിട്ടില്ല. എല്ലാ ടീമും ഓരോ മത്സരങ്ങള് വീതമെങ്കിലും തോറ്റുവെന്നതാണ് ഇത്തവണത്തെ സീസണെ കൂടുതല് ആവേശകരമാക്കുന്നത്. ആര്‍ക്കും ആധിപത്യം ഇത്തവണ അവകാശപ്പെടാന് സാധിക്കില്ല. വമ്പന്മാര്‍ക്കുവരെ യുഎഇയില് അടിതെറ്റുന്നു. രണ്ട് സൂപ്പര് ജയങ്ങളുമായെത്തിയ രാജസ്ഥാന് റോയല്‍സിന്റെ വിജയക്കുതിപ്പിന് കെകെആര് വിരാമമിട്ടിരുന്നു.\nകളമറിഞ്ഞ് കളിച്ച കെകെആര് രാജസ്ഥാന്റെ സൂപ്പര് താരങ്ങളെയെല്ലാം കാഴ്ചക്കാരാക്കി 37 റണ്‍സിന്റെ വിജയമാണ് സ്വന്തമാക്കിയത്. ഇപ്പോഴിത ഇതിനെ എല്ലാം തികഞ്ഞ മത്സരമെന്ന് വിശേഷിപ്പിക്കാന് സാധിക്കില്ലെന്ന് അഭിപ്രായപ്പെട്ടിരിക്കുകയാണ് കെകെആര് നായകന് ദിനേഷ് കാര്‍ത്തിക്. ടീം മെച്ചപ്പെടാനുണ്ടെന്നാണ് അദ്ദേഹം പറഞ്ഞത്. 'ഇതിനെ എല്ലാം തികഞ്ഞ മത്സരമെന്ന് വിശേഷിപ്പിക്കാന് സാധിക്കില്ല. ഒരുപാട് ഭാഗങ്ങളില് മെച്ചപ്പെടാനുണ്ട്.\nഗില്ലും റസലും ബാറ്റ് ചെയ്തതും ശിവം മാവി പന്ത് ചെയ്തതുമെല്ലാം മികച്ച രീതിയിലായിരുന്നു. ഉയര്‍ന്ന ക്യാച്ചുകള് മികച്ച രീതിയില്‍ത്തന്നെ യുവതാരങ്ങള് പിടിച്ചെടുത്തു. ആര്‍ച്ചര് മനോഹരമായി പന്തെറിഞ്ഞു. ബാറ്റ് ചെയ്യുക വളരെ പ്രയാസമായിരുന്നു. നിരവധി താരങ്ങള് പ്രകടനം മെച്ചപ്പെടുത്തിയിട്ടുണ്ട്'-ദിനേഷ് കാര്‍ത്തിക് പറഞ്ഞു. ഈ സീസണില് ദിനേഷ് കാര്‍ത്തിക് നായകനെന്ന നിലയിലും ബാറ്റ്‌സ്മാനെന്ന നിലയിലും വിമര്‍ശനം നേരിടുന്നുണ്ട്. അവസാന രണ്ട് മത്സരത്തിലും ബാറ്റ്‌സ്മാനെന്ന നിലയില് കാര്‍ത്തിക് തീര്‍ത്തും നിരാശപ്പെടുത്തിയിരുന്നു.\nരാജസ്ഥാനെതിരേ ജോഫ്ര ആര്‍ച്ചറിന്റെ എക്‌സ്ട്രാ ബൗണ്‍സില് ബാറ്റ് വെച്ച് കീപ്പര്‍ക്ക് ക്യാച്ച് നല്‍കിയാണ് കാര്‍ത്തിക് പുറത്തായത്. രാജസ്ഥാനെതിരേ കമലേഷ് നാഗര്‍കോട്ടിക്ക് രണ്ട് ഓവറും പാറ്റ് കമ്മിന്‍സിന് ഒരോവറും ബാക്കിയുണ്ടായിട്ടും കാര്‍ത്തിക് സ്പിന്നര്‍മാര്‍ക്ക് ഓവര് നല്‍കിയതും വിമര്‍ശനത്തിന് വിധേയമായിരുന്നു. പേസര്‍മാര് മികച്ച പ്രകടനം പുറത്തെടുക്കുമ്പോള് രാജസ്ഥാന്റെ വാലറ്റത്തിന് സ്പിന്നര്‍മാരെ ഇട്ടുകൊടുത്ത കാര്‍ത്തികിന്റെ നായകനെന്ന നിലയിലെ തീരുമാനങ്ങളെയാണ് കൂടുതല് ആളുകളും വിമര്‍ശിക്കുന്നത്. പേസര്‍മാരെ പരിഗണിച്ചിരുന്നെങ്കിലും ഇതിലും വലിയ ജയം കെകെആറിന് നേടാമായിരുന്നുവെന്നും വിമര്‍ശകര് വിലയിരുത്തുന്നു.\nരാജസ്ഥാനെതിരേ ആദ്യം ബാറ്റ് ചെയ്ത കെകെആര് നിശ്ചിത ഓവറില്6വിക്കറ്റ് നഷ്ടത്തില് 174 റണ്‍സെടുത്തപ്പോള് മറുപടിക്കിറങ്ങിയ രാജസ്ഥാന് 20 ഓവറില്9വിക്കറ്റ് നഷ്ടത്തില് 137 റണ്‍സെടുക്കാനെ സാധിച്ചുള്ളു.4ഓവറില് 20 റണ്‍സ് രണ്ട് വിക്കറ്റ് വീഴ്ത്തിയ ശിവം മാവിയാണ് കളിയിലെ താരം. ജോസ് ബട്‌ലര്,സഞ്ജു സാംസണ്,സ്റ്റീവ് സ്മിത്ത് എന്നിവര് നിരാശപ്പെടുത്തിയതാണ് രാജസ്ഥാന് തിരിച്ചടിയായത്.\nIPL 2020: കൊല്‍ക്കത്തയുടെ തൊലിയുരിച്ചു, ബാംഗ്ലൂരിനെ 'ഞെട്ടിച്ച്' സിറാജ് — ജയിക്കാന് 85\nIPL 2020: കെകെആര് മനസ്സ് വച്ചാല് കോലിപ്പടയെ കരയിക്കാം- ചെയ്യേണ്ടത് വെറും മൂന്നു കാര്യങ്ങള്\nIPL 2020: ആര്‍സിബി അനാവശ്യമായി ആവര്‍ത്തിക്കുന്ന പിഴവെന്ത്? ചൂണ്ടിക്കാട്ടി ആകാശ് ചോപ്ര\n17 min ago IPL 2020: 'തല്ലുകൊള്ളി'യില് നിന്ന് ഹീറോയിലേക്ക്! അവിശ്വസനീയ ബൗളിങ്- സിറാജിന് റെക്കോര്‍ഡ്\nRead more about: ipl 2020 kkr dinesh karthik ഐപിഎല് 2020 കെകെആര് ദിനേഷ് കാര്‍ത്തിക്


Bee Gees' Barry Gibb releases ne ആരാധക\nരതിനിര്‍വ്വേദം ജൂണ് 3നെത്തും\nFriday 27th May 2011 5:09pm\nപോപ്പ് സംഗീത രാജാവ് മൈക്കല് ജാക്‌സന്റെ ആരാധകര്‍ക്കിതാ ഒരു സന്തോഷവാര്‍ത്ത. ജാക്‌സന് ആരാധകര്‍ക്ക് ബാക്കിവച്ച് ഒരു ഗാന റെക്കോര്‍ഡിംങ് നിമിഷമിതാ ലോകത്തിന് മുന്നിലെത്തുകയാണ്. ബീ ഗീസ് എന്ന മ്യൂസിക് ഗ്രൂപ്പിന്റെ സ്ഥാപകരിലൊരാളായ ബാരി ഗിബാണ് ജാക്‌സന്റെ ആരാധകര്‍ക്ക് ഈ സര്‍പ്രൈസ് ഒരുക്കുന്നത്.\n2002 മൈക്കല് ജാക്‌സനുമൊത്ത് ഗിബ് റെക്കോര്‍ഡ് ചെയ്ത ഒരു ഗാനത്തിന്റെ റെക്കോര്‍ഡിംങ് രംഗമാണ് ഇപ്പോള് പുറത്തിറക്കുന്നത്. ഈ ഗാനം ഇത് വരെ റീലീസ് ചെയ്തിട്ടില്ല.\nതാനും ജാക്‌സനും ഉറ്റ സുഹൃത്തുക്കളായിരുന്നെന്നും അദ്ദേഹത്തിനുവേണ്ടിയാണ് ഈ ദൃശ്യങ്ങള് പുറത്തിറക്കുന്നതെന്നും ഗിബ് പറഞ്ഞു. ഒരേ തരത്തിലുള്ള സംഗീതത്താല് ആകര്‍ഷിക്കപ്പെട്ടവരാണ് ഞങ്ങള്. അതുകൊണ്ടുതന്നെ ഒരുമിച്ച് പ്രവര്‍ത്തിക്കാന് ഞങ്ങള്‍ക്കിഷ്ടമായിരുന്നു. ഞങ്ങള് കൂടുതല് കൂടുതല് മനസിലാക്കാന് തുടങ്ങിയതോടെ ഒരു മിച്ചൊരു ഗാനം ചെയ്യുക എന്ന ആഗ്രഹവും വളര്‍ന്നു. അങ്ങനെയാണ് ഈ ഗാനം ചെയ്തതെന്നും അദ്ദേഹം പറഞ്ഞു.\nഗിബിന്റെ മകന് ആഷ്‌ലി ഗിബാണ് ഈ ദൃശ്യങ്ങള് എടുത്തത്. രണ്ട് മണിക്കൂറിലധികം ദൈര്‍ഘ്യമുള്ള ദൃശ്യമാണിത്. ഒരു കാലത്ത് ബീ ഗീസിന്റെ സ്റ്റുഡിയോകളില് ഒന്നാംസ്ഥാനത്തുണ്ടായിരുന്ന മിഡില് ഇയര് സ്റ്റുഡിയോയിലാണ് റിക്കോര്‍ഡിംങ് നടന്നത്.


Tesla Model S 4WD launched - Malayalam DriveSpark\nടെസ്‌ല മോഡല് എസ്4വീല് ഡ്രൈവ് വിപണിയില്\nPublished: Monday, October 13, 2014, 17:03 [IST]\nടെസ്‌ല മോഡല് എസ്സിന്റെ ഫോര്‍വീല് ഡ്രൈവ് പതിപ്പ് പുറത്തിറങ്ങി. ഫോര്‍വീല് ഡ്രൈവിന്റെ രണ്ട് ആക്‌സിലുകള്‍ക്കുമായി പ്രത്യേകം ഇലക്ട്രിക് മോട്ടോറുകള് ചേര്‍ത്തിട്ടുണ്ട്. നിലവിലുള്ള ടെസ്‌ല മോഡലുകള് റിയര് ആക്‌സില് ഡ്രൈവാണ്.\nമൂന്ന് വേരിയന്റുകളാണ് ഫോര്‍വീല് ഡ്രൈവ് ടെസ്‌ല -യ്ക്കുള്ളത്. 60ഡി, 85ഡി, പി85ഡി എന്നിങ്ങനെ. ടൂ വീല് ഡ്രൈവ് ടെസ്‌ല കളെക്കാള് 4000 ഡോളറിനടുത്ത് വിലക്കൂടുതലുണ്ടാകും ഇവയ്ക്ക്.\nടെസ്‌ല -യുടെ തനത് ആള്‍വീല് ഡ്രൈവ് ടെക്‌നോളജിയെ കമ്പനിയുടെ തലവനായ എലണ് മസ്‌ക് ഇപ്രകാരം വിവരിക്കുന്നു: 'ഒരു മില്ലിസെക്കന്‍ഡി നേരം കൊണ്ട് മുന് വീലുകളില് നിന്ന് പിന്‍വീലുകളിലേക്ക് പവര് ഷിഫ്റ്റ് ചെയ്യാന് സാധിക്കും. ടോര്‍ക്ക് ക്രമീകരണവും വേഗത്തില് നടത്താനൊക്കും.'\n60ഡി-യിലെ ഇലക്ട്രിക് മോട്ടോറുകള് ഒരുമിച്ച് 376 കുതിരശക്തി ഉല്‍പാദിപ്പിക്കുന്നു. ഇതേ മോട്ടോറുകള് തന്നെയാണ് 85ഡി വേരിയന്റിലും ഘടിപ്പിച്ചിട്ടുള്ളത്.\n60ഡി വേരിയന്റിന് മണിക്കൂറില് പരമാവധി 201 കിലോമീറ്റര് വേഗതയില് സഞ്ചരിക്കാനാവും. മണിക്കൂറില് 97 കിലോമീറ്റര് വേഗത പിടിക്കാന് ഈ വാഹനം 5.7 സെക്കന്‍ഡാണ് എടുക്കുക. മണിക്കൂറില് ശരാശരി 107 കിലോമീറ്റര് വേഗതയില് 362 കിലോമീറ്റര് റേയ്ഞ്ചുണ്ട് 60ഡി വേരിയന്റിന്.\n85ഡി വേരിയന്റിന്റെ പരമാവധി വേഗത മണിക്കൂറില് 250 കിലോമീറ്ററാണ്. 97 കിലോമീറ്റര് വേഗത പിടിക്കാന് വാഹമെടുക്കുന്ന സമയം 5.2 സെക്കന്‍ഡ്.\nകൂടുതല്... #tesla model s #tesla #ടെസ്‌ല മോഡല് എസ് #ടെസ്‌ല\nTesla has revealed new four-wheel-drive models, includingaflagship P85D.\nStory first published: Monday, October 13, 2014, 17:03 [IST]


'ഇന്ത്യ ജനാധിപത്യ രാജ്യം'; കോണ്‍ഗ്രസ് ടൂള്‍കിറ്റ് കേസ് അന്വേഷിക്കണമെന്ന ഹര്‍ജി സുപ്രീം കോടതി തള്ളി - Media Vision News\n‘ഇന്ത്യ ജനാധിപത്യ രാജ്യം’; കോണ്‍ഗ്രസ് ടൂള്‍കിറ്റ് കേസ് അന്വേഷിക്കണമെന്ന ഹര്‍ജി സുപ്രീം കോടതി തള്ളി\nന്യൂഡല്‍ഹി: കോണ്‍ഗ്രസ് ടൂള്‍കിറ്റ് കേസ് ദേശീയ അന്വേഷണ ഏജന്‍സി അന്വേഷിക്കണമെന്ന് ആവശ്യപ്പെട്ട് സമര്‍പ്പിക്കപ്പെട്ട പൊതുതാത്പര്യ ഹര്‍ജി സുപ്രീം കോടതി തള്ളി. ഇത്തരം നിസാര ഹര്‍ജികള് സമര്‍പ്പിക്കപ്പെടുന്ന വിഷയത്തില് കര്‍ശന നടപടി സ്വീകരിക്കേണ്ട സമയമായെന്ന് ഹര്‍ജി തള്ളിക്കൊണ്ട് സുപ്രീം കോടതി ചൂണ്ടിക്കാട്ടി.\nദേശവിരുദ്ധ പ്രവര്‍ത്തനങ്ങള് നടത്തിയെന്ന് തെളിയിക്കപ്പെട്ടാല് ഇന്ത്യന് നാഷണല് കോണ്‍ഗ്രസിന്റെ രജിസ്‌ട്രേഷന് റദ്ദാക്കണം എന്നതടക്കമുള്ള ആവശ്യങ്ങളാണ് ഹര്‍ജിയില് ഉന്നയിച്ചിരുന്നത്. എന്നാല്, ഹര്‍ജിക്കാരന് ടൂള്‍കിറ്റിനോട് താത്പര്യമില്ലെങ്കില് അതിനെ അവഗണിച്ചാല് മാത്രം മതിയെന്ന് സുപ്രീം കോടതി ചൂണ്ടിക്കാട്ടി. അതെല്ലാം ഒരു രാഷ്ട്രീയ പാര്‍ട്ടിയുടെ പ്രചാരണ തന്ത്രം മാത്രമാണ്. ഇത്തരം നിസാര ഹര്‍ജികള് പരിഗണിക്കാനാവില്ല. ഇത്തരം ഹര്‍ജികളുടെ പേരില് കര്‍ശന നടപടി സ്വീകരിക്കേണ്ട സമയമായെന്നും ജസ്റ്റിസ് ഡി.വൈ ചന്ദ്രചൂഢ് പറഞ്ഞു.\nഅതിനിടെ, കോവിഡിന്റെ ഇന്ത്യന് വകഭേദം എന്നതടക്കമുള്ള പ്രയോഗങ്ങള് പ്രചാരണത്തിന്റെ ഭാഗമായി നടത്തുന്നതാണെന്ന് ഹര്‍ജിക്കാരനുവേണ്ടി ഹാജരായ അഭിഭാഷകന് ശശാങ്ക് ശങ്കര് ഝാ ചൂണ്ടിക്കാട്ടി. സിംഗപ്പുര് വകഭേദമെന്ന പ്രയോഗം സിംഗപ്പുര് വിലക്കിയിട്ടുണ്ടെന്ന കാര്യം അദ്ദേഹം ചൂണ്ടിക്കാട്ടി. എന്നാല് ഇന്ത്യ ഒരു ജനാധിപത്യ രാജ്യമാണെന്ന കാര്യം താങ്കള്‍ക്ക് അറിയില്ലേ എന്ന് ജസ്റ്റിസ് ചന്ദ്രചൂഢ് ചോദിച്ചു. ഏതെങ്കിലും തരത്തിലുള്ള രാഷ്ട്രീയ പ്രചാരണത്തെ നിയന്ത്രിക്കാന് കോടതിക്ക് കഴിയുമോ എന്നും അദ്ദേഹം ആരാഞ്ഞു.\nഅതിനിടെ, ടൂള്‍കിറ്റ് വിഷയത്തില് അന്വേഷണം പുരോഗമിക്കുന്ന കാര്യം രണ്ടംഗ ബെഞ്ചില് അംഗമായ ജസ്റ്റിസ് എം.ആര് ഷാ ചൂണ്ടിക്കാട്ടി. രാജ്യത്തെയും പ്രധാനമന്ത്രി നരേന്ദ്ര മോദിയേയും മോശമായി ചിത്രീകരിക്കാന് കോണ്‍ഗ്രസ് ടൂള്‍കിറ്റ് തയ്യാറാക്കിയെന്നാണ് ബിജെപിയുടെ ആരോപണം.\nPrevious articleമഞ്ചേശ്വരത്തും കുമ്പളയിലും സി.ഐമാര് ചാര്‍ജ്ജെടുത്തു\nNext articleനിയമസഭാ കയ്യാങ്കളിക്കേസ്; മാണി അഴിമതിക്കാരന് ആയിരുന്നെന്ന് സര്‍ക്കാര് സുപ്രീം കോടതിയില്


പോസ്റ്റർ വൈറലായപ്പോഴും വെണ്ടക്ക അക്ഷരത്തിലുള്ള തെറ്റ് ആരും ശ്രദ്ധിച്ചില്ല; തിരുത്തിയിട്ടും ആരും ശ്രദ്ധിക്കാതെ പോയ പിഴവുമായി ടൊവീനോ-കനി കുസൃതി ചിത്രം വഴക്ക് - BIGNEWSLIVE | Latest Malayalam News\nസനൽ കുമാർ ശശിധരൻ സംവിധാനം ചെയ്യുന്ന ‘വഴക്ക്’ എന്ന ചിത്രത്തിന്റെ ഫസ്റ്റ്‌ലുക്ക് പോസ്റ്ററിൽ കടന്നുകൂടിയ പിഴവ് ആരും ശ്രദ്ധിച്ചില്ലെന്ന കുറിപ്പ് പങ്കുവച്ച് സംവിധായകൻ രംഗത്ത്. കഴിഞ്ഞ ദിവസമാണ് ചിത്രത്തിന്റെ പോസ്റ്റർ പുറത്തിറങ്ങിയത്. ടൊവീനോ തോമസ്, കനി കുസൃതി, സുദേവ് നായർ എന്നിവരാണ് ചിത്രത്തിൽ പ്രധാനകഥാപാത്രങ്ങളെ അവതരിപ്പിക്കുന്നത്. ആദ്യം റിലീസ് ചെയ്ത പോസ്റ്ററിലുണ്ടായിരുന്ന വലിയൊരു തെറ്റ് ആരും തിരിച്ചറിഞ്ഞില്ലെന്നും, ഒടുവിൽ താൻ ഉൾപ്പടെയുള്ള അണിയറ പ്രവർത്തകർ തെറ്റ് തിരിച്ചറിഞ്ഞത് പോസ്റ്റർ റിലീസ് ചെയ്ത് മണിക്കൂറുകൾക്ക് ശേഷമാണെന്നും സനൽകുമാർ ശശിധരൻ പറയുന്നു.\n”മൂന്നാഴ്ചകൾ നീണ്ട മാരത്തോൺ തിരുത്തുകൾക്കൊടുവിലും വെണ്ടക്കാ വലുപ്പത്തിലുള്ള വമ്പൻ തെറ്റ് ആരുടേയും കണ്ണിൽ പെട്ടില്ല എങ്കിൽ ആ നിമിത്തത്തെയും ഞാൻ ദൈവത്തിന്റെ ഇടപെടൽ എന്ന് വിളിക്കുമെന്ന്” സനൽകുമാർ പറയുന്നു.\nസനൽകുമാർ ശശിധരന്റെ ഫേസ്ബുക്ക് കുറിപ്പ്:\nസിനിമാ ചിത്രീകരണത്തിനിടയിൽ ദൈവത്തിന്റെ ഇടപെടൽ എന്നു വിളിക്കാവുന്ന നിരവധി സന്ദർഭങ്ങൾ കടന്നു വരാറുണ്ട്. അവയെ വിട്ടുകളയാതെ പിടിച്ചെടുക്കാൻ എപ്പോഴും ശ്രദ്ധിക്കാറുമുണ്ട്. ഇന്നുമുണ്ടായി അങ്ങനെയൊന്ന്. ടൊവിനോ ഓടിക്കുന്ന കാറിൽ ഒന്നിനു പിന്നാലെ ഒന്നായി രണ്ട് ഫോൺ കോളുകൾ വരുന്ന ഒരു രംഗം ചിത്രീകരിക്കുകയായിരുന്നു. ഞാൻ മനസിൽ കണ്ട ദൈർഘ്യത്തിൽ ഒറ്റഷോട്ടിൽ അത് ക്യാമറയിൽ പകർത്തിക്കിട്ടണം. സുദേവ് നായരുടെ കോൾ കട്ടായി 30-40 സെക്കന്റുകൾ കഴിയുമ്പോൾ കനി കുസൃതിയുടെ കാൾ വരണം. കാറ്റടിച്ചാൽ നെറ്റ്‌വർക്ക് പോകുമെന്ന അവസ്ഥയിലുള്ള സ്ഥലം. ഓടുന്ന വാഹനം. കണക്ടിവിറ്റി പ്രശ്നങ്ങൾ കാരണം കാൾ കണക്ടാവാൻ അതിലേറെ വൈകിയാൽ ആ ഷോട്ട് ഉപയോഗിക്കാൻ കഴിയില്ല. പ്രതീക്ഷിച്ചതു തന്നെ സംഭവിച്ചു. കോൾ കണക്ട് ചെയ്യാൻ വൈകി. പക്ഷേ അപ്രതീക്ഷിതമായി മറ്റൊന്നുകൂടി സംഭവിച്ചു അധികം കിട്ടിയ പത്തു പതിനഞ്ചു സെക്കന്റുകൾ ടൊവിനോ സമർത്ഥമായി ഉപയോഗിച്ചുകൊണ്ട് എന്നെ വിസ്മയിപ്പിച്ചു. നാം നിശ്ചയിക്കുന്ന രീതിയിൽ കാര്യങ്ങൾ എത്തുന്നത് മനോഹരമായ സംഗതി തന്നെയാണ്. പക്ഷേ നാം വിസ്മയിക്കുന്ന രീതിയിൽ കാര്യങ്ങളെത്തുന്നത് എല്ലായ്പ്പോഴും നമ്മുടെ നിശ്ചയങ്ങൾ തെറ്റുമ്പൊഴാണ്. നിത്യജീവിതത്തിലും ഇങ്ങനെ ചിലദൈവക്കൈകൾ കടന്നുവരാറുണ്ട്. അങ്ങനെയുള്ള ഒന്നും ഇന്ന് സംഭവിച്ചു. ഞങ്ങൾ ഒരുമിച്ചു ചെയ്യുന്ന ആദ്യത്തെ ചിത്രത്തിന്റെ ഫസ്റ്റ് ലുക്ക് പോസ്റ്റർ ഇന്നാണ് പുറത്തുവന്നത്. ടൊവിനോയുടെ പേജിലൂടെയും ഇൻസ്റ്റയിലൂടെയുമെല്ലാം വൈകിട്ട് ഏഴിന് പോസ്റ്റർ പുറത്തുവിട്ടു. പെട്ടെന്ന് തന്നെ അത് ഏറെപ്പേർ ഷെയർ ചെയ്തു. രണ്ടുമണിക്കൂർ കഴിഞ്ഞപ്പോൾ പാരറ്റ് മൌണ്ടിന്റെ ഡയറക്ടർ ഗിരീഷ് മാമൻ വിളിച്ചുപറഞ്ഞു. അതിലൊരു വലിയ തെറ്റുണ്ട് അത് ഡിലീറ്റ് ചെയ്തിട്ട് വേറെ ഇടണം. ഇനി ഡിലീറ്റ് ചെയ്തിട്ടും കാര്യമില്ല അത് ഇന്റർനെറ്റിൽ അലിഞ്ഞുകഴിഞ്ഞു എന്ന് നന്നായി അറിയാവുന്ന ഞാൻ എന്താണ് എന്ന് ചോദിച്ചു പോലുമില്ല. പ്രൊഡക്ഷൻ കമ്പനികളുടെ പേരു രണ്ടും തെറ്റിച്ചാണ് പോസ്റ്ററിലുണ്ടായിരുന്നത്. ശരിക്കുള്ള പേരുകൾ “ടൊവിനോ പ്രൊഡക്ഷൻസ് & പാരറ്റ് മൌണ്ട് പിക്ചേഴ്സ്“ എന്നത് തെറ്റിച്ചുവെച്ചിരിക്കുന്നു. മൂന്നാഴ്ചകൾ നീണ്ട മാരത്തോൺ തിരുത്തുകൾക്കൊടുവിലും വെണ്ടക്കാ വലുപ്പത്തിലുള്ള വമ്പൻ തെറ്റ് ആരുടേയും കണ്ണിൽ പെട്ടില്ല എങ്കിൽ ആ നിമിത്തത്തെയും ഞാൻ ദൈവത്തിന്റെ ഇടപെടൽ എന്ന് വിളിക്കും. ദൈവം ഇടപെടുന്ന എല്ലാത്തിലും എനിക്ക് വലിയ പ്രതീക്ഷയാണ്. ഈ ചിത്രത്തിന്റെ കാര്യത്തിലും അങ്ങനെ തന്നെ. തിരുത്തിയ പോസ്റ്റർ ഇതോടൊപ്പം ചേർക്കുന്നു. വഴക്ക് എന്റെ ഏഴാമത്തെ സിനിമയാണ്. ഒരാൾപ്പൊക്കം മുതൽ ഒപ്പം നിന്നവരെയൊക്കെ ഓർക്കുന്നു. നന്ദി.\nസിനിമാ ചിത്രീകരണത്തിനിടയിൽ ദൈവത്തിന്റെ ഇടപെടൽ എന്നു വിളിക്കാവുന്ന നിരവധി സന്ദർഭങ്ങൾ കടന്നു വരാറുണ്ട്. അവയെ വിട്ടുകളയാതെ…\nPosted by Sanal Kumar Sasidharan on Thursday, 31 December 2020\nTags: Entertainmentkani kusruthimalayalammalayalam moviesanalkumar sasidharantovino thomas\n25-ാമത് ഐഎഫ്എഫ്‌കെ 2021 ഫെബ്രുവരി മുതല്; ഇത്തവണ മേള കേരളത്തിലെ നാലു മേഖലകളില്, ഡെലിഗേറ്റ് പാസ് ലഭിക്കുന്നതിനുള്ള നിര്‍ദേശങ്ങള് ഇങ്ങനെ\n‘എന്റെ ശരീരം വില്‍ക്കണം, ശേഷം ആ പണം എടുത്ത് വൈദ്യുതി ബില്ല് അടയ്ക്കണം’ ഗവണ്‍മെന്റിന് കുറിപ്പെഴുതി കര്‍ഷകന്റെ ആത്മഹത്യ\n'എന്റെ ശരീരം വില്‍ക്കണം, ശേഷം ആ പണം എടുത്ത് വൈദ്യുതി ബില്ല് അടയ്ക്കണം' ഗവണ്‍മെന്റിന് കുറിപ്പെഴുതി കര്‍ഷകന്റെ ആത്മഹത്യ


കേരളത്തിൽ കന്നിയങ്കത്തിന് ഇൻഡ്യൻ പൈറേറ്റ് പാർട്ടി | The News Minute\nകേരളത്തിൽ കന്നിയങ്കത്തിന് ഇൻഡ്യൻ പൈറേറ്റ് പാർട്ടി\nതിരുവനന്തപുരം മണ്ഡലത്തിൽ പ്രവീൺ അരിമ്പ്രത്തൊടിയിൽ പാർട്ടിയെ പ്രതിനിധീകരിച്ച് സ്വതന്ത്ര സ്ഥാനാർത്ഥിയാകും\nMalayalam Thursday, April 21, 2016 - 19:46\nകേരളത്തിലെ രാഷ്ട്രീയവേദിയിൽ ഇതുവരെയും സാന്നിധ്യമറിയിക്കാത്ത ഒരേ ഒരു കൂട്ടർ പൈറേറ്റുകൾ ആണെന്ന് പറയാം. പക്ഷേ നമ്മുടെ ഇടയ്ക്ക് ഇപ്പോൾ അവരും ആയി. മെയ് 16ന് നടക്കുന്ന സംസ്ഥാനനിയമസഭാ തെരഞ്ഞെടുപ്പിന് തയ്യാറെടുത്തുകഴിഞ്ഞു ഇക്കൂട്ടർ.\nതിരുവനന്തപുരം നിയമസഭാ മണ്ഡലത്തിൽ സ്വതന്ത്രസ്ഥാനാർത്ഥിയായി പ്രവീൺ അരിമ്പ്രത്തൊടിയിലിനെ മത്സരിപ്പിച്ചുകൊണ്ട ഇൻഡ്യൻ പൈറേറ്റ്‌സ് പാർട്ടി കേരളരാഷ്ട്രീയത്തിൽ ആദ്യചുവട് വെയ്ക്കുകയാണ്.\nഎന്തായാലും നങ്കൂരവും കടൽക്കൊള്ളക്കാരുടെ പതാകയും ഔദ്യോഗിക ചിഹ്നമായി അംഗീകരിച്ചിട്ടുള്ള പൈറേറ്റുകൾ കടലിൽവെച്ചായാലും, കരയിൽ വെച്ചായാലും ആരെയും കൊള്ളയടിക്കുന്നതിൽ തൽപരരല്ല.\nടെക്‌നോളജിയുടെയും ആശയങ്ങളുടെയും ലോകത്ത് പൈറസി എന്ന് വിളിക്കുന്ന അനുമതികൂടാതെയുള്ള പകർപ്പ് സംബന്ധിച്ച പ്രശ്‌നങ്ങൾ, സ്വതന്ത്രവിജ്ഞാനം, ഡിജിറ്റൽ അവകാശങ്ങൾ, പ്രത്യക്ഷ ജനാധിപത്യം തുടങ്ങിയവയുമായി ബന്ധപ്പെട്ട പ്രശ്‌നങ്ങൾ എന്നിവ ഉന്നയിക്കുന്ന സ്വീഡനിലും ജർമനിയിലും സജീവമായിട്ടുള്ള പൈറേറ്റ് മൂവ്‌മെന്റിലാണ് ഈ പാർട്ടിയുടെ വേരുകളെന്ന് പാർട്ടി വക്താക്കൾ അവകാശപ്പെടുന്നു.\n2013-ൽ പ്രസ്ഥാനത്തിന് തുടക്കമിട്ട അഞ്ച് സുപ്രധാന അംഗങ്ങളിൽ ഒരാളാണ് പാലക്കാട് സ്വദേശിയായ പ്രവീൺ.\n'ഒടുവിൽ ഞങ്ങൾ രാഷ്ട്രീയത്തിൽ ഒരു കൈനോക്കാൻ തീരുമാനിച്ചെങ്കിലും, യഥാർത്ഥത്തിൽ പൈറസി മൂവ്‌മെന്റ് ആരംഭിക്കുന്നത് സ്വതന്ത്ര സോഫ്റ്റ് വെയറിനെ പ്രോത്സാഹിപ്പിക്കാനാണ്. സ്വതന്ത്ര സോഫ്റ്റ്‌വെയർ ലോകത്ത് ഞങ്ങളുടെ ആശയങ്ങൾ പ്രചരിപ്പിക്കുകയും ഞങ്ങളുടെ വിവിധ പ്രവർത്തനങ്ങൾക്ക് പ്രചാരം നൽകുന്നതിനുള്ള ക്യാംപയിന് നിലമൊരുക്കുകയുമാണ് ഉദ്ദേശ്യം. കേരളത്തിൽ നടത്തിയ ഒരുമാസത്തെ പൈറേറ്റ് സൈക്കഌങ് ക്യാംപയിൻ അത്തരത്തിലൊരു പ്രചരണപരിപാടിയായിരുന്നു..' അദ്ദേഹം പറയുന്നു.\nഎന്നാൽ, ചില അംഗങ്ങൾ പിന്തുണക്കാതിരുന്നത് കൊണ്ട് പ്രസ്ഥാനം ഗതിവേഗമാർജിച്ചില്ല. പ്രസ്ഥാനത്തെ പുതുക്കിപ്പണിയാനുള്ള രണ്ടാമത്തെ പരിശ്രമവും ഫലവത്തായില്ല. ആറ് മാസം മുൻപാണ് പ്രവീണും ഒരു ഏഴംഗസംഘവും പ്രസ്ഥാനം പുനസംഘടിപ്പിച്ചതും തെരഞ്ഞെടുപ്പിൽ മത്സരിക്കാൻ തീരുമാനിച്ചതും.\n' എല്ലാ രാഷ്ട്രീയപാർട്ടിയിലും നേതാക്കളും അനുയായികളുമുണ്ട്. ഞങ്ങൾ അത്തരത്തിലുള്ള ശ്രേണീബദ്ധതയിൽ വിശ്വസിക്കുന്നില്ല. അതുകൊണ്ട് ഈ പാർട്ടിക്ക് സെക്രട്ടറിയും പ്രസിഡന്റുമില്ല. തീരുമാനങ്ങളെടുക്കുന്നതിൽ നേരിട്ട് പങ്കാളിത്തം വഹിക്കുന്ന സ്ഥിരം അംഗങ്ങൾ ആണ് ഞങ്ങൾ.' പ്രവീൺ പറഞ്ഞു.\nപാർട്ടിയ്ക്ക് ഇതുവരേയും രജിസ്‌ട്രേഷൻ ആയിട്ടില്ല. രാഷ്ട്രീയത്തിലുളള അനുഭവക്കുറവ് കണക്കിലെടുത്തുകൊണ്ട് തെരഞ്ഞെടുപ്പ് വിജയം ഒരു ലക്ഷ്യമായി പ്രവീൺ കണ്ടിട്ടില്ല.\n'ഞങ്ങളുടെ പ്രസ്ഥാനത്തെക്കുറിച്ച് നാട്ടുകാരെ അറിയിക്കുന്നതിനുള്ള ഒരു മാധ്യമമായിട്ടാണ് ഞങ്ങൾ ഈ തെരഞ്ഞെടുപ്പിനെ കാണുന്നത്. അതുവഴി പരമാവധി പിന്തുണയാർജിക്കാനും ആത്യന്തികമായി പാർട്ടിയെ ശക്തിപ്പെടുത്താനും..' പ്രവീൺ വിശദീകരിക്കുന്നു.\nപൈറസി, ഡിജിറ്റൽ അവകാശങ്ങൾ എന്നിവയിലൂന്നിയാണ് പ്രസ്ഥാനത്തിന് രൂപം നൽകിയതെങ്കിലും സമത്വം, പങ്കാളിത്ത ജനാധിപത്യം, സുതാര്യത എന്നിവ പാർട്ടിയുടെ അടിസ്ഥാന പ്രമാണങ്ങളാണ്.\nമറ്റ് രാഷ്ട്രീയപാർട്ടികളിൽ നിന്ന് എങ്ങനെ ഇവർ വ്യത്യസ്തമാകുന്നു?\nഞങ്ങൾ നടത്തുന്ന ചർച്ചകളെല്ലാം പൊതുമണ്ഡലത്തിൽ ലഭ്യമാണ് എന്നതാണ് ഞങ്ങളെ മറ്റുള്ള രാഷ്ട്രീയപാർട്ടികളിൽ നിന്ന് വ്യത്യസ്തരാക്കുന്നതും ഞങ്ങളെ അതുല്യരാക്കുന്നതും. സിദ്ധാന്തപരമായി എല്ലാ അംഗങ്ങളും തുല്യരാണെന്ന് മറ്റ് രാഷ്ട്രീയപാർട്ടികൾ പറയുമ്പോൾ അത് പ്രായോഗികമാക്കാറില്ല. പാർട്ടി ഓഫിസുപോലെയുള്ള സംവിധാനങ്ങളൊന്നുമില്ലാത്ത പാർട്ടിയാണ് ഇത്. അതിനാൽ ഭൗതികമായ സ്ഥലത്തിന്റെ അഭാവം ഞങ്ങൾ മറികടക്കുന്നത് ഓൺലൈൻ ആശയവിനിമയങ്ങളിലൂടെയാണ്..' ഇടതുപക്ഷച്ചായ്‌വുള്ള ഒരു കുടുംബത്തിൽ നിന്നും വരുന്ന പ്രവീൺ പറയുന്നു.\nഇൻഡ്യൻ പൈറേറ്റ് പാർട്ടിക്ക് ഇടതുവലതുമുന്നണികളെപ്പോലെ തെരഞ്ഞെടുപ്പ് മാനിഫെസ്റ്റോയൊന്നുമില്ല. പകരം പാർട്ടിയുടെ തത്വങ്ങളും ഭരണഘടനയും അത് പ്രസിദ്ധീകരിക്കും. ' വെറുതേ പൊള്ളയായ വാഗ്ദാനങ്ങൾ നടത്താൻ ഞങ്ങൾ തൽപരരല്ല. ഇത് ഞങ്ങളുടെ ആദ്യ തെരഞ്ഞെടുപ്പാണ്. പകരം പരമാവധി ആളുകളിൽ ഞങ്ങളുടെ സന്ദേശമെത്തിക്കുകയാണ് ലക്ഷ്യം..' അദ്ദേഹം പറഞ്ഞു.\nഏപ്രിൽ 23 ന് പാർട്ടിയുടെ ഔദ്യോഗിക പ്രചാരണം ആരംഭിക്കും. വീടുവീടാന്തരം കയറിയിറങ്ങാനും ലക്ഷ്യങ്ങൾ പ്രചരിപ്പിക്കുന്നതിന് സോഷ്യൽ മീഡിയ ഉപയോഗപ്പെടുത്താനും പദ്ധതിയുണ്ട്.\nതെരഞ്ഞെടുപ്പ് എല്ലായ്‌പോഴും ചെലവേറിയ ഒരു പ്രക്രിയ ആയതുകൊണ്ട് ക്രൗഡ് ഫണ്ടിങ് രീതി ചെലവുകൾക്ക് പണം കണ്ടെത്താൻ ഉപയോഗിക്കും. ഇത്തരത്തിൽ ഇതിനകം തന്നെ കുറച്ച് രൂപ സംഭരിക്കാൻ കഴിഞ്ഞതിന്റെ ആഹ്ലാദത്തിലാണ് പ്രവീൺ. പൊതുജനത്തിൽ നിന്ന്, പ്രത്യേകിച്ച് യുവജനങ്ങളിൽ നിന്ന് അനുകൂലപ്രതികരമുണ്ടാക്കാൻ കഴിയുമെന്ന ശുഭപ്രതീക്ഷയിലാണ് പ്രവീൺ.


സന്തോഷവും സമാധാനും ഉള്ള രാജ്യങ്ങളെ പ്രഖ്യാപിച്ച് ഗ്ലോബല് പീസ് ഇന്റക്‌സ്. ആഭ്യന്തരമായോ രാജ്യാന്തരമായോ ഒരു രീതിയിലുമുള്ള സംഘര്‍ഷം ഇല്ലാത്ത രാജ്യങ്ങളെയാണ് സമാധാന രാജ്യങ്ങളായി ഗ്ലോബല് പീസ് ഇന്റക്‌സ് കണക്കാക്കുന്നത്. – UKMALAYALEE\nUKMALAYALEE > Category > Latest News > സന്തോഷവും സമാധാനും ഉള്ള രാജ്യങ്ങളെ പ്രഖ്യാപിച്ച് ഗ്ലോബല് പീസ് ഇന്റക്‌സ്. ആഭ്യന്തരമായോ രാജ്യാന്തരമായോ ഒരു രീതിയിലുമുള്ള സംഘര്‍ഷം ഇല്ലാത്ത രാജ്യങ്ങളെയാണ് സമാധാന രാജ്യങ്ങളായി ഗ്ലോബല് പീസ് ഇന്റക്‌സ് കണക്കാക്കുന്നത്.\nസന്തോഷവും സമാധാനും ഉള്ള രാജ്യങ്ങളെ പ്രഖ്യാപിച്ച് ഗ്ലോബല് പീസ് ഇന്റക്‌സ്. ആഭ്യന്തരമായോ രാജ്യാന്തരമായോ ഒരു രീതിയിലുമുള്ള സംഘര്‍ഷം ഇല്ലാത്ത രാജ്യങ്ങളെയാണ് സമാധാന രാജ്യങ്ങളായി ഗ്ലോബല് പീസ് ഇന്റക്‌സ് കണക്കാക്കുന്നത്.


KSEB Works | അഞ്ചു ചെറുകിട വൈദ്യുതി നിലയങ്ങൾ വെള്ളം കയറി തകർന്നു; 28 സബ് സ്റ്റേഷനുകളുടെ പ്രവർത്തനം നിർത്തിവയ്‌ക്കേണ്ടി വന്നു; 1,200 ട്രാൻസ്‌ഫോർമറുകൾ വെള്ളത്തിൽ മുങ്ങിയ അവസ്ഥയിൽ; വെള്ളപ്പൊക്കം കെഎസ്ഇബിക്ക് വരുത്തിവെച്ചത് 470 കോടിയുടെ നഷ്ടം; പൊതുജനങ്ങളുടെ സുരക്ഷ ഉറപ്പാക്കിയ ശേഷം എത്രയും പെട്ടെന്നു കണക്ഷനുകൾ പുനഃസ്ഥാപിക്കുമെന്ന് വ്യക്തമാക്കി വൈദ്യുതി ബോർഡ് - MarunadanMalayali.com\nബിജെപി ആസ്ഥാനത്ത് വാർത്താസമ്മേളനത്തിനിടെ നേതാക്കൾക്ക് നേരേ ഷൂസേറ്; ഏറുകൊള്ളാതെ ഒഴിഞ്ഞ് പാർട്ടി വക്താവ് ജി.വി.എൽ.നരസിംഹ റാവു; ഷൂസെറിഞ്ഞയാൾ ഡോക്ടറെന്ന് പൊലീസ്; സംഭവത്തിന് പിന്നിൽ കോൺഗ്രസെന്ന് ബിജെപി\nബിജെപി നേതാക്കളുടെ ഹെലികോപ്റ്ററുകളിലെ പെട്ടിൽ ഒളിച്ചു കടത്തുന്നത് എന്ത്? മോദി എത്തിയ ഹെലികോപ്ടറിലെ പെട്ടിക്ക് പിന്നാലെ കേന്ദ്രമന്ത്രിയുടെ ഹെലികോപ്റ്ററിലും ദൂരൂഹതകൾ നിറഞ്ഞ പെട്ടി; പരിശോധിക്കാനെത്തിയ ഉദ്യോഗസ്ഥരെ തടഞ്ഞ് മന്ത്രി ധർമ്മേന്ദ്ര പ്രധാൻ; പണപ്പെട്ടിയാണെന്ന ആരോപണവുമായി പ്രതിപക്ഷ പാർട്ടികൾ\nഅഞ്ചു ചെറുകിട വൈദ്യുതി നിലയങ്ങൾ വെള്ളം കയറി തകർന്നു; 28 സബ് സ്റ്റേഷനുകളുടെ പ്രവർത്തനം നിർത്തിവയ്‌ക്കേണ്ടി വന്നു; 1,200 ട്രാൻസ്‌ഫോർമറുകൾ വെള്ളത്തിൽ മുങ്ങിയ അവസ്ഥയിൽ; വെള്ളപ്പൊക്കം കെഎസ്ഇബിക്ക് വരുത്തിവെച്ചത് 470 കോടിയുടെ നഷ്ടം; പൊതുജനങ്ങളുടെ സുരക്ഷ ഉറപ്പാക്കിയ ശേഷം എത്രയും പെട്ടെന്നു കണക്ഷനുകൾ പുനഃസ്ഥാപിക്കുമെന്ന് വ്യക്തമാക്കി വൈദ്യുതി ബോർഡ്\nAugust 21, 2018 | 09:43 AM IST | Permalink\nതിരുവനന്തപുരം: പ്രളയക്കെടുതിയിൽ കേരളത്തിനുണ്ടായ നഷ്ടം ഇരുപതിനായിരം കോടി രൂപയുടേതാണെന്നാണ് സർക്കാറിന്റെ പ്രാധമിക കണക്ക്. ഈ കണക്ക് ഇനിയും ഉയരാൻ ഇടയുണ്ടെന്നും സൂചനയാണ്ട്. കാലവർഷം കനത്ത നഷ്ടം തന്നെയാണ് സംസ്ഥാന വൈദ്യുതി ബോർഡിനും വരുത്തിവെച്ചത്. ഇതുവഴി 470 കോടിയുടെ നഷ്ടം ഉണ്ടായതെന്നാണ് കെഎസ്ഇബി വ്യക്തമാക്കുന്നത്. ഈ നഷ്ടം ഉണ്ടെങ്കിലും ജനങ്ങൾക്ക് ബുദ്ധിമുട്ടുണ്ടാകാത്ത അവസ്ഥയിൽ കാര്യങ്ങൾ നീക്കാനാണ് സർക്കാറിന്റെ ശ്രമം. വൈദ്യുതി ഉപകരണങ്ങൾ തകർന്നതിലൂടെയുള്ള നഷ്ടം 350 കോടിരൂപയിൽ എത്തി. 28 സബ് സ്റ്റേഷനുകളും അഞ്ച് ഉൽപാദന നിലയങ്ങളും പ്രവർത്തനം നിർത്തിവയ്‌ക്കേണ്ടി വന്നു. അഞ്ചു ചെറുകിട വൈദ്യുതി നിലയങ്ങൾ വെള്ളം കയറി തകർന്നു.\nഅതേസമയം വൈദ്യുതി വിതരണ മേഖലയിൽ പതിനായിരം ട്രാൻസ്‌ഫോമറുകൾ വെള്ളപ്പൊക്കവും പേമാരിയും മൂലം അപകടം ഒഴിവാക്കാനായി ഓഫ് ചെയ്തു. വെള്ളപ്പൊക്കം ഒഴിഞ്ഞ പ്രദേശങ്ങളിൽ ഇതുവരെയായി 4,500 എണ്ണം പ്രവർത്തനം ആരംഭിച്ചു. 1,200 ട്രാൻസ്‌ഫോർമറുകൾ വെള്ളത്തിൽ മുങ്ങിയ അവസ്ഥയിലാണ്. വയറിങ് സംവിധാനങ്ങളുടെയും പൊതുജനങ്ങളുടെയും സുരക്ഷ ഉറപ്പാക്കിയ ശേഷം എത്രയും പെട്ടെന്നു കണക്ഷനുകൾ പുനഃസ്ഥാപിക്കുമെന്നാണ് കെഎസ്ഇബി അറിയിച്ചത്.\nമുൻ മന്ത്രിക്കും സിങ്കം പണികൊടുത്തു; ഋഷിരാജ് സിങ്ങിന്റെ നേതൃത്വത്തിലുള്ള സംഘം ടി എച്ച് മുസ്തഫയുടെ വീട്ടിൽ നിന്നും വൈദ്യുതി മോഷണം കണ്ടെത്തി\nവൻകിട കമ്പനികൾക്ക് എല്ലാം കെഎസ്ഇബി വെറുതെ കണക്ഷൻ നൽകണോ? കുടിശ്ശികയിനത്തിൽ പിരിഞ്ഞ് കിട്ടാനുള്ളത് 300 കോടി; പിശുക്ക് കാണിച്ച 1320 കമ്പനികളിൽ മാധ്യമങ്ങൾ ഉൾപ്പടെ വൻ തോക്കുകൾ; മാതൃഭൂമിയും മനോരമയും മംഗളവും മാത്രം നൽകാനുള്ളത് കോടികൾ; ശമ്പളം നൽകാത്ത നികേഷ് കുമാറിനും കറന്റ് ബില്ലടയ്ക്കാനും മടി; എണ്ണിയാൽ തീരാത്ത ലിസ്റ്റിൽ മഹാലക്ഷ്മി സിൽക്‌സും എയർടെല്ലും ഐഡിയയും ഉൾപ്പെടയുള്ള ശതകോടീശ്വരന്മാരും; സാധാരണക്കാരന്റെ ഫ്യൂസൂരുന്ന വൈദ്യുതി വകുപ്പിന് വമ്പന്മാരെ തൊടാൻ പേടി\nമഴയിൽ തകർന്ന വൈദ്യുതി വിതരണ സംവിധാനത്തിന്റെ പ്രവർത്തനങ്ങൾ കൃത്യമായി ഏകീകരിച്ച് നടപ്പിലാക്കാൻ 'മിഷൻ റീകണക്റ്റ്' എന്ന പേരിൽ ടാസ്‌ക് ഫോഴ്‌സ് രൂപീകരിച്ചിട്ടുണ്ട്. വിതരണ വിഭാഗം ഡയറക്ടറുടെ മേൽനോട്ടത്തിൽ തിരുവനന്തപുരം വൈദ്യുതി ഭവനിൽ 24 മണിക്കൂറും പ്രത്യേക വിഭാഗം ഇതിനായി പ്രവർത്തിക്കുമെന്നാണ് അറിയുന്നത്. കൽപറ്റ, തൃശൂർ, ഇരിഞ്ഞാലക്കുട, പെരുമ്പാവൂർ, എറണാകുളം, തൊടുപുഴ, ഹരിപ്പാട്, ആലപ്പുഴ, പത്തനംതിട്ട എന്നീ ഇലക്ട്രിക്കൽ സർക്കിളുകളിൽ ഡെപ്യൂട്ടി ചീഫ് എൻജിനീയർമാരുടെ നേതൃത്വത്തിലും, പ്രശ്‌നബാധിത പ്രദേശങ്ങളിലെ സെക്ഷനുകളിൽ അസിസ്റ്റന്റ് എക്‌സിക്യൂട്ടീവ് എൻജിനീയർമാരുടെ നേതൃത്വത്തിലും പ്രത്യേക സമിതികൾ മേൽനോട്ടം നൽകും. എല്ലാ ജില്ലയിലും പ്രവർത്തനങ്ങൾ നിരീക്ഷിക്കാൻ ചീഫ് എൻജിനീയർമാരെയും നിയോഗിച്ചിട്ടുണ്ട്.\nസർവീസിൽ നിന്നും വിരമിച്ച ജീവനക്കാരുടെയും മറ്റ് ഇലക്ട്രിക്കൽ സെക്ഷനിൽ നിന്നുള്ള ജീവനക്കാരുടെയും കരാറുകാരുടെയും സേവനം ലഭ്യമാക്കും. തമിഴ്‌നാട്, കർണാടക, തെലങ്കാന തുടങ്ങിയ സംസ്ഥാനങ്ങളിൽനിന്നും ജീവനക്കാരെയും ട്രാൻസ്‌ഫോർമറുകൾ അടക്കമുള്ളവയുംനൽകാമെന്ന് അറിയിച്ചിട്ടുണ്ട്. പവർഗ്രിഡ്, എൻടിപിസി, റ്റാറ്റാ പവർ, എൽ ആൻഡ് ടി, സീമൻസ് തുടങ്ങിയ സ്ഥാപനങ്ങളും സഹായം വാഗ്ദാനം ചെയ്തിട്ടുണ്ട്. കണക്ഷൻ പുനഃസ്ഥാപിക്കുന്നതിനു മുൻപായി വയറിങ് സംവിധാനവും, വൈദ്യുതി ഉപകരണങ്ങളും പരിശോധിച്ച് അപകട സാധ്യത ഇല്ല എന്ന് ഉറപ്പാക്കേണ്ടതുണ്ട്. ഇക്കാര്യത്തിൽ ഇലക്ട്രീഷ്യന്മാരുടെ സേവനവും സന്നദ്ധ സംഘടനകളുടെ സേവനവും ലഭ്യമാക്കാൻ പ്രാദേശികമായ സഹായം കെഎസ്ഇബി അഭ്യർത്ഥിച്ചു.\nകണക്ഷൻ പുനഃസ്ഥാപിക്കാൻ താമസം നേരിടുന്ന വീടുകളിൽ എർത്ത് ലീക്കേജ് സർക്ക്യൂട്ട് ബ്രേക്കർ ഉൾപ്പടുത്തി ഒരു ലൈറ്റ് പോയിന്റും പ്ലഗ് പോയിന്റും മാത്രമുള്ള താൽകാലിക സംവിധാനത്തിലൂടെ വൈദ്യുതി നൽകാൻ ബോർഡ് തീരുമാനിച്ചിട്ടുണ്ട്. തെരുവുവിളക്കുകൾ കേടായ ഇടങ്ങളിൽ തദ്ദേശസ്വയംഭരണ സ്ഥാപനങ്ങൾ സാധനങ്ങൾ നൽകുന്ന മുറയ്ക്കു സൗജന്യമായി അവ സ്ഥാപിക്കു. കൂടാതെ സെക്ഷൻ ഓഫീസുകൾ, റിലീഫ് ക്യാംപുകൾ, മറ്റു പൊതു ഇടങ്ങൾ എന്നിവിടങ്ങളിലെല്ലാം പൊതുജനങ്ങൾക്കു സൗജന്യമായി മൊബൈൽ ഫോൺ ചാർജ് ചെയ്യാനുള്ള സംവിധാനവും ഏർപ്പെടുത്തും.\nഇതെല്ല ഇതിനപ്പുറവും ചാടിക്കടന്നിട്ടുണ്ട് ഞാൻ! താനിത് ആദ്യമായൊന്നുമല്ല, നേരത്തെയും വലിയ മീനൊക്കെ ചൂണ്ടയിട്ടു പിടിച്ചിട്ടുണ്ടെന്നു അൽഫോൻസ് കണ്ണന്താനം; ബിജെപി സ്ഥാനാർത്ഥിയുടെ തേവര ഫെറിയിലെ ചൂണ്ടയിടൽ ഇങ്ങനെ\nകെ എൻ ബാലഗോപാലിന് എതിരെ നൽകിയ പരാതി തെരഞ്ഞെടുപ്പ് കമ്മിഷൻ തള്ളി; പൊതിച്ചോർ വിതരണം തുടരാനും കമ്മിഷൻ അനുമതി; യുഡിഎഫ് ക്യാമ്പ് പ്രതിരോധത്തിലായെന്ന് മന്ത്രി തോമസ് ഐസക്ക്\nതൊടുപുഴയിലെ ഏഴുവയസുകാരന്റെ ക്രൂര മരണത്തെ ഓർമിപ്പിക്കും വിധം തലയോട്ടിയിൽ പൊട്ടലും ശരീരമാസകലം പൊള്ളലേറ്റ പാടുകളും; കൊച്ചിയിൽ ചികിൽസയിലുള്ളത് ഏലൂരിൽ വാടകയ്ക്ക് താമസിക്കുന്ന ബംഗാൾ സ്വദേശികളുടെ മൂന്നു വയസ്സുകാരനായ മകൻ; മേശപ്പുറത്ത് നിന്ന് വീണ് പരിക്കേറ്റെന്ന മതാപിതാക്കളുടെ വിശദീകരണം വിശ്വസിക്കാതെ പൊലീസ്; കുട്ടി അതീവ ഗുരുതരാവസ്ഥയിലും\n14 മദ്രസകൾക്ക് അംഗീകാരം നൽകി സമസ്ത കേരള ഇസ്ലാംമത വിദ്യാഭ്യാസ ബോർഡ്; മാസത്തിലൊരിക്കൽ 'ഖുർആൻ ഡേ' ആയി ആചരിക്കാനും റംസാനിൽ 15 ദിവസത്തെ ഹിസ്ബ് ക്ലാസ് നടത്താനും യോഗത്തിന്റെ തീരുമാനമാനം\nമദ്യലഹരിയിൽ തമ്മിലടി; വളർത്തുമകന്റെ ചവിട്ടേറ്റ് പിതാവ് മരിച്ചു; മരണ വിവരം പൊലീസിനെയും നാട്ടുകാരെയും അറിയിച്ചതും മകൻ; ക്രൂരമായി മർദ്ദനമേറ്റ മണിക്ക് ആന്തരാവയവങ്ങൾക്കു മുറിവേറ്റതായും വാരിയെല്ലിനു ഒടിവുള്ളതായും പൊലീസ് കണ്ടെത്തി\nഅഞ്ച് മണിക്കൂർ കൊണ്ട് കുഞ്ഞിനെ പെരിന്തൽ മണ്ണയിൽ നിന്നും തിരുവനന്തപുരത്ത് എത്തിച്ചു; മൂന്നു ദിവസം മാത്രം പ്രായമായ കുഞ്ഞിനെ ശ്രീചിത്രയിൽ പ്രവേശിപ്പിച്ചു; ഹൃദയ സംബന്ധമായ അസുഖത്തെ തുടർന്നാണ് നവജാത ശിശുവിനെ തിരുവനന്തപുരത്തേക്ക് കൊണ്ടുവന്നത്\nഎറണാകുളത്തു ഇടിമിന്നലേറ്റ് യുവതിയും കുട്ടിയും മരിച്ചു; അപകടം മുളന്തുരുത്തിക്ക് സമീപം വെട്ടിക്കലിൽ; ഒപ്പമുണ്ടായിരുന്ന മറ്റൊരു കുട്ടിക്കും പരിക്ക്


'നമസ്‌തെ ഇന്ത്യ'; ടാറ്റായുടെ ബ്രാന്‍ഡ് അംബാസഡറായി ലയണല് മെസ്സി | Lionel Messi as global brand ambassador for Tata Motors - Malayalam Oneindia\nUpdated: Tue, Nov 3, 2015, 8:57 [IST]\nദില്ലി: ഇന്ത്യന് കമ്പനിയായ ടാറ്റാ മോട്ടോര്‍ഴ്‌സിന്റെ ബ്രാന്‍ഡ് അംബാസഡറായി ഫുട്‌ബോള് സൂപ്പര്‍താരം ലയണല് മെസ്സിയെ നിയമിച്ച. ടാറ്റാ ആഗോളതലത്തില് ശ്രദ്ധപതിപ്പിക്കുന്നതിന്റെ ഭാഗമായാണ് കോടിക്കണക്കിന് രൂപ പ്രതിഫലം നല്‍കി മെസ്സിയെ അംബാസഡറായി നിയമിച്ചിരിക്കുന്നത് എന്നാണ് റിപ്പോര്‍ട്ട്. നമസ്‌തെ ഇന്ത്യ എന്നപേരില് ലയണല് മെസ്സി കൈകൂപ്പി നില്‍ക്കുന്ന പുതിയ പരസ്യവും ടാറ്റാ പുറത്തിറക്കുന്നുണ്ട്.\nഇതാദ്യമായാണ് ഒരു ഇന്ത്യന് കമ്പനി മെസ്സിയുമായി കരാറില് ഏര്‍പ്പെടുന്നത്. ഡാനിയല് ബെന്‍മേയറാണ് മെസിയെ വെച്ചുകൊണ്ടുള്ള തയ്യാറാക്കിയിരിക്കുന്നത്. ലോക രാജ്യങ്ങളില് മെസ്സിക്കുള്ള സ്വീകാര്യതയാണ് മെസ്സിയുമായി കരാറില് ഏര്‍പ്പെടാന് ടാറ്റ തയ്യാറായത്. എന്നാണ് വിവരം.\nപാസഞ്ചര് വെഹിക്കിള് സെഗ്മെന്റില് ടാറ്റയ്ക്ക് 5.72 ശതമാനം വിപണി വിഹിതമുണ്ട്. ഭാവിയില് ഈ രംഗത്ത് വന് കുതിച്ചുചാട്ടമുണ്ടാക്കാന് കഴിയുമെന്നാണ് ടാറ്റയുടെ വിശ്വാസം. ഇതിന്റെ ആദ്യപടിയെന്നോണമാണ് പരസ്യരംഗത്തെ വമ്പന് താരത്തെ തന്നെ ടാറ്റ ബ്രാന്‍ഡ് അംബാസിഡറാക്കുന്നത്. മെസ്സിയുടെ സാന്നിധ്യം ടാറ്റയുടെ വില്‍പന വര്‍ധിപ്പിക്കുമെന്ന് ഉറപ്പാണ്.\nമെസ്സിയെ ബ്രാന്‍ഡ് അംബാസിഡറായി തെരഞ്ഞെടുത്തത് ലോക വിപണിയില് ഫുട്‌ബോളിനുള്ള സ്വീകാര്യതയും അത് ഇന്ത്യന് വിപണിയില് ഉണ്ടാക്കുന്ന സ്വാധീനവും കണ്ടിട്ടാണ് ടാറ്റയുടെ പാസഞ്ചര് വെഹിക്കിള് ബിസിനസ് യൂണിറ്റ് പ്രസിഡന്റ് മായങ്ക് പരീക്ക് പറഞ്ഞു.\nകൂടുതൽ lionel messi വാർത്തകൾ\nസലാഹ് അല്ല സാല!! ഈ റഷ്യക്കാര്‍ക്ക് ശരിക്കും പ്രാന്തായോ... ലോകകപ്പില് വെടിക്കെട്ട് ട്രോളുകള്\nlionel messi tata motors ambassador football car ലയണല് മെസ്സി ഫുട്‌ബോള് അംബാസഡര് ടാറ്റ കാര്\nLionel Messi as global brand ambassador for Tata Motors


‘സംശയമുള്ളവര്‍ക്ക് കേന്ദ്ര സര്‍ക്കാര് ഒപ്പിട്ട കവനന്‍റ് ഉടമ്ബടി’ പരിശോധിക്കാം- നിലപാട് കടുപ്പിച്ച് ശശികുമാര വര്‍മ്മ | Gramajyothi News\n‘സംശയമുള്ളവര്‍ക്ക് കേന്ദ്ര സര്‍ക്കാര് ഒപ്പിട്ട കവനന്‍റ് ഉടമ്ബടി’ പരിശോധിക്കാം- നിലപാട് കടുപ്പിച്ച് ശശികുമാര വര്‍മ്മ\nOctober 21, 2018 6:49 pm Published by : Chief Editor\nപത്തനംതിട്ട : ശബരിമല സ്ത്രീ പ്രവേശനത്തില് നിലപാട് കടുപ്പിച്ച് പന്തളം കൊട്ടാരം. ശബരിമലയിലെ യുവതീ പ്രവേശനം തടയാന് സംസ്ഥാന സര്‍ക്കാര് നടപടിയെടുക്കണം. സുപ്രീംകോടതി വിധി ചോദ്യം ചെയ്യാനാകില്ലെന്ന ദേവസ്വം ബോര്‍ഡിന്‍റെ നിലപാട് തെറ്റാണ്. സര്‍ക്കാര് ധാര്‍ഷ്ട്യത്തോടെയാണ് പെരുമാറുന്നത്. നിലപാട് മാറ്റിയില്ലെങ്കില് ക്ഷേത്രം അടച്ചിടാന് കൊട്ടാരത്തിന് അധികാരമുണ്ടെന്ന് സര്‍ക്കാര് മറക്കരുതെന്ന് പന്തളം രാജകൊട്ടാരത്തിന്‍റെ പ്രതിനിധി ശശികുമാര വര്‍മ്മ വ്യക്തമാക്കി.\nശബരിമലയില് ഇതുവരെ എത്തിയ യുവതികള് വിശ്വാസത്തോടെ വന്നവരല്ല. ക്ഷേത്രത്തിന്‍റെ പവിത്രത നശിപ്പിക്കാന് ആരോ തെരഞ്ഞെടുത്ത് വിട്ടവരെ പോലെയാണ് ഇവരെത്തിയതെന്നും ശശികുമാര വര്‍മ്മ പറ‍ഞ്ഞു. സവര്‍ണ്ണ അവര്‍ണ്ണ വേര്‍തിരിവുണ്ടാക്കി ആളുകളെ തല്ലിക്കാനുള്ള ശ്രമമാണ് ഇപ്പോള് നടക്കുന്നത്. ഇതിന് സര്‍ക്കാര് സംവിധാനം ഉപയോഗിക്കുന്നുവെന്നും അദ്ദേഹം ആരോപിച്ചു.\n1949 ല് തിരുവിതാംകൂര് രാജാവുമായി കേന്ദ്ര സര്‍ക്കാര് ഒപ്പിട്ട കവനന്‍റ് ഉടമ്ബടി പ്രകാരം രാജകൊട്ടാരത്തിന് ക്ഷേത്രം അടച്ചിടാനാകും. അവകാശം ഉള്ളതുകൊണ്ടാണ് തന്ത്രിക്ക് കത്ത് നല്‍കിയത്. സംശയമുള്ളവര്‍ക്ക് പഴയ ഉടമ്ബടി പരിശോധിക്കാം. ക്ഷേത്രം അടച്ചിടുക എന്ന നടപടിയിലേക്ക്\nകടക്കാന് കൊട്ടാരത്തിന് മടിയില്ല. നാളെ നട അടച്ച ശേഷം ക്ഷേത്രത്തില് വേണ്ട പരിഹാര ക്രിയകളെ കുറിച്ച് വ്യക്തമാക്കുമെന്നും ശശികുമാര വര്‍മ്മ പറഞ്ഞു.


ക്യൂറേറ്റീവ് പെറ്റീഷൻ നൽകുമെന്ന് ഫ്ലാറ്റുടമകൾ ; സുപ്രിംകോടതി ഉത്തരവ് നടപ്പാക്കാതിരിക്കാനാവില്ലെന്ന് - Samakalika Malayalam\nക്യൂറേറ്റീവ് പെറ്റീഷൻ നൽകുമെന്ന് ഫ്ലാറ്റുടമകൾ ; സുപ്രിംകോടതി ഉത്തരവ് നടപ്പാക്കാതിരിക്കാനാവില്ലെന്ന് മന്ത്രി\nBy സമകാലിക മലയാളം ഡെസ്‌ക് | Published: 06th September 2019 06:15 PM |\nLast Updated: 06th September 2019 06:15 PM | A+A A- |\nകൊച്ചി : മരടിലെ ഫ്ലാറ്റുകൾ പൊളിക്കാനുള്ള സുപ്രിംകോടതി ഉത്തരവ് നടപ്പാക്കാതിരിക്കാനാവില്ലെന്ന് തദ്ദേശസ്വയംഭരണമന്ത്രി എ സി മൊയ്തീന്. നിയമവിദഗ്ധരുമായി ആലോചിച്ച് തുടര്‍നടപടി സ്വീകരിക്കുമെന്നും മന്ത്രി പറഞ്ഞു. ഫ്ലാറ്റുകൾ പൊളിക്കുന്നതുമായി ബന്ധപ്പെട്ട പാരിസ്ഥിതിക പ്രശ്‌നങ്ങളും പരിശോധിക്കുമെന്ന് മന്ത്രി പറഞ്ഞു.\nഅതേസമയം രണ്ടാഴ്ചയ്ക്കകം ഫ്ലാറ്റുകൾ പൊളിക്കണമെന്ന സുപ്രിംകോടതി വിധിക്കെതിരെ ക്യുറേറ്റീവ് പെറ്റീഷന് നല്‍കാനുള്ള തയ്യാറെടുപ്പിലാണ് ഫ്ലാറ്റുടമകള്. തങ്ങളുടെ വാദം കോടതി കേട്ടില്ലെന്നും, അതിനാലാണ് ക്യൂറേറ്റീവ് പെറ്റീഷനുമായി സുപ്രിംകോടതിയെ വീണ്ടും സമീപിക്കുന്നതെന്നും ഫ്ലാറ്റ് ഉടമകള് വ്യക്തമാക്കി.\nഫ്ലാറ്റ് സമുച്ചയങ്ങളുടെ നിര്‍മ്മാണം സംബന്ധിച്ച് സുപ്രിംകോടതി നിയോഗിച്ച മൂന്നംഗ കമ്മീഷന്റെ റിപ്പോര്‍ട്ട് തെറ്റിദ്ധാരണാജനകമാണെന്നും ഫ്‌ലാറ്റുടമകള് അഭിപ്രായപ്പെടുന്നു. ജില്ലാ കളക്ടറും മുന്‍സിപ്പല് സെക്രട്ടറിയും തദ്ദേശസ്വയംഭരണ സെക്രട്ടറിയും അടങ്ങുന്ന കമ്മീഷനാണ് റിപ്പോര്‍ട്ട് സമര്‍പ്പിച്ചത്. ഇതില് ഫ്‌ലാറ്റിലെ താമസക്കാരുടെ വിവരങ്ങള് നല്‍കിയതില് ഉള്‍പ്പടെ വീഴ്ചയുണ്ടായി. ഇക്കാര്യം സര്‍ക്കാര് സുപ്രിംകോടതിയെ ബോധ്യപ്പെടുത്തണമെന്നും ഫ്ലാറ്റ് ഉടമകള് ആവശ്യപ്പെട്ടു.\nസുപ്രീംകോടതി വിധിപ്രകാരം5ഫ്‌ലാറ്റുകള് പൊളിച്ചുനീക്കുമ്പോള് നാനൂറോളം പേര്‍ക്കാണ് താമസസ്ഥലം നഷ്ടമാകുക. ഒരു മനുഷ്യായുസ്സ് കൊണ്ട് കെട്ടിപ്പടുത്തവ പൊളിച്ചുനീക്കുമ്പോള് നിയമത്തിനുമപ്പുറം മനുഷ്യത്വത്തിന് വില നല്‍കണമെന്നും ഫ്ലാറ്റ് ഉടമകള് ആവശ്യപ്പെടുന്നു.\nരണ്ടാഴ്ചയ്ക്കകം മരടിലെ അഞ്ച് ഫ്ലാറ്റ് സമുച്ചയങ്ങല് പൊളിച്ചുനീക്കാനാണ് ജസ്റ്റിസ് അരുണ് മിശ്ര ഉത്തരവിട്ടത്. ഈ മാസം 20നകം ഫ്ലാറ്റുകൾ പൊളിച്ചുനീക്കണം. 23 ന് കേസ് പരിഗണിക്കുമ്പോള് ചീഫ് സെക്രട്ടറി ഹാജരാകണമെന്നും സുപ്രിംകോടതി ഉത്തരവിട്ടിട്ടുണ്ട്. ഹോളിഡേഹെറിറ്റേജ്, ഹോളി ഫെയ്ത്ത്, ജെയിന് ഹൗസിംഗ്, കായലോരം അപ്പാര്‍ട്ട്‌മെന്റ്, ആല്‍ഫാ വെഞ്ചേഴ്‌സ് എന്നീ ഫ്ലാറ്റുകളാണ് പൊളിച്ചുനീക്കാന് ഉത്തരവിട്ടിട്ടുള്ളത്.\nമന്ത്രി എ സി മൊയ്തീന് മരടിലെ ഫ്ലാറ്റുകൾ ക്യുറേറ്റീവ് പെറ്റീഷന് ഫ്ലാറ്റുടമകള്


Kibu Vicuna: ബഗാന് കുതിച്ചത് പോലെ ബ്ലാസ്‌റ്റേഴ്‌സ് കുതിക്കും, കിബു വികുനയും സംഘവും മഞ്ഞപ്പടയിലേക്ക് - indian super league club kerala blasters are set to appoint kibu vicuna as head coach | Samayam Malayalam\nindian super league club kerala blasters are set to appoint kibu vicuna as head coach\nSreejith T | Samayam Malayalam | Updated: 19 Mar 2020, 10:05:00 AM\nഐ എസ് എല് ക്ലബ്ബ് കേരള ബ്ലാസ്‌റ്റേഴ്‌സിന് ഐ ലീഗിലെ ചാമ്പ്യന് കോച്ച്. അതേ, മോഹന് ബഗാനെ ഐ ലീഗ് കിരീടത്തിലേക്ക് ഏകപക്ഷീയമായി കുതിപ്പിച്ച സ്പാനിഷ് കോച്ച് കിബു വികുനയാണ് കേരള ബ്ലാസ്‌റ്റേഴ്‌സിന്റെ പുതിയ കോച്ച്. കിബു വികുനയുടെ കോച്ചിംഗ് സ്റ്റാഫുകളും ബ്ലാസ്‌റ്റേഴ്‌സിലെത്തും.\nബഗാനും എടികെയും ലയിച്ചതോടെ കിബു വികുനക്ക് ക്ലബ്ബില്ലാതായി\nസ്പാനിഷ് കോച്ചിനെ ചാക്കിലാക്കാന് ഐ എസ് എല് ക്ലബ്ബുകള് മത്സരിക്കുന്നു\nകേരള ബ്ലാസ്‌റ്റേഴ്‌സിലേക്കെത്തിക്കുന്നത് പുതിയ സ്‌പോര്‍ട്ടിംഗ് ഡയറക്ടര്\nഐ എസ് എല് ക്ലബ്ബ് കേരള ബ്ലാസ്‌റ്റേഴ്‌സിന് ഐ ലീഗിലെ ചാമ്പ്യന് കോച്ച്. അതേ, മോഹന് ബഗാനെ ഐ ലീഗ് കിരീടത്തിലേക്ക് ഏകപക്ഷീയമായി കുതിപ്പിച്ച സ്പാനിഷ് കോച്ച് കിബു വികുനയാണ് കേരള ബ്ലാസ്റ്റേഴ്‌സിന്റെ പുതിയ കോച്ച്.\nകിബു വികുനയുടെ കോച്ചിംഗ് സ്റ്റാഫുകളും ബ്ലാസ്റ്റേഴ്‌സിലെത്തും. പോളണ്ടുകാരനായ അസിസ്റ്റന്റ് കോച്ച് തോമസ് ചോര്‍സ്, ലിത്വാനിയയുടെ ഫിസിക്കല് ട്രെയ്‌നര് എന്നിവര്. ഇതിനൊപ്പം മോഹന് ബഗാനിലെ ചില പ്രധാന താരങ്ങളും ബ്ലാസ്റ്റേഴ്‌സിലെത്തും. ടീമില് താനാഗ്രഹിക്കുന്ന കളിക്കാരെ കൂടി ഉറപ്പുവരുത്തണമെന്ന നിബന്ധന കിബു വെച്ചിട്ടുണ്ട്.\n2019-20 ഐ ലീഗ് സീസണില് മോഹന് ബഗാന്റെ മനോഹരമായ അറ്റാക്കിംഗ് ഫുട്‌ബോള് കണ്ടവരാരും കിബു വികുന എന്ന പരിശീലകനെ ഇഷ്ടപ്പെടാതിരിക്കില്ല. വ്യക്തമായ ആധിപത്യമാണ് സീസണില് ബഗാന് ലഭിച്ചത്.\nഐലീഗ് ചാമ്പ്യന്‍മാരായ മോഹന് ബഗാനും ഐ എസ് എല് ചാമ്പ്യന്‍മാരായ എടികെയും അടുത്ത സീസണില് ഒറ്റ ക്ലബ്ബായി മാറുകയാണ്. ഇനി ബഗാന് എന്ന ടീം ഇല്ല. അന്റോണിയോ ഹബാസിനെ പരിശീലക സ്ഥാനത്ത് നിലനിര്‍ത്താനാണ് എടികെ-ബഗാന് സഖ്യം തീരുമാനിച്ചിരിക്കുന്നത്.\n48 വയസുള്ള കിബു വികുനയുടെ കോച്ചിംഗ് കരിയര് ആരംഭിക്കുന്നത് സിഎ ഒസാസുനയുടെ യൂത്ത് കോച്ച് എന്ന നിലക്കാണ്. പിന്നീട് നിരവധി പോളിഷ് ക്ലബ്ബുകളില് അസിസ്റ്റന്റ് കോച്ചായി പ്രവര്‍ത്തിച്ചു. യുവേഫയുടെ പ്രോ ലൈസന്‍സ് കരസ്ഥമാക്കിയ കിബു ഇന്ത്യന് ക്ലബ്ബ് മോഹന് ബഗാനിലെത്തി. നിരവധി ഇന്ത്യന് താരങ്ങള് കിബുവിന് കീഴില് മികച്ച പ്രകടനം തന്നെയാണ് ബഗാന് നിരയില് കാഴ്ച വെച്ചത്.\nഇന്ത്യയെയും ഇന്ത്യന് ഫുട്‌ബോളിനെയും ഏറെ ഇഷ്ടപ്പെടുന്ന കിബു കുടുംബത്തോട് ചര്‍ച്ച ചെയ്തതിന് ശേഷം ഇവിടെ തുടരാന് തീരുമാനിക്കുകയായിരുന്നു. ബ്ലാസ്‌റ്റേഴ്‌സ് പുതുതായി നിയമിച്ച ലിത്വാനിയക്കാരനായ സ്‌പോര്‍ട്ടിംഗ് ഡയറക്ടര് കരോലിസ് സ്‌കിന്‍കിസാണ് സ്പാനിഷ് കോച്ചിനെ ബ്ലാസ്‌റ്റേഴ്‌സിലേക്ക് അടുപ്പിച്ചത്. ജംഷഡ്പുര് എഫ് സി ഐ ലീഗ് സൂപ്പര് കോച്ചിന് പിറകെയുണ്ടായിരുന്നു.\nFC Goa: ഇല്‍കോ ഷട്ടോരി ബ്ലാസ്റ്റേഴ്സ് വിടുന്നു? എഫ്സി ഗോവയുമായി ചർച്ചകളെന്ന് റിപ്പോര്‍ട്ട്ആര്‍ട്ടിക്കിള് ഷോ\nകേരള ബ്ലാസ്റ്റേഴ്സ് കിബു വികുന Kibu Vicuna kerala blasters new coach Kerala Blasters isl 2020\nWeb Title : indian super league club kerala blasters are set to appoint kibu vicuna as head coach


‘കുടുംബാംഗങ്ങള്‍ക്കിടയില് കൊവിഡ് കൂടുതലായി പടരുന്നു’; ഗൗരവത്തോടെ കാണണമെന്ന് മുഖ്യമന്ത്രി പിണറായി\n‘കുടുംബാംഗങ്ങള്‍ക്കിടയില് കൊവിഡ് കൂടുതലായി പടരുന്നു’; ഗൗരവത്തോടെ കാണണമെന്ന് മുഖ്യമന്ത്രി പിണറായി\nഅതീവ ഗുരുതരമായ സ്ഥിതിയിലേക്ക് നാടിനെ എത്തിക്കാതിരിക്കാനുള്ള നിര്‍ബന്ധ ബുദ്ധി നാം ഓരോരുത്തരും കാണിക്കണമെന്ന് മുഖ്യമന്ത്രി പിണറായി വിജയന്. കോവിഡിനെതിരെയുള്ള പ്രതിരോധ പ്രവര്‍ത്തനം ശക്തമായതിനാലാണ് രോഗം ഇനിയും ബാധിക്കാത്ത ആളുകള് ഇപ്പോഴും കേരളത്തിലുള്ളതെന്നും മുഖ്യമന്ത്രി പറഞ്ഞു. നിയന്ത്രണങ്ങളില് അയവുകള് വന്നത് കൊവിഡ് ഭീഷണി അകന്നു എന്നതിന്റെ സൂചനയല്ല. ശാരീരിക അകലം പാലിക്കലും മാസ്‌ക് ധരിക്കലും കൈകള് ശുചിയാക്കലും ഒരു കുറവുമില്ലാതെ തുടരേണ്ട നിയന്ത്രണങ്ങളാണെന്നുമം മുഖ്യമന്ത്രി പറഞ്ഞു. മുഖ്യമന്ത്രിയുടെ വാക്കുകള്: കോവിഡിനെതിരെയുള്ള പ്രതിരോധ പ്രവര്‍ത്തനം ശക്തമായതിനാലാണ് രോഗം ഇനിയും ബാധിക്കാത്ത […]\n5 Feb 2021 8:36 AM GMT\nഅതീവ ഗുരുതരമായ സ്ഥിതിയിലേക്ക് നാടിനെ എത്തിക്കാതിരിക്കാനുള്ള നിര്‍ബന്ധ ബുദ്ധി നാം ഓരോരുത്തരും കാണിക്കണമെന്ന് മുഖ്യമന്ത്രി പിണറായി വിജയന്. കോവിഡിനെതിരെയുള്ള പ്രതിരോധ പ്രവര്‍ത്തനം ശക്തമായതിനാലാണ് രോഗം ഇനിയും ബാധിക്കാത്ത ആളുകള് ഇപ്പോഴും കേരളത്തിലുള്ളതെന്നും മുഖ്യമന്ത്രി പറഞ്ഞു. നിയന്ത്രണങ്ങളില് അയവുകള് വന്നത് കൊവിഡ് ഭീഷണി അകന്നു എന്നതിന്റെ സൂചനയല്ല. ശാരീരിക അകലം പാലിക്കലും മാസ്‌ക് ധരിക്കലും കൈകള് ശുചിയാക്കലും ഒരു കുറവുമില്ലാതെ തുടരേണ്ട നിയന്ത്രണങ്ങളാണെന്നുമം മുഖ്യമന്ത്രി പറഞ്ഞു.\nമുഖ്യമന്ത്രിയുടെ വാക്കുകള്: കോവിഡിനെതിരെയുള്ള പ്രതിരോധ പ്രവര്‍ത്തനം ശക്തമായതിനാലാണ് രോഗം ഇനിയും ബാധിക്കാത്ത ആളുകള് കേരളത്തില് ഇപ്പോഴുമുള്ളത്. മികച്ച ജാഗ്രത കാണിച്ചതു കൊണ്ടാണ് രോഗം കേരളത്തില് രോഗം മന്ദഗതിയില് വ്യാപിച്ചത്. അതുകൊണ്ടുതന്നെ രോഗികളെ പരിപാലിക്കാന് ആവശ്യമായ സൗകര്യങ്ങളൊരുക്കാനും മറ്റെവിടത്തെക്കാളും മരണനിരക്ക് കുറച്ച് നിര്‍ത്താനും നമുക്ക് കഴിഞ്ഞു. കോവിഡ് ബാധിക്കുന്നവരുടെ എണ്ണം കുറഞ്ഞു വരുന്നില്ല എന്നത് നാം ഈ രംഗത്ത് കൂടുതല് ഗൗരവത്തോടെ ഇടപെടണം എന്ന സന്ദേശമാണ് നല്‍കുന്നത്. നിയന്ത്രണങ്ങളില് അയവുകള് വന്നത് കോവിഡ് ഭീഷണി അകന്നു എന്നതിന്റെ സൂചനയല്ല. ശാരീരിക അകലം പാലിക്കലും മാസ്‌ക് ധരിക്കലും കൈകള് ശുചിയാക്കളും ഒരു കുറവുമില്ലാതെ തുടരേണ്ട നിയന്ത്രണങ്ങളാണ്.\nമികച്ച ചികിത്സാ സൗകര്യങ്ങളും എല്ലാവര്‍ക്കും ലഭ്യമാകുന്ന പരിചരണവും ഉള്ളതുകൊണ്ടാണ് മരണനിരക്ക് ഇവിടെ വര്‍ധിക്കാത്തത്. എന്നാല്, നേരിയ ജാഗ്രതക്കുറവ് പോലും സ്ഥിതിഗതികള് മാറ്റിയേക്കാം. അത്തരം അതീവ ഗുരുതരമായ സ്ഥിതിയിലേക്ക് നാടിനെ എത്തിക്കാതിരിക്കാനുള്ള നിര്‍ബന്ധ ബുദ്ധി നാം ഓരോരുത്തരും കാണിക്കണം. നമ്മുടെ സംസ്ഥാനത്തെ കോവിഡ് വ്യാപനത്തിന്റെ സ്വഭാവത്തിന്റെ ഒരു സവിശേഷത കുടുംബാംഗങ്ങള്‍ക്കിടയില് രോഗം കൂടുതലായി പടരുന്നുണ്ട് എന്നതാണ്. അത് ഗൗരവത്തോടെ കാണേണ്ട ഒരു പ്രശ്‌നമാണ്. രോഗബാധിതനായ വ്യക്തി വീടിനകത്ത് റൂം ക്വാറന്റൈന് പാലിക്കുന്നതില് വീഴ്ച പാടില്ല. അത് കൃത്യമായി ചെയ്യാത്തതു കൊണ്ടാണ് മറ്റു കുടുംബാംഗങ്ങളിലേക്ക് രോഗം പകരുന്നത്. ക്വാറന്റൈന് ശാസ്ത്രീയമായി പാലിക്കുന്ന കാര്യത്തില് വിട്ടുവീഴ്ച ഉണ്ടാകാതെ എല്ലാവരും ശ്രദ്ധിക്കണമെന്ന് അഭ്യര്‍ത്ഥിക്കുന്നു.\nവാഹനങ്ങള്, ഓഫീസുകള്, വീടുകള്, വ്യാപാരസ്ഥാപനങ്ങള് തുടങ്ങി അടച്ചുമൂടിയ, വേണ്ടത്ര വായു സഞ്ചാരമില്ലാത്ത ഇടങ്ങളിലാണ് കോവിഡ് വേഗത്തില് ഒരാളില്‍നിന്നും മറ്റൊരാളിലേയ്ക്ക് പകരുന്നത്. അതുകൊണ്ടുതന്നെ നിരത്തുകളില് ഉള്ളതിനേക്കാള് അത്തരം സ്ഥലങ്ങളിലാണ് കൂടുതല് ജാഗ്രത കാണിക്കേണ്ടത്. പലരും തുറസ്സായ പൊതുസ്ഥലങ്ങളില് മാസ്‌കുകള് ധരിക്കുകയും, ഓഫീസുകളിലും മറ്റും ചെന്നാല് മാസ്‌കുകള് ഒഴിവാക്കുകയും ചെയ്യുന്ന പ്രവണതയുണ്ട്. ആ അശ്രദ്ധ രോഗവ്യാപനം ക്ഷണിച്ചു വരുത്തും. സ്ഥാപനങ്ങള് കോവിഡ് പ്രോട്ടോക്കോള് പാലിക്കുന്നുണ്ടോ എന്നുറപ്പുവരുത്താന് നടപടികള് ശക്തമാക്കും. പൊതുവേയുള്ള ഒരു ധാരണ കോവിഡ് കുട്ടികളെ മാരകമായി ബാധിക്കില്ല എന്നാണ്. പ്രായാധിക്യമുള്ളവരേയും മറ്റു രോഗാവസ്ഥയുള്ളവരേയും ബാധിക്കുന്നത്ര ഗുരുതരമായി പൊതുവേ കുട്ടികളെ കോവിഡ് ബാധിക്കാറില്ലെങ്കിലും, വ്യാപകമായി രോഗം പകരുന്ന സാഹചര്യത്തില്, അതിന് ആനുപാതികമായി കുട്ടികളിലും രോഗം രൂക്ഷമാകുന്ന കേസുകളുടെ എണ്ണം വര്‍ദ്ധിക്കും.\nമാത്രമല്ല, ഒരു തവണ കോവിഡ് വന്നു മാറിയ കുട്ടികളില് ചില രോഗലക്ഷണങ്ങള് ദീര്‍ഘകാലം നിലനില്‍ക്കുന്നതായും കണ്ടുവരുന്നു. അതുകൊണ്ട് കുട്ടികളുമായി പൊതുസ്ഥലത്ത് എത്തുന്നതും രോഗം പകരുന്ന സാഹചര്യങ്ങളില് അവരെ കൊണ്ടുപോകുന്നതും ഒഴിവാക്കണം. കുട്ടികള്‍ക്ക് സ്വയം ജാഗ്രത കാണിക്കാനുള്ള പക്വത ആയിട്ടില്ലെന്നും അതിനാല് മുതിര്‍ന്നവരുടെ അതീവ ശ്രദ്ധ അവര്‍ക്കു ചുറ്റും സുരക്ഷാവലയം ഒരുക്കണമെന്നും മനസ്സിലാക്കണം. ്ആരോഗ്യപ്രവര്‍ത്തകരുടെ വാക്‌സിനേഷന് പൂര്‍ത്തീകരിച്ചു കൊണ്ടിരിക്കുകയാണ്. അടുത്ത ആഴ്ചയോടു കൂടി മറ്റ് മുന്‍നിര പ്രവര്‍ത്തകര്‍ക്കും വാക്‌സിനേഷന് നല്‍കുന്നത് ആരംഭിക്കാന് കഴിയും. മറ്റ് മുന്‍നിര പ്രവര്‍ത്തകരുടെ വാക്‌സിനേഷന് ഏതാനും ആഴ്ചകള്‍ക്കുള്ളില് പൂര്‍ത്തികരിക്കാനും, അതുകഴിഞ്ഞു, പൊതുജനങ്ങളുടെ ഇടയില് വാക്‌സിനേഷന് ആരംഭിക്കാന് സാധിക്കുമെന്നാണ് കരുതുന്നത്. 50 വയസ്സിനു മുകളില് പ്രായമുള്ളവര്‍ക്കാണ് മൂന്നാം ഘട്ടത്തില് വാക്‌സിന് നല്‍കുക.\nസംസ്ഥാനം തെരഞ്ഞെടുപ്പിലേക്ക് നീങ്ങുകയാണ് എന്ന് നമുക്കെല്ലാവര്‍ക്കും അറിയാം. സര്‍ക്കാര് പൂര്‍ത്തിയാക്കിയ ഒട്ടേറെ പദ്ധതികളുടെ ഉദ്ഘാടനം ഈ ദിവസങ്ങളില് നടക്കുകയാണ്. ബജറ്റ് നിര്‍ദേശങ്ങള് അടിയന്തര പ്രാധാന്യത്തോടെ പ്രാവര്‍ത്തികമാക്കാന് തുടങ്ങിയിട്ടുണ്ട്. ക്ഷേമ പെന്‍ഷന് 1600 ആയി വര്‍ധിപ്പിച്ച് ഉത്തരവ് ഇറക്കി. ഏപ്രില് മാസത്തെ പെന്‍ഷന് വിഷുവിന് മുമ്പേ വിതരണം ചെയ്തുതീര്‍ക്കും. ഫലത്തില് ഗുണഭോക്താക്കള്‍ക്ക് ഒരു മാസത്തെ പെന്‍ഷന് മുന്‍കൂര് ലഭിക്കും. അങ്കണവാടി, പ്രീ പ്രൈമറി അധ്യാപകര്, പാചകത്തൊഴിലാളികള് എന്നിവര്‍ക്ക് പ്രഖ്യാപിച്ച ആനുകൂല്യവര്‍ദ്ധന നടപ്പാക്കാനുള്ള ഉത്തരവ് ഉടന് പുറപ്പെടുവിക്കാന് നിര്‍ദ്ദേശം നല്‍കി.\nഈ കോവിഡിന്റെ പതിസന്ധി ഘട്ടത്തിലും നമ്മുടെ നാടിന്റെ വികസന പ്രവര്‍ത്തനങ്ങളിലൊന്നും ഒരു കുറവും വന്നിട്ടില്ല. ഈ കഴിഞ്ഞ ദിവസങ്ങളില് ഉദ്ഘാടനം ചെയ്ത പദ്ധതികളില് എടുത്തുപറയേണ്ട ഒന്നാണ് തിരുവനന്തപുരം ടെക്‌നോസിറ്റിയിലെ അത്യാധുനിക സൗകര്യങ്ങളോടു കൂടിയുള്ള ക്യാമ്പസ്. വിജ്ഞാനാധിഷ്ഠിത സമൂഹത്തിലേക്കുള്ള കേരളത്തിന്റെ യാത്രയിലെ സുപ്രധാനമായ നാഴികക്കല്ലാണ് ഇത്. ടെക്‌നോപാര്‍ക്കിന്റെ നാലാംഘട്ട വികസനത്തിന്റെ ഭാഗമായി രണ്ടു ലക്ഷം ചതുരശ്ര അടി വിസ്തീര്‍ണ്ണമുള്ള സര്‍ക്കാര് ഉടമസ്ഥതയിലുള്ള ഐടി കെട്ടിട സമുച്ചയമാണ് പൂര്‍ത്തിയാക്കി ബിസിനസ്സ് സംരഭങ്ങള്‍ക്കായി സജ്ജമാക്കിയിരിക്കുന്നത്. അങ്ങനെ ഒരുകോടി ചതുരശ്ര അടി വിസ്തീര്‍ണ്ണമുള്ള കെട്ടിട സൗകര്യങ്ങളാണ് കേരളത്തിലെ ഐടി പാര്‍ക്കുകളില് ഈ സര്‍ക്കാരിന്റെ കാലയളവില് ഒരുക്കിയിട്ടുള്ളത്.\nഇതിനോടൊപ്പം തന്നെ എടുത്തുപറയേണ്ട മറ്റൊരു കാര്യം, പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി നിര്‍മിച്ച 111 സ്‌കൂള് കെട്ടിടങ്ങള് നാളെ ഉദ്ഘാടനം ചെയ്യുകയാണ്. വിദ്യാഭ്യാസ രംഗത്തെ ഈ മാറ്റങ്ങള് നമ്മുടെ കുട്ടികള് കോവിഡ് മഹാമാരി കഴിഞ്ഞ് സ്‌കൂളിലേക്ക് തിരികെ എത്തുമ്പോള് മികച്ച പഠനത്തിനുള്ള സാഹചര്യം ഉറപ്പാക്കാന് ഉപകരിക്കും. കഴിഞ്ഞ കുറേദിവസമായി സമൂഹത്തിലെ വിവിധ മേഖലയിലുള്ള വിഭാഗങ്ങളുമായി സംവദിച്ചുവരികയാണ്. അതിന്റെ ഭാഗമായി അക്കാദമി രംഗത്തെ പ്രമുഖ വ്യക്തികള്, സാംസ്‌കാരിക പ്രവര്‍ത്തകര്, പ്രമുഖ വ്യവസായികള്, വ്യാപാര സംഘടനകള്, സ്റ്റാര്‍ട്ട്അപ്പ് സംരംഭകര്, എന്നിവരുമായി കൂടിക്കാഴ്ച നടത്തുകയുണ്ടായി. വിവിധ സര്‍വകലാശാലകളിലെ വിദ്യാര്‍ത്ഥികളുമായും സംവദിച്ചുവരികയാണ്. ആദ്യഘട്ടമായി കൊച്ചിയിലെ ശാസ്ത്രസാങ്കേതിക സര്‍വകലാശാല ക്യാമ്പസിലാണ് വിദ്യാര്‍ത്ഥികളുമായി സംവദിച്ചത്. നാളെ കേരള സര്‍വകലാശാലയിലെ വിദ്യാര്‍ത്ഥികളെ കാണും. എല്ലാ മേഖലയിലുമുള്ളവരുടെ അഭിപ്രായങ്ങള് ആരാഞ്ഞ് നവകേരളത്തിന് പുതിയ രൂപം നല്‍കുക എന്നതാണ് ഇതുകൊണ്ടുദ്ദേശിക്കുന്നത്.


വന് ബോട്ടപകടം; 31 മരണം, നിരവധി പേരെ കാണാനില്ല\n\_u0D35\_u0D28\_u0D4D \_u0D2C\_u0D4B\_u0D1F\_u0D4D\_u0D1F\_u0D2A\_u0D15\_u0D1F\_u0D02; 31 \_u0D2E\_u0D30\_u0D23\_u0D02, \_u0D28\_u0D3F\_u0D30\_u0D35\_u0D27\_u0D3F \_u0D2A\_u0D47\_u0D30\_u0D46 \_u0D15\_u0D3E\_u0D23\_u0D3E\_u0D28\_u0D3F\_u0D32\_u0D4D\_u0D32\nഇംഗ്ലണ്ടില് വന് ബോട്ടപകടം. അഭയാര്‍ത്ഥികള് സഞ്ചരിച്ച ബോട്ട് ഇംഗ്ലീഷ് ചാനലില് മുങ്ങി 31 പേര് മരിച്ചു. നിരവധി പേരെ കാണാതായി. ഫ്രഞ്ച് തുറമുഖമായ കാലെസില് നിന്ന് നിന്ന് ഇംഗ്ലീഷ് ചാനലിലൂടെ അനധികൃതമായി ഇംഗ്ലണ്ടിലേക്ക് പോകാന് ശ്രമിച്ചവരാണ് അപകടത്തില്‍പെട്ടത്. ഇംഗ്ലീഷ് ചാനലില് ഉണ്ടായ ഏറ്റവും വലിയ അപകടങ്ങളിലൊന്നാണിത്.\nബ്രിട്ടനേയും ഫ്രാന്‍സിനെയും വേര്‍തിരിക്കുന്ന സമുദ്രഭാഗമാണ് 560 കിലോമീറ്റര് നീളമുള്ള ഇംഗ്ലീഷ് ചാനല്. ഇതിലൂടെ ഇത്തരത്തില് അഭയാര്‍ത്ഥികള് കടക്കാന് ശ്രമിക്കുന്നത് ആദ്യമായല്ല. എന്നാല് ഇംഗ്ലീഷ് ചാനലിനെ ശവപ്പറമ്പാകാന് അനുവദിക്കില്ലെന്നും മനുഷ്യക്കടത്തു സംഘങ്ങള്‍ക്ക് എതിരെ കര്‍ശന നടപടി ഉണ്ടാകുമെന്നും ഫ്രഞ്ച് പ്രസിഡന്റ് ഇമ്മാനുവേല് മാക്രോണ് പറഞ്ഞു. ദരിദ്ര രാജ്യങ്ങളില് നിന്ന് ഇത്തരത്തില് ആളുകളെ കടത്തുന്ന സംഘങ്ങള് ശക്തമാണ് ഇവിടങ്ങളില്.


വെള്ളച്ചാട്ടമല്ല, ദേ ഇതാണ് ‘തീച്ചാട്ടം’: പ്രകൃതിയിലെ അത്ഭുതപ്പെടുത്തുന്ന പ്രതിഭാസം | Boolokam.com\nHome AMAZING വെള്ളച്ചാട്ടമല്ല, ദേ ഇതാണ് ‘തീച്ചാട്ടം’: പ്രകൃതിയിലെ അത്ഭുതപ്പെടുത്തുന്ന പ്രതിഭാസം\nവെള്ളച്ചാട്ടമല്ല, ദേ ഇതാണ് ‘തീച്ചാട്ടം’: പ്രകൃതിയിലെ അത്ഭുതപ്പെടുത്തുന്ന പ്രതിഭാസം\nവെള്ളച്ചാട്ടമല്ല, ദേ ഇതാണ് ‘തീച്ചാട്ടം’: പ്രകൃതിയിലെ അത്ഭുതപ്പെടുത്തുന്ന പ്രതിഭാസം:\nമനുഷ്യന്റെ ചിന്തകള്‍ക്കും പഠനങ്ങള്‍ക്കുമൊക്കെ അതീതമാണ് പലപ്പോഴും പ്രകൃതിയിലെ ചില പ്രതിഭാസങ്ങള്. കാലഘട്ടത്തിന്റെ മാറ്റങ്ങള്‍ക്ക് അനുസരിച്ച് പ്രകൃതിയിലും മാറ്റങ്ങള് സംഭവിച്ചുകൊണ്ടിരിക്കുന്നു. അതുകൊണ്ടുതന്നെ ശാസ്ത്രലോകം പ്രകൃതിയെക്കുറിച്ചുള്ള പഠനവും തുടരുന്നു.\nകാഴ്ചക്കാരില് കൗതുകം നിറയ്ക്കുന്നതാണ് പ്രകൃതി ഒരുക്കുന്ന പല ദൃശ്യങ്ങളും. അത്തരത്തില് അത്ഭുതപ്പെടുത്തുന്ന ഒരു പ്രകൃതി പ്രതിഭാസത്തെ പരിചയപ്പെടാം, യോസെമൈറ്റ് ഫയര്‍ഫാള്. യോസെമൈറ്റ് നാഷ്ണല് പാര്‍ക്കിലെ ഒരു താല്‍കാലിക വെള്ളച്ചാട്ടമാണ് ഇത്. എന്നാല് അറിയപ്പെടുന്നത് ആവട്ടെ ‘തീച്ചാട്ടം’ എന്നും. ആദ്യ കാഴ്ചയില് ഈ വെള്ളച്ചാട്ടം തീച്ചാട്ടമായാണ് തോന്നുക. അതായത് വെള്ളച്ചാട്ടത്തിലേക്ക് നോക്കുമ്പോള് കത്തുന്ന തീജ്വാല താഴേയ്ക്ക് പതിക്കുന്നതായി തോന്നും.\nസൂര്യപ്രകാശം പാറയില് തട്ടുമ്പോള്, ഒഴുകുന്ന വെള്ളത്തില് അതിന്റെ പ്രതിഫലനം ഉണ്ടാകുന്നു. ഇക്കാരണത്താലാണ് ഒഴുകുന്ന വെള്ളത്തിന് തീജ്വാലയുടെ നിറം ലഭിക്കുന്നത്. എന്നാല് എല്ലാ ദിവസവും ഈ തീച്ചാട്ടം കാണാന് സാധിക്കില്ല. ഫെബ്രുവരിയിലെ ദിവസങ്ങളില് മത്രമാണ് വെള്ളച്ചാട്ടം തീജ്വാലയുടെ നിറത്തിലാവുക.\nഎല്ലാ വര്‍ഷവും ഡിസംബര് മുതല് ഏപ്രില് വരെ യോസെമൈറ്റിലെ പര്‍വ്വത മഞ്ഞ് ഉരുകുന്നു. ഈ വെള്ളം എല് ക്യാപ്റ്റന് എന്ന പാറയുടെ കിഴക്കേ അറ്റത്തേക്ക് ഒഴുകുന്നു. ഡിസംബര് മുതല് ഏപ്രില് വരെയുള്ളതുകൊണ്ടാണ് ഇത് താല്‍കാലിക വെള്ളച്ചാട്ടമായി അറിയപ്പെടുന്നത്.\nPrevious articleനിങ്ങൾക്ക് എങ്ങിനെ ഒരു കോടീശ്വരനാകാം ?\nNext articleകഴിഞ്ഞ ഒമ്പത് വർഷത്തിനിടയിൽ തിരൂരിൽ ഒരു വീട്ടിലെ6കുട്ടികൾ മരണമടഞ്ഞെന്ന്, ഒരു കേസിൽ പോലും പോസ്റ്റ്മോർട്ടം പരിശോധന നടന്നിട്ടില്ല


മട്ടാഞ്ചേരി പാലം: പ്രശ്നപരിഹാരമായില്ല | Mattanchery bridge: uncertainty continues - Malayalam Oneindia\nമട്ടാഞ്ചേരി പാലം: പ്രശ്നപരിഹാരമായില്ല\nമട്ടാഞ്ചേരി: പുതുതായി നിര്‍മിച്ച മട്ടാഞ്ചേരി പാലത്തിലെ ചുങ്കപ്പിരിവ് സംബന്ധിച്ചുണ്ടാ ധാരണയില് നിന്ന് ബസുടമകള് പിന്നോട്ട്പോയി. ഇതോടെ പാലത്തിലൂടെയുള്ള ഗതാഗതം വീണ്ടും അനിശ്ചിതത്വത്തിലായി.\nജില്ലാ കളക്ടറുമായുണ്ടാക്കിയ ധാരണയില് നിന്ന് ബസ്സുടമകള് പിന്നോക്കം പോവുകയായിരുന്നു. ഒക്ടോബര് മൂന്ന് ബുധനാഴ്ച രാത്രി നടത്തിയ ചര്‍ച്ചയില് ഓരോ ട്രിപ്പിനും ബസ്സുടമകള് 43 രൂപ നല്‍കാമെന്നായിരുന്നു ധാരണ. യാത്രക്കാരില് നിന്ന് 20 പൈസ ഈടാക്കാനും ധാരണയായരുന്നു.\nഎന്നാല് ഇക്കാര്യം ബസ്സുടമകളുടെ യോഗത്തില് നേതാക്കള് അവതരിപ്പിച്ചപ്പോള് ഭൂരിഭാഗം ബസ്സുടമകളും ഇതിനെയെതിര്‍ത്തു. തിങ്കളാഴ്ച രാത്രി നടത്തിയ ചര്‍ച്ചയില് ഉണ്ടാക്കിയ ഒരു ദിവസം 50 രൂപ നല്‍കാമെന്ന ധാരണ മാറ്റാന് അനുവദിക്കില്ലെന്നായിരുന്നു ഭൂരിഭാഗം ബസുടമകളുടെയും നിലപാട്.\nതിങ്കളാഴ്ച ഒരു ദിവസം 50 രൂപ നല്‍കാമെന്ന ധാരണയിലെത്തിയിരുന്നെങ്കിലും ഇത് പാലത്തിന്റെ നിര്‍മാതാക്കളായ ഗാമണ് ഇന്ത്യാ കമ്പനി അംഗീകരിച്ചിരുന്നില്ല. ഇതേ തുടര്‍ന്ന് വീണ്ടും ജില്ലാ കളക്ടറും ബസ്സടുമകളും തമ്മില് ചര്‍ച്ച നടത്തുകയായിരുന്നു.\nവെള്ളിയാഴ്ചയോടെ പാലം അടക്കാനാണ് തീരുമാനം. അതേ സമയം ഒക്ടോബര് എട്ടിന് എറണാകുളത്ത് സിറ്റി സര്‍വീസ് ബസ്സുകള് പണിമുടക്കാന് ബസ്സുടമകള് തീരുമാനിച്ചിരിക്കുകയാണ്.\nഒക്ടോബര് ഏഴിന് പ്രശ്നം പരിഹരിക്കാനായി നിയോഗിക്കപ്പെട്ട മന്ത്രിസഭാ ഉപസമിതി ബന്ധപ്പെട്ടവരുമായി എറണാകുളത്ത് ചര്‍ച്ച നടത്തും.\nകൂടുതൽ kochin വാർത്തകൾ\nമെട്രോ പ്രധാനമന്ത്രി ഉദ്ഘാടനം ചെയ്യുന്നതാണ് നല്ലത്, പറയുന്നത് ആരെന്നോ...പിണറായി വിജയൻ !!!\nറെയില്‍വേ സ്റ്റേഷനുകളില് ക്യാമറ സ്ഥാപിയ്ക്കും\nകൊച്ചിയ്ക്ക് ദുരിതമായി മട്ടാഞ്ചേരി പാലം\nകൊച്ചി സ്വകാര്യ ബസ് സമരം പിന്‍വലിച്ചു


Modi road show: വോട്ടിനുശേഷം മോദിയുടെ റോഡ് ഷോ: തെരഞ്ഞെടുപ്പ് കമ്മീഷൻ റിപ്പോ‍ർട്ട് തേടി - election commission of india seeks report on pm narendra modi's road show in ahmedabad | Samayam Malayalam\nelection commission of india seeks report on pm narendra modi's road show in ahmedabad\nവോട്ടിനുശേഷം മോദിയുടെ റോഡ് ഷോ: തെരഞ്ഞെടുപ്പ് കമ്മീഷൻ റിപ്പോ‍ർട്ട് തേടി\nSamayam Malayalam | Updated: 24 Apr 2019, 09:19:00 AM\nകോൺഗ്രസ് നേതാവ് മനു അഭിഷക് സിങ്വിയാണ് പ്രധാനമന്ത്രിക്കെതിരെ കേന്ദ്ര തെരഞ്ഞെടുപ്പ് കമ്മീഷനെ സമീപിച്ചത്. പ്രധാനമന്ത്രി പെരുമാറ്റച്ചട്ടലംഘനം നടത്തിയെന്നും 48-72 മണിക്കൂര് പ്രചാരണത്തിൽ നിന്ന് വിലക്കണമെന്നും സിങ്വി ആവശ്യപ്പെട്ടിട്ടുണ്ട്.\nഗുജറാത്ത് തെരഞ്ഞെടുപ്പ് ഓഫീസറോടാണ് റിപ്പോര്‍ട്ട് ആവശ്യപ്പെട്ടത്.\nകോൺഗ്രസിൻ്റെ പരാതിയിലാണ് നടപടി.\nമോദിയെ പ്രചാരണത്തിൽ നിന്നും വിലക്കണമെന്നും കോൺഗ്രസ്.\nന്യൂഡൽഹി: ഗുജറാത്തിലെ അഹമ്മദിബാദിൽ വോട്ട് രേഖപ്പെടുത്തിയ ശേഷം പ്രധാനമന്ത്രി നരേന്ദ്രമോദി റോഡ് ഷോ നടത്തിയ സംഭവത്തിൽ തെരഞ്ഞെടുപ്പ് കമ്മീഷൻ റിപ്പോ‍ട്ട് തേടി. കോൺഗ്രസിൻ്റെ പരാതിയിൽ ഗുജറാത്ത് തെരഞ്ഞെടുപ്പ് ഓഫീസറോടാണ് റിപ്പോര്‍ട്ട് ആവശ്യപ്പെട്ടത്.\nകോൺഗ്രസ് നേതാവ് മനു അഭിഷക് സിങ്വിയാണ് പ്രധാനമന്ത്രിക്കെതിരെ കേന്ദ്ര തെരഞ്ഞെടുപ്പ് കമ്മീഷനെ സമീപിച്ചത്. പ്രധാനമന്ത്രി പെരുമാറ്റച്ചട്ടലംഘനം നടത്തിയെന്നും 48-72 മണിക്കൂര് പ്രചാരണത്തിൽ നിന്ന് വിലക്കണമെന്നും സിങ്വി ആവശ്യപ്പെട്ടിട്ടുണ്ട്. അഹമ്മദാബാദിൽ വോട്ട് രേഖപ്പെടുത്തിയശേഷം മോദി തുറന്ന വാഹനത്തിലാണ് റോഡ് ഷോ നടത്തിയത്.\nപശ്ചിമ ബംഗാളിൽ ബിജെപി ദേശീയ അധ്യക്ഷൻ അമിത് ഷാ നടത്തിയ പ്രസംഗത്തിലും തെരഞ്ഞെടുപ്പ് കമ്മീഷൻ അന്വേഷണം പ്രഖ്യാപിച്ചിട്ടുണ്ട്. പുൽവാമ ഭീകരാക്രമണത്തെ തുടര്‍ന്ന് പ്രധാനമന്ത്രി അദ്ദേഹത്തിൻ്റെ വ്യോമസേനയെ ഉപയോഗിച്ച് ഭീകര ക്യാമ്പുകള് നശിപ്പിച്ചുവെന്നായിരുന്നു അമിത് ഷായുടെ പരാമര്‍ശം. ഇതിൽ പരിശോധന ഉണ്ടാകുമെന്ന് ഡെപ്യൂട്ടി തെരഞ്ഞെടുപ്പ് കമ്മീഷണര് വ്യക്തമാക്കി.\nVaranasi: മോദി 26 ന് വാരാണസിയിൽ നാമനിര്‍ദ്ദേശ പത്രിക സമര്‍പ്പിക്കും ആര്‍ട്ടിക്കിള് ഷോ\nറോഡ് ഷോ നരേന്ദ്രമോദി Narendra Modi modi votes modi road show ec Modi road show Modi ahmedabad lok sabha 2019\nWeb Title : election commission of india seeks report on pm narendra modi's road show in ahmedabad


Home Trending പിതാവ് 16000ത്തിന്റെ മൊബൈൽ വാങ്ങിക്കൊടുത്തതോടെ ആൽബിൻ അശ്ലീലവീഡിയോയുടെ അടിമയായി,പുറത്തുപറയാതിരിക്കാൻ പെങ്ങളെ...\nകാസർകോട്: പിതാവ് ബെന്നി വാങ്ങി നൽകിയ മൊബൈൽ ഫോണിന്റെ ദുരുപയോഗമാണ് ആൽബിനെ കുടുംബാംഗങ്ങളെ കൂട്ടക്കൊല നടത്താൻ പ്രേരിപ്പിച്ചതെന്ന് സൂചന. കുടുംബത്തെയാകെ വകവരുത്താൻ ആൽബിൻ ഐസ്‌ക്രീമിൽ കലർത്തിയ എലിവിഷം കഴിച്ച് പതിനാറുകാരിയായ സഹോദരി ബളാൽ അരിയങ്കല്ലിലെ ആൻമേരി മരിച്ചിരുന്നു. പിതാവ് ബെന്നിയും മാതാവ് ബെസിയും അതീവഗുരുതരാവസ്ഥയിൽ ചികിത്സയിലാണ്.\n16,000 രൂപയുടെ സ്മാർട്ട് ഫോണാണ് പിതാവ് ബെന്നി ആൽബിന് വാങ്ങികൊടുത്തത്. ഫോൺ ലഭിച്ചതോടെ ആൽബിൻ അശ്ലീല വീഡിയോയുടെ അടിമയായി. മദ്യവും കഞ്ചാവും സ്ഥിരമായി ഉപയോഗിക്കുന്ന ആൽബിന് ഒരു ദളിത് യുവതിയുമായി ബന്ധമുണ്ടായിരുന്നു. യുവതികളുമായി തെറ്റായ ബന്ധം ഉണ്ടാക്കുന്നതായിരുന്നു ആൽബിന്റെ പ്രധാനവിനോദം. ഇത്തരം യുവതികളുമായി വാട്‌സ്ആപ്പിൽ ലൈംഗീകചുവയുള്ള ചാറ്റുകളും ആൽബിൻ നടത്തിയിരുന്നു. തന്നോടും മോശമായി പെരുമാറിയ ആൽബിന്റെ ചാറ്റുകളും മറ്റും സഹോദരി ആൻമേരി കണ്ടുപിടിച്ചിരുന്നു.\nആന്മേരി ഇക്കാര്യങ്ങൾ മാതാപിതാക്കളോട് പറയുമോയെന്ന സംശയം തോന്നിയതിനെ തുടർന്ന് ആൻമേരിക്കൊപ്പം കുടുംബത്തെ മുഴുവൻ ഇല്ലാതാക്കാനാണ് ആൽബിൻ ഐസ്‌ക്രീമിൽ വിഷം ചേർത്തത്. കൂടാതെ മാതാപിതാക്കളും സഹോദരിയും ഇല്ലാതായാൽ നാലര ഏക്കർ കൃഷിയിടവും പന്നിഫാമും തന്റെ കൈവശം വന്നുചേരുമെന്നും പ്രതി കണക്കുകൂട്ടി. ആ തുക കൊണ്ട് അടിച്ചുപൊളിച്ച് ജീവിക്കാനായിരുന്നു ആൽബിന്റെ പദ്ധതി. വൈദികവൃത്തിയിലുള്ള സഹോദരന് സ്വത്തിന്റെ ആവശ്യമില്ലെന്നും മുൻ സെമിനാരി വിദ്യാർഥി കൂടിയായ ആൽബിന് അറിയാമായിരുന്നു.\nആദ്യം എലിവിഷം കോഴിക്കറിയിൽ കലർത്തിയാണ് ആൽബിൻ കുടുംബത്തെ കൂട്ടക്കൊല ചെയ്യാനുള്ള പദ്ധതി തയ്യാറാക്കിയത്. എന്നാൽ അളവ് കുറവായതിനാൽ അത് സാരമായി കുടുംബാംഗങ്ങളെയും സഹോദരിയേയും ബാധിച്ചില്ല. തുടർന്ന് സഹോദരിക്കൊപ്പം ജൂലായ് 30-ന് ഐസ്‌ക്രീം ഉണ്ടാക്കുകയും തണുപ്പിക്കാൻ രണ്ടു പാത്രങ്ങളിലായി റഫ്രിജറേറ്ററിൽ വെക്കുകയും ചെയ്തു. പിറ്റേദിവസം നാലുപേരും ഒരു പാത്രത്തിലെ ഐസ്‌ക്രീം കഴിച്ചു. ഈ സമയത്ത് ആൽബിൻ താൻ വാങ്ങിയ പുതിയ എലവിഷത്തിന്റെ പകുതിയോളം രണ്ടാമത്തെ പാത്രത്തിലുള്ള ഐസ്‌ക്രീമിൽ കലർത്തി. അറിയാതെ ബെന്നിയും ആൻമേരിയും ഇത് കഴിച്ചു. മാതാവ് ബെസി കുറച്ചുമാത്രം കഴിച്ചതിനാലാണ് രക്ഷപ്പെട്ടത്.\nഐസ്‌ക്രീം കഴിച്ചതുമുതൽ ആന്മേരിക്ക് ഛർദ്ദിയും വയറിളക്കവും തുടങ്ങി. എന്നാൽ, അത് ഐസ്‌ക്രീം കഴിച്ചതുകൊണ്ടാണെന്ന് മാതാപിതാക്കൾക്ക് മനസിലായില്ല. സാധാരണ ഉണ്ടാകുന്നതുപോലെയുള്ള വയറിന് അസുഖമാണെന്ന് കരുതി രണ്ടുദിവസം കുട്ടിക്ക് കട്ടൻചായയിൽ ചെറുനാരാങ്ങാനീര് കലർത്തി നൽകി. കുട്ടി അവശനിലയിലായപ്പോഴാണ് ചെറുപുഴയിലെ സ്വകാര്യ ആശുപത്രിയിൽ പ്രവേശിപ്പിച്ചത്. ഇതിനിടയിൽ പിതാവ് ബെന്നിക്കും വിഷം ബാധിച്ചതിന്റെ ലക്ഷണങ്ങൾ കാണിച്ചുതുടങ്ങി.\nഅതിനിടെ ആൽബിനെ പോലീസ് രഹസ്യമായി വീട്ടിലെത്തിച്ച് തെളിവെടുപ്പ് നടത്തി. വൈദ്യപരിശോധനക്കും കോവിഡ് പരിശോധനക്കും ശേഷം ആൽബിനെ ഉച്ചയോടെ കോടതിയിൽ ഹാജരാക്കും. ഇന്നലെ വൈകിട്ടാണ് പോലീസ് ആൽബിനെ അറസ്റ്റ് ചെയ്തത്.\nPrevious articleസെക്‌സിനിടെ ട്രംപ് ഇണയുടെ ശരീരത്തിൽ മൂത്രമൊഴിക്കും, അയാൾ വംശവെറിയനും സ്ത്രീലമ്പടനുമാണ്: മൈക്കൽ കോഹൻ\nNext articleകേരളത്തിൽ ഇന്ന് 1569 പേർക്ക് കോവിഡ്-19, 1354 പേർക്ക് സമ്പർക്കത്തിലൂടെ രോഗം


‘വൈറലാകുന്ന ഓരോ സംഭവവും ഭീഷണിയാകും’; സുക്കര്‍ബര്‍ഗിന്റെ സുരക്ഷയ്ക്കായി ഫേസ്ബുക്ക് 2020ല് ചെലവാക്കിയത് 172 കോടി\n‘വൈറലാകുന്ന ഓരോ സംഭവവും ഭീഷണിയാകും’; സുക്കര്‍ബര്‍ഗിന്റെ സുരക്ഷയ്ക്കായി ഫേസ്ബുക്ക് 2020ല് ചെലവാക്കിയത് 172 കോടി\n2019ല് 10.4 മില്യണ് ഡോളറായിരുന്ന സുരക്ഷാ ചെലവാണ് കഴിഞ്ഞ വര്‍ഷം 13.4 മില്യണ് ഡോളറായി ഉയര്‍ന്നത്.\n12 April 2021 11:10 PM GMT\nസോഷ്യല് മീഡിയ ഭീമന് ഫേസ്ബുക്ക് സിഇഒ മാര്‍ക്ക് സുക്കര്‍ബര്‍ഗിന്റെ സുരക്ഷയ്ക്കായി 2020ല് കമ്പനി ചെലവാക്കിയത് 172 കോടി രൂപ. സെക്യൂരിറ്റീസ് ആന്‍ഡ് എക്‌സ്‌ചേഞ്ച് കമ്മീഷന് ഫേസ്ബുക്ക് സമര്‍പ്പിച്ച സത്യവാങ്മൂലത്തിലാണ് ഇക്കാര്യമുള്ളത്. അമേരിക്കന് പ്രസിഡന്റ് തെരഞ്ഞെടുപ്പ്, കൊവിഡ് വ്യാപനത്തെത്തുടര്‍ന്നുള്ള യാത്രാവിലക്കുകള് എന്നിവ മൂലമാണ് 2020ല് ഈ വിധം സുരക്ഷാ ചെലവുകള് ഈ വിധം ഉയര്‍ന്നതെന്ന് കമ്പനി സാക്ഷ്യപ്പെടുത്തുന്നു.\nപൊതുജനങ്ങളെ സംബന്ധിച്ചിടത്തോളം ഫേസ്ബുക്ക് എന്നാല് സുക്കര്‍ബര്‍ഗ് തന്നെയാണെന്നും അതിനാല്‍ത്തന്നെ ഫേസ്ബുക്കില് ശ്രദ്ധ നേടുന്ന ഓരോ വിഷയവും സുക്കര് ബെര്‍ഗിന് ഭീഷണിയാകുന്നുണ്ടെന്നും സത്യവാങ്മൂലത്തിലുണ്ട്. 2019ല് 10.4 മില്യണ് ഡോളറായിരുന്ന സുരക്ഷാ ചെലവാണ് കഴിഞ്ഞ വര്‍ഷം 13.4 മില്യണ് ഡോളറായി ഉയര്‍ന്നത്. കൊവിഡ് കാലമായതിനാല് സുരക്ഷാ ഉദ്യോഗസ്ഥര്‍ക്ക് നല്‍കേണ്ടിവരുന്ന തുകയും ഉദ്യോഗസ്ഥരുടെ എണ്ണവും വര്‍ദ്ധിപ്പിക്കേണ്ടി വന്നുവെന്ന് ഫേസ്ബുക്ക് കമ്പിനി പറയുന്നു. ഇതിന് പുറമേ പുതിയ ഉപകരണങ്ങള്, കെട്ടിടം മെച്ചപ്പെടുത്താനുള്ള അറ്റകുറ്റപണികള് എന്നിവയ്ക്കായും അധിക തുക ചെലവായി.\nസുക്കര് ബെര്‍ഗിന്റേയും കുടുംബത്തിന്റേയും യാത്രകള്‍ക്കായുള്ള സുരക്ഷാ ക്രമീകരണങ്ങള്‍ക്കായി 23 മില്യണ് ചെലവായെന്നാണ് റിപ്പോര്‍ട്ട്. ദൈംനംദിന ചെലവുകള് എന്ന പേരില് 10 മില്യണ് അധികമായി 2020ല് ചെലവായിട്ടുണ്ട്. സുക്കര് ബെര്‍ഗ് ചിന്തിക്കുന്നതിനും അപ്പുറം നല്‍കാന് തങ്ങള് സദാ പ്രതിജ്ഞാബദ്ധരാണെന്ന് ഫേസ്ബുക്ക് കമ്പിനി പറയുന്നു. അമേരിക്കന് പ്രസിഡന്റെ തെരഞ്ഞെടുപ്പിനോടനുബന്ധിച്ച് ഫേസ്ബുക്കിന്റെ നോണ് എംപ്ലോയ്‌മെന്റ് എക്‌സിക്യൂട്ടീവ് ഓഫീസറുമാരുടേയും സുരക്ഷ വര്‍ധിപ്പിച്ചിരുന്നു.


ലോഗ്.ഇന്|| വി.ആര്. ഹരിപ്രസാദ്: വേട്ടക്കാരുടെ സ്‌പേസ്, ഇരകളുടെയും\nIt-Tnejn, 26 ta’ Novembru 2007\nവേട്ടക്കാരുടെ സ്‌പേസ്, ഇരകളുടെയും\nനീയൊരു മഹാ ചീത്തക്കുട്ടിയാണ്, തടിച്ചിക്കോതയാണ്... എളുപ്പം സങ്കടപ്പെടുമായിരുന്ന ഒരു പതിമൂന്നുകാരിയെ കൊല്ലാന് ഈ രണ്ടു വാചകം ധാരാളമായിരുന്നു. കുറേ കരഞ്ഞ്, വീടിന്റെ മുകളിലെ നിലയിലേക്ക് കയറിപ്പോയ അവള് ഇരുപതു മിനിറ്റിനു ശേഷം കിടപ്പുമുറിയോടു ചേര്‍ന്ന ബാത്ത്‌റൂമില് തൂങ്ങിമരിച്ചു.\nമെയ്‌ഗന് മീയറെ കൊന്നതെങ്ങനെ?\nകഴിഞ്ഞവര്‍ഷം ഒക്ടോബര് 16-നാണ് അമേരിക്കയില് മെയ്‌ഗന് മീയര് എന്ന പെണ്‍കുട്ടി ആത്മഹത്യ ചെയ്‌തത്. ചെറിയതോതില് ഡിപ്രഷന് ഉണ്ടായിരുന്നതൊഴിച്ചാല് അവളൊരു സാധാരണ പെണ്‍കുട്ടിയായിരുന്നു. ഒരു സോഷ്യല് നെറ്റ്‌വര്‍ക്കിംഗ് സൈറ്റില് കണ്ടുമുട്ടിയ ജോഷ് ഇവാന്‍സ് എന്ന പതിനാറുകാരനുമായി സംസാരിച്ചു തുടങ്ങിയതോടെ മെയ്‌ഗന് അല്‌പം സന്തോഷവതിയായി.\nഫ്‌ളോറിഡയില് ജനിച്ചെന്ന് സ്വയം പരിചയപ്പെടുത്തിയ ജോഷുമായുള്ള അവളുടെ സൗഹൃദത്തിന് ഏതാണ്ട് ഒരുമാസത്തെ പഴക്കമെത്തി. പെട്ടെന്നൊരു ദിവസം ജോഷ് അവളോടു പറഞ്ഞു: 'നീ ഒരു ചീത്തക്കുട്ടിയാണ്. എല്ലാവരും നിന്നെ വെറുക്കുന്നു. എനിക്ക് നിന്റെ കൂട്ടുവേണ്ട'. ഓണ്‍ലൈന് കമ്മ്യൂണിറ്റിയിലെ വേറെ ചിലരും ഇത് ഏറ്റുപിടിച്ചു.\nമെയ്‌ഗന് സഹിക്കാന് കഴിയുന്നതിലും അപ്പുറത്തായിരുന്നു അത്.\nഅച്ഛനോടൊപ്പം മീന്‍പിടിക്കാന് പോകുന്നത് ഇഷ്ടപ്പെട്ടിരുന്ന, അമ്മയെന്നാല് ജീവനായിരുന്ന അവള് മരിക്കാന് തീരുമാനിച്ചു; അതുതന്നെ ചെയ്‌തു.\nഏതാണ്ട് ഒരു കൊല്ലം ഈ ദുരന്തത്തെക്കുറിച്ച് കൂടുതലൊന്നും പുറത്തറിഞ്ഞില്ല. മെയ്‌ഗന് വിടപറഞ്ഞ് ആറാഴ്‌ചയായപ്പോഴേ അവളുടെ അച്ഛനമ്മമാര് ഒരു ഞെട്ടിക്കുന്ന സത്യം അറിഞ്ഞിരുന്നു. ജോഷ് ഒരു പതിനാറുകാരന് പയ്യനല്ലായിരുന്നു. മെയ്‌ഗന്റെ ഒരു പഴയ കൂട്ടുകാരിയുടെ അമ്മയായ ലാറി ഡ്ര്യൂവാണ് ജോഷ് എന്ന മുഖംമൂടിയണിഞ്ഞ് ഓണ്‍ലൈനില് പ്രത്യക്ഷപ്പെട്ടത്. സെന്റ് ലൂയിസിനടുത്ത അവരുടെ അയല്‍ക്കാരി. മെയ്‌ഗന് തന്റെ മകളെക്കുറിച്ച് മോശമായി എന്തെങ്കിലും പറയുന്നുണ്ടോ എന്നറിയാനായിരുന്നു ലാറിയുടെ ഓണ്‍ലൈന് മുഖംമൂടിക്കളി.\n'അതാണ് ഏറ്റവും വലിയ സങ്കടം. ഒരു മുതിര്‍ന്ന സ്‌ത്രീയാണ് ഇതു ചെയ്‌തത്'- മെയ്‌ഗന്റെ പിതാവ് റോണ് മീയര് പറയുന്നു. 'എന്റെ മകളുടെ അവസ്ഥയെക്കുറിച്ച് അവര്‍ക്ക് എല്ലാം അറിയാമായിരുന്നു. വര്‍ഷങ്ങളായി അവള് മരുന്നു കഴിക്കുന്നതുപോലും'- അമ്മ ടിനയുടെ ദുഃഖം അണപൊട്ടുന്നതിങ്ങനെ.\nലാറിക്കെതിരേ പോലീസ് കേസ് രജിസ്‌റ്റര് ചെയ്‌തെങ്കിലും അവരെക്കുറിച്ചുള്ള വിവരങ്ങള് രഹസ്യമാക്കി വച്ചു. എല്ലാവരും അറിഞ്ഞ് കുഴപ്പം വേണ്ട എന്നു കരുതി.\nപക്ഷേ, ബ്ലോഗര്‍മാര് സംഗതി വെറുതെ വിടാന് തയാറല്ലായിരുന്നു. അവരിതിനെ ഒരു സൈബര് റിവഞ്ചായി എടുത്തു. ഒരു പത്രത്തില് പ്രസിദ്ധീകരിച്ച വാര്‍ത്തയുടെ തുമ്പുപിടിച്ച് അവര് ലാറി ഡ്ര്യൂവിനെ കണ്ടെത്തി. അവരുടെ അഡ്രസും ഫോട്ടോയും ഭര്‍ത്താവിന്റെ ഫോട്ടോയുംവരെ ബ്ലോഗുകളില് പോസ്‌റ്റ് ചെയ്യപ്പെട്ടു.\n'ഒരു പെണ്‍കുട്ടിയെ കൊലയ്‌ക്കുകൊടുത്ത മനോരോഗികള്' എന്നാണ് ആ കുടുംബം ഇപ്പോള് വിശേഷിപ്പിക്കപ്പെടുന്നത്. അവര്‍ക്കെതിരേ നടപടിയെടുക്കാന് ഒരുങ്ങുകയാണ് പ്രവിശ്യാ അധികൃതര്. നാട്ടുകാരുടെ ആക്രമണം ഭയന്ന് വീടിന്റെ മേല്‍ക്കൂരയില് സുരക്ഷാ കാമറയൊക്കെ ഘടിപ്പിച്ച് പുറത്തിറങ്ങാതെ കഴിയുകയാണ് ആ കുടുംബം.\nകൗമാരക്കാരില് മൂന്നിലൊന്നു പേരെങ്കിലും സൈബര് ബുള്ളിയിംഗിന് (ഇന്റര്‍നെറ്റ് വഴിയുള്ള പീഡനം) ഇരകളാവുന്നുണ്ടെന്നാണ് കണക്ക്. ശാരീരിക പീഡനം അല്ലാത്തിടത്തോളം പലപ്പോഴും പ്രതികള് നിയമത്തിനു മുന്നില് എത്താറില്ല. പക്ഷേ, ഉപദ്രവം എപ്പോഴും ഉപദ്രവംതന്നെയാണല്ലോ, എന്തുതരം മെക്കാനിസവും ടൂളും ആയാലും. കുട്ടികളുടെ മനസിനെ അത് ഏതുവിധം ബാധിക്കുന്നു എന്നതിന് മെയ്‌ഗന്റെ ദുരന്തം മാത്രംമതിയാവും തെളിവ്.\nഒരു രാഷ്ട്രത്തിന്റെ ഏറ്റവും വലിയ സ്വത്ത് അവിടത്തെ കുട്ടികളാണെന്നാണ് പറയുക പതിവ്. അത്ര വിശാലമായ അര്‍ഥത്തില് പോയില്ലെങ്കിലും അവര് സ്വന്തം വീടുകള്‍ക്കെങ്കിലും ഏറ്റവും വലിയ സ്വത്തുതന്നെ. കുട്ടികളെ കുറ്റകൃത്യങ്ങളുടെ ഭയത്തില്‍നിന്നും, അവയ്‌ക്ക് ഇരകളാവുന്നതില്‍നിന്നും സംരക്ഷിക്കേണ്ടത് ഏറ്റവും പ്രധാനം.കുട്ടികള് ഇന്ന് നേരിടുന്ന ശക്തമായ ഭീഷണികളിലൊന്ന് ഇന്റര്‍നെറ്റ് വഴിയുള്ള കടന്നുകയറ്റംതന്നെയാണ്. ചാറ്റ് എന്ന വെറും സംഭാഷണത്തിലൂടെ പോലും കുട്ടികള് ഇരകളാക്കപ്പെട്ടുതുടങ്ങിയിട്ട് കുറച്ചുകാലമായി. വേട്ടക്കാരുടെ വഴികള് അവിടെത്തുടങ്ങുന്നു.\nനിങ്ങളുടെ കുട്ടി ഓണ്‍ലൈനില് എത്രമാത്രം അപകടകരമായ അവസ്ഥയിലാണ് എന്നറിയേണ്ടത് അത്യാവശ്യം. ശാസ്‌ത്രീയമായ ഗവേഷണങ്ങള്‍ക്കുശേഷം എഫ്‌ബിഐ ഇക്കാര്യത്തില് കണ്ടെത്തിയ ചില വസ്‌തുതകള് ശ്രദ്ധേയമാണ്.\nനിങ്ങളുടെ കുട്ടി വളരെയേറെ സമയം, പ്രത്യേകിച്ച് രാത്രി ഓണ്‍ലൈനില് ചെലവഴിക്കുന്നുണ്ടോ? എപ്പോളെങ്കിലും അവന്റെ/ അവളുടെ കംപ്യൂട്ടറില് അശ്ലീലദൃശ്യങ്ങള് കണ്ടെത്തിയിട്ടുണ്ടോ? നിങ്ങള് അറിയാത്ത ആരെങ്കിലുമായി കുട്ടി ഫോണില് സംസാരിക്കാറുണ്ടോ? കുട്ടിക്ക് അപരിചിതരില്‍നിന്ന് മെയിലുകളോ സമ്മാനപ്പൊതികളോ ലഭിക്കാറുണ്ടോ? നിങ്ങള് മുറിയിലേക്ക് ചെല്ലുമ്പോള് കുട്ടി പെട്ടെന്ന് മോണിറ്റര് ഓഫ് ചെയ്യുകയോ സ്‌ക്രീന് മാറ്റുകയോ ചെയ്യാറുണ്ടോ? കുടുംബവുമായി അകന്ന രീതിയില് കുട്ടി പെരുമാറുന്നുണ്ടോ? സ്വന്തമല്ലാത്ത ഏതെങ്കിലും മെയില്/ ചാറ്റ് ഐഡികള് കുട്ടി ഉപയോഗിക്കുന്നുണ്ടോ?\nഈ ചോദ്യങ്ങള്‍ക്ക് ഉണ്ട് എന്നാണ് ഉത്തരമെങ്കില് നിങ്ങളുടെ കുട്ടി വേട്ടക്കാരുടെ വലയിലാണെന്ന് ഉറപ്പിക്കാം. അങ്ങനെയെങ്കില് കുട്ടിയെ സംരക്ഷിക്കാന് ചെയ്യേണ്ടത് ഇതൊക്കെയാണ്:\nകുട്ടിയുമായി ആശയവിനിമയം നടത്തുക. ഓണ്‍ലൈന് ഭീഷണികളെക്കുറിച്ച് അവനെ ബോധവാനാക്കുക. ഓണ്‍ലൈന് ആയിരിക്കുന്ന സമയത്ത് അവനോടൊപ്പം ഉണ്ടാവുക. അവന്റെ ഇഷ്ടപ്പെട്ട സൈറ്റുകളെക്കുറിച്ചും ആക്ടിവിറ്റികളെക്കുറിച്ചും അറിയുക. കംപ്യൂട്ടര് ഒരിക്കലും കുട്ടിയുടെ കിടപ്പുമുറിയില് വയ്‌ക്കാതിരിക്കുക. സര്‍വീസ് പ്രൊവൈഡര്‍മാര് നല്‍കുന്ന സമാന്തര നിയന്ത്രണ ഉപാധികളും ബ്ലോക്കിംഗ് സോഫ്‌റ്റ്‌വെയറുകളും ഉപയോഗിക്കുക. കുട്ടി പതിവായി കയറുന്ന ചാറ്റ് റൂമുകള് നിരീക്ഷിക്കുക. കുട്ടിയുടെ മെയില് ബോക്‌സുകള് പരിശോധിക്കുക. ഇന്റര്‍നെറ്റില് ലഭിക്കുന്ന അറിവുകളെക്കുറിച്ച് ചര്‍ച്ച ചെയ്യുക. അപരിചതരുമായി നേരിട്ടു കാണാന് സമ്മതിക്കാതിരിക്കുക. ഫോട്ടോകളോ തിരിച്ചറിയാവുന്ന മറ്റു രേഖകളോ ആര്‍ക്കും കൈമാറാന് സമ്മതിക്കാതിരിക്കുക.\nകുട്ടിക്കുനേരെ എന്തെങ്കിലും തരത്തിലുള്ള പീഡനശ്രമം നടന്നതായി അറിഞ്ഞാല് കംപ്യൂട്ടറില്‍നിന്ന് അതിന്റെ തെളിവുകള് നഷ്ടമാകാതെ സൂക്ഷിക്കുകയും വേണം. തുടര്‍ന്നുള്ള നിയമ നടപടികള്‍ക്ക് ഡിജിറ്റല് തെളിവുകള് സുപ്രധാനമാണ്.അപകടങ്ങള് സമൂഹത്തിന്റെ എല്ലാ മേഖലകളിലും ഒളിഞ്ഞിരിപ്പുണ്ട്. വേട്ടക്കാരെ വലയില്‍ത്തന്നെ കുടുക്കാം. കുഞ്ഞുങ്ങള് കളിച്ചും പഠിച്ചും വളരട്ടെ.\nവെടിയേറ്റാലും തലവെട്ടിയാല്‍പ്പോലും വീഡിയോ ഗെയിമുകളിലെ കഥാപാത്രങ്ങളുടെ മുഖഭാവം മാറാറില്ല. എന്നാല് അതിനി പഴയ കഥ. മാസ് ഇഫക്ട് എന്ന ഗെയിം വരുന്നു. മനുഷ്യസഹജമായ ഭാവങ്ങളാണ് അതിലെ കഥാപാത്രങ്ങള്‍ക്ക്. ശത്രുക്കളുടെ വരവു കണ്ടാല് അതിലെ കഥാപാത്രം പറയും: ഒരു ഡസന് പേരുണ്ടെന്നു തോന്നുന്നു; അതിലും കൂടാനുംമതി. ഭാവം ഭയചകിതം. സിനിമാറ്റിക് ഗെയിം എന്നുതന്നെ വിളിപ്പേര്.\nPosted by 420 at 06:25:00\nവി.ആര്. ഹരിപ്രസാദ് 26 ta’ Novembru 2007 11:58\nവാല്‍മീകി 26 ta’ Novembru 2007 19:41\nവളരെ നല്ല ലേഖനം. നമ്മുടെ കുട്ടികള്‍ക്ക് ഒരു ബോധവല്‍ക്കരണം ആവശ്യമാണ്.\nആരോ ഒരാള് 18 ta’ Diċembru 2007 09:46\nവി.ആര്. ഹരിപ്രസാദ് 18 ta’ Diċembru 2007 12:05\nവഴി പോക്കന്..6ta’ Jannar 2008 14:52\nനന്നായിരിക്കുന്നു ഹരി.. ഇപ്പോഴാ കണ്ടത്..


ജാഗ്രത: സ്വര്‍ണം കള്ളക്കടത്തിന് കോണ്‍ഗ്രസ് എംഎല്‍എയുടെ കാര്: അന്വേഷണത്തിന് തടയിട്ടത് ആഭ്യന്തരമന്ത്രി\nസ്വര്‍ണം കള്ളക്കടത്തിന് കോണ്‍ഗ്രസ് എംഎല്‍എയുടെ കാര്: അന്വേഷണത്തിന് തടയിട്ടത് ആഭ്യന്തരമന്ത്രി\nനെടുമ്പാശേരി വിമാനത്താവളം വഴി സ്വര്‍ണം കള്ളക്കടത്തിന് തൃശൂര് ജില്ലയിലെ കോണ്‍ഗ്രസ് എംഎല്‍എയുടെ കാര് ഉപയോഗിച്ച വിവരം പുറത്തായിട്ടും പൊലീസ് അന്വേഷണത്തിന് തയ്യാറാകുന്നില്ല. സ്വര്‍ണക്കടത്തിന്റെ പ്രാഥമിക വിവരങ്ങള് തൃശൂര് സ്പെഷ്യല് ബ്രാഞ്ച് പൊലീസ് ആസ്ഥാനത്തേക്ക് നല്‍കിയെങ്കിലും തുടരന്വേഷണം ഉന്നതങ്ങള് ഇടപെട്ട് തടഞ്ഞു. ഐ ഗ്രൂപ്പുകാരനായ എംഎല്‍എയെ രക്ഷിക്കാന് ആഭ്യന്തര മന്ത്രി ഇടപെട്ട് അന്വേഷണം തടഞ്ഞുവെന്നാണ് സൂചന. എംഎല്‍എ രണ്ടര വര്‍ഷമായി ഉപയോഗിക്കുന്ന കാര് കൊരട്ടി സ്വദേശിയായ സ്വര്‍ണവ്യാപാരിയുടെ പേരിലുള്ളതാണ്. ഈ കാര് നിരവധി തവണ സ്വര്‍ണക്കടത്തിന് ഉപയോഗപ്പെടുത്തിയെന്നാണ് ആരോപണം. എംഎല്‍എ ആയ ശേഷം നടത്തിയ നിരവധി ഗള്‍ഫ് യാത്രകളും സംശയമുയര്‍ത്തിയിട്ടുണ്ട്. ആരോപണം ഉയര്‍ന്നതോടെ എംഎല്‍എ കാര് മാറ്റി മറ്റൊരു ഇന്നോവ കാര് ഉപയോഗിക്കാന് തുടങ്ങി. ഈ കാറും മറ്റൊരു സ്വര്‍ണവ്യാപാരിയുടെ പേരിലുള്ളതാണ്. ആരോപണം ശക്തിപ്പെട്ടതിനിടെയാണ് എംഎല്‍എ ആഭ്യന്തര മന്ത്രിയെ സ്വാധീനിച്ച് അന്വേഷണത്തിന് തടയിട്ടതെന്ന് പറയുന്നു.\nഎംഎല്‍എമാര്‍ക്ക് വാഹനം വാങ്ങാന് പ്രത്യേക വായ്പാ സംവിധാനമുള്ളപ്പോള് സ്വര്‍ണ വ്യാപാരിയുടെ പേരിലുള്ള വാഹനം എംഎല്‍എ ഉപയോഗിക്കുന്നത് ആരോപണം ശരിവയ്ക്കുന്നതാണ്. രണ്ടു മാസംമുമ്പ് നെടുമ്പാശേരി വിമാനത്താവളത്തില് പിടിച്ച കള്ളക്കടത്ത് സ്വര്‍ണം തൃശൂരിലെ ജ്വല്ലറിയിലേക്കാണെന്ന് കസ്റ്റംസ് കണ്ടെത്തിയിരുന്നു. ഈ ജ്വല്ലറിയുടെ പാര്‍ട്ണറുടെ ഉടമസ്ഥതയിലുള്ള കാറാണ് എംഎല്‍എ ഉപയോഗിച്ചിരുന്നത്. ഗള്‍ഫില്‍നിന്ന് നെടുമ്പാശേരിയിലെത്തിക്കുന്ന സ്വര്‍ണം എംഎല്‍എയുടെ ബോര്‍ഡുവച്ച കാറിലാണ് പതിവായി തൃശൂരിലും മറ്റും എത്തിച്ചിരുന്നതെന്ന വിവരം പൊലീസിന് ലഭിച്ചിട്ടും എംഎല്‍എ വണ്ടിയിലുണ്ടായിരുന്നതിനാല് പരിശോധനയില്‍നിന്ന് പൊലീസ് ഒഴിവാക്കുകയായിരുന്നു. സ്വര്‍ണം കള്ളക്കടത്തിന് തൃശൂരിലെ രണ്ട് ജ്വല്ലറി ഉടമകള്‍ക്കും ഗള്‍ഫില് സ്വാധീനമുള്ള സ്വര്‍ണവ്യാപാര ഇടനിലക്കാരനും ബന്ധമുണ്ടെന്നാണ് സൂചന. എംഎല്‍എക്ക് ഇവരുമായി അടുത്ത ബന്ധമുണ്ട്. തൃശൂരിലെ ഇവരുടെ സങ്കേതത്തില് സ്ഥിരമായി എംഎല്‍എ എത്താറുണ്ട്. എംഎല്‍എയുടെ സ്വര്‍ണക്കടത്ത് സംബന്ധിച്ച വിവാദം എ ഗ്രൂപ്പ് ആയുധമാക്കാനും തീരുമാനിച്ചു. നേരത്തേ എംഎല്‍എ കാര് വാങ്ങാന് വ്യാപാരികളില്‍നിന്ന് ലക്ഷങ്ങള് സമാഹരിച്ചതായും എ ഗ്രൂപ്പുകാര് പറയുന്നു.\nനെടുമ്പാശ്ശേരി സ്വര്‍ണ്ണം കള്ളക്കടത്ത് സംശയനിഴലില് എംഎല്‍എ\nമുക്കുവന് January 10, 2014 at 8:59 PM\nLDF ruled at least 20 years after our independence... did you ever try to collect from the jewelry shops and textiles shops in kerala?\nI havent seen it....\nthen what the heck are you BARKING now?\nമുക്കുവന് January 10, 2014 at 9:00 PM\nI mean TAX!